
Budskab  fra  Det  øverste  Præsidentskab 


PRISEN  FOR  FRED 


Præsident  Marion  G.  Romney 

Første  rådgiver  i  Det  øverste  Præsidentskab 

Dette  budskab  er  taget 

fra  en  tidligere  tale  af  præsident  Romney  og  gengives 

her  med  hans  godkendelse. 


Dette  budskab  der  er  taget  fra  en  tid- 
ligere afholdt  tale  af  præsident  Rom- 
ney, er  trykt  efter  hans  retningslinier. 

Jeg  har  valgt  at  tale  om  fredens  pris, 
fordi  verden  bekymrer  sig  uendelig 
meget  om  fred  —  og  fordi  det  er  så  ty- 
deligt at  vi  ikke  er  i  stand  til  at  opnå  fred. 
I  vor  søgen  efter  fred  synes  det, 
bedrøveligt  nok,  at  være  så  rammende 
som  Paulus  har  sagt  det,  at  vi  „vil  lære 
uden  nogen  sinde  at  nå  til  erkendelse  af 
sandheden"  [2  Tim.  3:7].  Det  ser  også 
ud  som  om  vi,  som  Esajas  sagde  det, 
har  det  som  i  „et  natligt  drømmesyn  . . . 


når  den  sultende  drømmer,  at  han  spi- 
ser, men  vågner  og  føler  sig  tom"  [Es. 
29:7,  8]. 

Da  jeg  var  i  militæret  under  den  1. 
verdenskrig  fik  vi  at  vide  at  vi  kæmpede 
for  at  sikre  demokratiet,  vi  udkæmpede 
en  krig  som  skulle  gøre  en  ende  på  alle 
krige.  Da  min  ældste  søn  var  i  militæret 
under  den  2.  verdenskrig  fik  han  at  vide 
at  han  kæmpede  for  frihedens  sag.  Og 
den  samme  forklaring  har  vi  hørt  i  de 
sidste  mange  årtier. 

Hvordan  kan  det  være  at  det  i  den 
grad  er  mislykkedes  vores  generation 


1 


at  opnå  fred,  når  folk  er  så  højt  uddan- 
nede? Det  eneste  svar  jeg  har  dertil  er 
at  de  ikke  har  været  villige  til  at  betale 
prisen  for  den.  Jeg  har  nu  til  hensigt  at 
forklare  hvad  prisen  er. 

Fred  er  blevet  defineret  meget  for- 
skelligt, men  måske  skulle  vi  betragte 
fred  som  „harmoni  med  sig  selv,  sin 
Gud  og  medmennesker".  Denne  defini- 
tion omfatter  alt  hvad  der  står  i  ordbøg- 
erne om  dette. 

Det  modsatte  af  fred  og  harmoni  ka- 
rakteriseres ved  konflikter,  strid,  kvæ- 
rulanten, ufred  og  krig,  siger  de  der 
skriver  ordbøger. 

Lad  os  se  på  disse  to  beskrivelser  af 
fred  og  dens  modsætning  i  lyset  af  skrif- 
terne. Lad  mig  dog  først  bemærke  at 
jeg  taler  min  sag  udfra  skrifterne,  fordi 
jeg  tror  at  de  indeholder  Guds  åbenba- 
rede ord,  og  at  Gud  som  ved  alt  taler 
sandhed  i  den  yderste  konsekvens.  Og 
nu  til  skrifterne: 

„Og  kødets  gerninger,"  siger  apost- 
len Paulus,  omfatter  utugt,  „løsagtig- 
hed . . .  afgudsdyrkelse  . . .  fjendskab, 
kiv  . . .  hidsighed,  egennytte  . . .  misun- 
delse, drukkenskab,  svir  og  deslige" 
[Gal.  5:19-21].  Læg  mærke  til  hvor  nært 
forbundet  kødets  gerninger  er  med 
konflikter,  strid,  fjendskab,  splittelse  og 
krig  —  det  modsatte  af  fred  og  harmo- 
ni. 

„Men  Åndens  frugt,"  fortsætter  Pau- 
lus, „er  kærlighed,  glæde,  fred,  lang- 
modighed, mildhed,  godhed,  trofast- 
hed, sagtmodighed,  afholdenhed" 
[Gal.  5:22-23],  de  sande  elementer  i 
den  fred  vi  søger. 

Er  det  ikke  tydeligt  at  det  vi  skal  gøre 
for  at  få  fred  er  at  søge  at  opnå  Åndens 
frugter,  ifølge  disse  beskrivelser?  Eller 
for  at  sige  det  på  en  anden  måde,  efter- 
som djævelen  er  „faderen  til  splid  og 


„Skal  vi  have  fred  kræver  det  at  vi  afviser 
Satans  indflydelse. " 

uenighed",  er  modsætningen  fred  og 
fredens  pris  sejren  over  Satan,  [3  Ne. 
11:29]. 

Jeg  ved  at  der  findes  mennesker  i 
denne  verden  som  benægter  Satans 
personlige  eksistens.  Dette  er  en  fejl- 
agtig antagelse  og  noget  som  faderen 
til  al  løgn  selv  er  mester  for,  men  det  er 
der  ikke  noget  nyt  i.  De  antikristne  har 
på  Satans  befaling  benægtet  hans  eksi- 
stens lige  fra  fordums  tid.  Men  kends- 
gerningen er  at  djævelen  er  en  åndelig 
person,  ligesom  Jesus  og  I  og  jeg  var 
før  vi  blev  født.  I  åndeverdenen  var  han 
en  person  der  havde  store  evner.  Esaj- 
as kalder  ham  Morgenrødens  søn. 
„Nej,  at  du  faldt  fra  Himmelen,  du  strå- 
lende morgenstjerne,"  jamrer  han  [Es. 
14:12]. 

Alligevel  afviste  Satan  Faderens 
plan  om  at  frelse  den  menneskelige  ra- 
ce og  forsøgte  at  få  sin  egen  plan  igen- 
nem i  stedet  for.  Da  dette  ikke  lykkedes 
blev  han,  sammen  med  en  trediedel  af 
Himmelens  hærskare,  „nedstyrtet  og 
han  blev . . .  djævelen,  al  løgnens  fader, 
for  at  bedrage  og  forblinde  menneske- 
ne og  føre  dem  fangne  efter  sin  vilje", 
dvs.  dem,  der  „ikke  vil  lytte  til  min 
[Faderens]  røst"  [Moses  4:3-4]. 

En  af  dem  der  lod  sig  bedrage  af  Sa- 
tan hed  Korihor  og  han  blev  stum  fordi 
han  gentagne  gange  nægtede  at  Gud 
eksisterede  og  han  „rakte  hånden  frem 
og  skrev ...  jeg  ved,  jeg  er  stum,  thi  jeg 
kan  ikke  tale;  og  jeg  ved,  at  intet  uden 
Guds  kraft  kan  bibringe  mig  det,  og  jeg 
vidste  også,  at  der  var  en  Gud  til. 

Men  djævelen  har  bedraget  mig;  thi 
han  viste  sig  for  mig  i  en  engels  skikkel- 
se og  sagde  til  mig:  Gå  og  bring  dette 


folk  tilbage,  thi  de  er  alle  faret  vild  efter 
en  ukendt  Gud.  Og  han  sagde  til  mig: 
Der  er  ingen  Gud;  ja,  han  lærte  mig, 
hvad  jeg  skulle  sige.  Og  jeg  har  lært  fol- 
ket hans  ord,  og  jeg  lærte  dem  disse, 
fordi  de  var  behagelige  for  det  kødelige 
sind;  ogjeglærtedem.tiljeg  havde  stor 
fremgang,  ja,  så  stor,  at  jeg  virkelig  tro- 
ede, de  var  sande;  og  af  denne  grund 
modstod  jeg  sandheden,  til  jeg  bragte 
denne  store  forbandelse  over  mig'". 
[Alma  30:52-53]. 

Ser  I,  Korihor  vidste  at  der  var  en  sa- 
tan og  en  gud  selv  om  han  benægtede 
deres  eksistens.  I  vore  dage  er  der 
mange  der  er  lige  som  Korihor  og  de  er 


en  opfyldelse  af  de  forudsigelser  Nephi 
gjorde  da  han  talte  om  vore  dage  og 
sagde: 

„Den  dag  skal  han  [djævelen]  rase  i 
menneskehjerterne  og  opirre  dem  til 
vrede  imod  det,  der  er  godt. 

Og  andre  vil  han  berolige  og  neddys- 
se i  vellystig  sikkerhed,  så  at  de  vil  sige: 
alt  er  vel  i  Zion,  ja,  Zion  trives,  alt  er  vel; 
og  således  bedrager  djævelen  deres 
sjæle  og  leder  dem  omhyggeligt  ned  til 
helvede. 

Og  se,  andre  drager  han  bort  ved 
smiger  og  fortæller  dem,  at  der  ikke  fin- 
des noget  helvede,  og  han  siger  til  dem: 
jeg  er  ingen  djævel,  thi  der  findes  ingen 


—  og  således  hvisker  han  dem  i  øret, 
indtil  han  har  fanget  dem  i  sine  grufulde 
lænker,  hvorfra  man  ikke  kan  undslip- 
pe." [2  Ne.  28:20-22]. 

Vi  må  sørge  for  at  være  helt  sikre  på 
dette:  Hvis  der  ikke  er  nogen  djævel,  så 
er  der  heller  ikke  nogen  Gud.  Men  der 
er  en  Gud  og  der  er  en  djævel,  og  skal  vi 
have  fred  kræver  det  at  vi  afviser  Sa- 
tans indflydelse.  Der  hvor  han  er  vil  der 
aldrig  kunne  blive  fred.  Desuden  er  det 
umuligt  at  leve  i  fredelig  sameksistens 
med  ham.  Vi  vil  aldrig  kunne  få  ham  til  at 
samarbejde  for  at  bevare  fred  og  har- 
moni. Det  eneste  han  arbejder  for  er  kø- 
dets gerning. 

„Det,  der  overtaler  mennesket  til  at 
gøre  ondt  og  til  ikke  at  tro  på  Kristus,  til 
at  fornægte  ham  og  ikke  tjene  Gud, 
kommer  fra  djævelen;  thi  på  denne  må- 
de virker  djævelen;  han  tilskynder  in- 
gen til  at  gøre  godt,  nej,  ikke  én,  ej  heller 
gør  hans  engle,  ej  heller  gør  de,  som  un- 
derkaster sig  ham."  [Moro.  7:17]. 

Satans  indflydelse  er  nødt  til  fuld- 
stændig at  overvindes  før  der  kan  etab- 
leres fred.  Ikke  engang  i  Himmelen  her- 
skede der  fred  med  ham  da  han  først 
havde  gjort  oprør.  I  åndeverdenen  kun- 
ne Faderen  og  Sønnen  ikke  på  noget 
grundlag  komme  til  at  samarbejde  med 
ham.  Han  måtte  kastes  ud  —  der  kunne 
ikke  indgås  noget  kompromis. 

„Jesus  sagde:  , Ingen  kan  tjene  to 
Herrer;  han  vil  jo  enten  hadeden  eneog 
elske  den  anden  eller  holde  sig  til  den 
ene  og  ringeagte  den  anden.  I  kan  ikke 
tjene  både  Gud  og  mammon.'"  [Matt. 
6:24]. 

For  alle  mennesker  er  livet  på  jorden 
en  prøvetid  hvor  vi  udsættes  for  to  store 
kræfter  der  trækker  i  hver  sin  retning. 
På  den  ene  side  Kristi  magt  og  hans  ret- 
færdighed. På  den  anden  side  Satan  og 


hans  tilhængere.  Menneskene  er  nødt 
til  at  beslutte  sig  til  om  de  vil  rejse  gen- 
nem livet  sammen  med  den  ene  eller 
den  anden,  ifølge  den  handlefrihed  som 
Gud  har  givet  dem  lov  til  selv  at  udøve. 
Belønningen  for  at  følge  den  ene  er  Ån- 
dens frugt  —  fred.  Belønningen  for  at 
følge  den  anden  er  kødets  gerning  — 
det  modsatte  af  fred. 

Satan  har  med  usvækket  styrke  i 
6000  år  raset  for  at  tiltrække  sig  men- 
neskenes sjæle.  De  udbredte  udskejel- 
ser, stridigheder,  blodsudgydelser,  li- 
delser og  sår,  samt  den  afgudsdyrkelse 
som  jordens  indbyggere  har  lidt  under 
gennem  århundreder  bærer  deres  vid- 
nesyrd  om  den  kendsgerning  at  Satan 
altid  har  benyttet  sig  af  en  magtfuld  ind- 
flydelse. 

Men  selv  om  det  i  reglen  har  været 
således  at  kødets  gerninger  har  flore- 
ret, så  har  der  i  det  mindste  i  2  perioder 
hersket  fred,  og  der  vil  komme  endnu 
en  periode. 

Efter  at  Jesus  havde  virket  blandt  ne- 
phiterne,  afskaffede  de  kødets  gernin- 
ger og  søgte  i  stedet  Åndens  frugt.  Om 
dette  sagde  de:  „Jesu  disciple  havde 
grundlagt  en  Kristi  kirke  ...  og  så  man- 
ge, som  kom  til  dem  og  oprigtigt  angre- 
de deres  synder,  blev  døbt  i  Jesu  navn; 
og  de  modtog  også  Helligånden.  Og  i 
det  seks  og  tredivte  år  blev  alle  menne- 
sker . . .  omvendt  til  Herren."  Som  følge 
deraf  „fandtes  ingen  strid  i  landet,  fordi 
Guds  kærlighed  boede  i  folkets  hjerte. 
Og  der  var  ingen  misundelse,  strid  eller 
oprør,  horeri,  løgn  eller  mord  og  heller 
ikke  vellyst . . .  men  de  var  alle  ét,  Kristi 
børn  og  arvinger  til  Guds  rige ...  og  alle 
handlede  retskaffent  med  hinanden 
. . ."  hedder  det  i  optegnelsen,  „der 
kunne  i  sandhed  ikke  findes  noget  lyk- 
keligere folk  blandt  alle  de  folk,  der  var 


blevet  skabt  ved  Guds  hånd."  [Se  4  Ne. 
1-2,  15-16]. 

Disse  tilstande  herskede  blandt  fol- 
ket i  næsten  2  århundreder.  Men  så  af- 
veg nephiterne  fra  Jesu  Kristi  evangeli- 
um og  vendte  sig  ti!  kødets  gerninger, 
og  „nogle  blandt  dem  [begyndte]  at 
blive  hovmodige  ...  og  de  begyndte  at 
dele  sig  i  klasser  og  selv  at  bygge  sig 
kirker  for  vindings  skyld,  og  de  begynd- 
te at  fornægte  Kristi  sande  kirke".  Der 
var  også  iblandt  dem  „kirker,  som  fore- 
gav at  kende  Kristus,  og  dog  fornægte- 
de de  størstedelen  af  hans  evangeli- 
um", —  helt  karakteristisk  for  vore  da- 
ge. Det  viste  sig  at  disse  kirker  „tog 
stærkt  til  som  følge  af  ugudelighed  og 
Satans  magt,  som  havde  fået  tag  i  de- 
res hjerter"  [4  Ne.  24-28].  Ved  således 
at  holde  sig  til  Satan  lykkedes  det  disse 
nephiter  fuldstændig  at  tilintetgøre  de- 
res land  i  en  borgerkrig,  selv  om  de  ved 
at  være  strengt  lydige  overfor  Kristi 
evangelium  havde  nydt  fuldstændig 
fred  i  næsten  200  år. 

Der  var  et  andet  folk  som  opnåede 
fred  og  det  var  Enoks  folk  der  levede  før 
syndfloden.  De  opnåede  fred  på  sam- 
me måde  som  nephiterne  og  de  havde 
den  samme  glæde  og  lykke.  Men  de 
overgav  sig  ikke  bagefter  til  Satan  og 
kødets  gerninger,  således  som  nephi- 
terne. Tværtimod,  de  fortsatte  med  at 
være  retfærdige  og  „Herren  kom  og  bo- 
ede hos  dem"  og  han  kaldte  dem  „sit 
folk  Zion,  fordi  de  var  af  ét  hjerte  og  ét 
sind  og  levede  i  retfærdighed".  Og  de 
„byggede  en  by,  som  blev  kaldt  hellig- 
hedens stad,  ja  Zion",  og  den  blev  „ef- 
ter en  tids  forløb  optaget  til  Himmelen", 
hvor  den  befinder  sig  nu.  [Moses 
7:16-21]. 

Blandt  alle  Adams  og  Evas  efterkom- 
mere er  disse  mennesker  der  tilhørte 


Enoks  folk  de  eneste  som,  så  vidt  jeg 
ved,  har  opnået  varig  og  fuldkommen 
fred. 

Og  således  som  det  var  blandt  nephi- 
terne og  Enoks  folk,  således  vil  det  altid 
være  —  den  eneste  måde  hvorpå  vi  kan 
få  fred  er  at  betale  prisen  —  Satan  må 
fordrives  og  Jesu  Kristi  evangelium  ef- 
terleves. Gud  har  i  sin  uendelige  om- 
sorg for  sine  børns  velbefindende  skild- 
ret denne  vej  til  fred  allerede  fra  ver- 
dens begyndelse,  og  det  samme  har 
han  gjort  påny  i  enhver  uddeling  lige  si- 
den. Han  har  lige  så  konsekvent  givet 
sine  advarsler  om  hvilke  ulykker  der 
kommer  af  at  forlade  denne  kurs.  Hvis 
et  enkelt  menneske  som  følger  Satan, 
udelukkende  udøver  kødets  gerninger, 
så  er  han  i  kamp  med  sig  selv.  Hvis  to 
mennesker  følger  Satan,  så  er  de  hver 
især  i  kamp  med  sig  selv  og  i  strid  med 
hinanden.  Hvis  mange  mennesker  føl- 
ger Satan,  så  vil  et  helt  samfund  fyldes 
med  stress  og  strid.  Hvis  regenterne  i 
forskellige  lande  følger  Satan  så  vil  stri- 
den blive  verdensomspændende,  for 
det  er  som  profeten  Esajas  sagde:  „De 
gudløse  er  som  det  oprørte  hav,  der  ik- 
ke kan  komme  til  ro,  hvis  bølger  opskyl- 
ler mudder  og  dynd.  De  gudløse  har  in- 
gen fred,  siger  min  Gud."  [Es. 
57:20-21]. 

Og  således  som  kødets  gerninger 
virker  over  hele  verden,  på  samme  må- 
de virker  evangeliets  fred.  Hvis  man  ef- 
terlever evangeliet  har  man  fred  med 
sig  selv.  Hvis  to  mænd  efterlever  det,  vil 
de  hver  især  have  fred  med  sig  selv  og 
fred  med  hinanden.  Hvis  borgerne  ef- 
terlever det,  så  vil  der  være  fred  i  hele 
landet.  Hvis  der  er  tilstrækkelig  mange 
lande,  som  nyder  Åndens  frugter  til  at 
lede  i  verden,  da  —  og  først  da  —  vil  vi 
ikke  længere  kunne  høre  krigstrommer 


eller  se  kampflagene  blafre  på  menne- 
skenes regeringsbygninger  i  verden. 

Der  findes  mennesker  som  forsøger 
at  tjene  Herren  uden  at  fornærme  djæv- 
elen. De  får  mange  sandhedssøgere  til 
i  tankerne  at  rejse  det  spørgsmål  om 
der  dog  ikke  findes  en  neutral  måde  at 
sikre  og  bevare  freden  på.  Ligger  valget 
nødvendigvis  mellem  fred  på  den  ene 
side  [ved  at  føje  sig  efter  Jesu  Kristi 
evangelium]  og  stridigheder  og  krig  på 
den  anden  side? 

Som  svar  på  dette  spørgsmål  mener 
jeg  med  sikkerhed  at  kunne  sige  at  der- 
som der  findes  en  neutral  måde,  så  er 
den  endnu  ikke  opdaget  —  og  ligeledes 
at  trods  denne  kendsgerning,  så  har  be- 
stræbelserne på  at  finde  den  været 
lang  og  skadelig.  Menneskene  har  for- 
søgt dette  på  mange  måder,  men  de 
har  på  grund  af  uvidenhed  ikke  tænkt 
over  at  betale  den  pris  freden  koster,  el- 
ler også  har  de  ignoreret  den.  Der  var 
f.eks.  fredskonferencerne  i  Haag  i 
1899  og  1907,  folkeforbundet  efter  1. 
verdenskrig  samt  utallige  andre  for- 
bund, alliancer  og  videnskabelige  af- 
handlinger i  én  uendelighed,  og  ingen 
af  dem  lykkedes  det  for. 

Somme  tider  nærer  vi  et  stort  og  vel- 
ment håb,  et  helt  desperat  håb  til  men- 
neskets visdom  og  gerninger.  Jeg  hu- 
sker at  lige  før  den  1 .  verdenskrig  brød 
ud  i  august  1914  kom  dr.  David  Starr 
Jordan,  som  dengang  var  Stanford 
universitetets  ærværdige  præsident  og 
samtidig  en  dygtig  fortaler  for  freden, 
med  en  udtalelse  om  at  de  tilstande  der 
herskede  i  verden  gjorde  det  umuligt  at 
starte  endnu  en  verdenskrig,  og  at  der 
aldrig  nogen  sinde  kunne  eller  ville 
blive  en  ny  verdenskrig,  fordi  verden  ik- 
ke længere  ville  involvere  sig  i  sådanne 
grusomheder. 


En  nu  afdød  apostel  [1862-1933], 
ældste  James  E.  Talmage,  som  hørte 
David  Jordans  udtalelse  sagde:  „Han 
påviste  at  forretningslivets  interesser 
stod  i  så  nær  forbindelse  med  hinanden 
at  dersom  et  land  i  ubesindighed  ville 
erklære  et  andet  land  krig,  så  ville  bank- 
verdenen gå  imod  en  sådan  krigserklæ- 
ring fordi  de  havde  for  meget  at  tabe,  og 
at  dersom  bankerne  ikke  blev  hørt  så 
ville  folket  rejse  sig  og  sige:  ,Vi  vil  ikke 
have  krig.' . . .  Derpå  kom  han  med  end- 
nu en  lang  række  strålende  kendsger- 
ninger hvorved  han  påviste  den  om- 
trentlige pris  på  krigsførelse  i  sin  tid,  og 
beviste  til  sin  egen  tilfredsstillelse  at 
verden  ikke  var  rig  nok  til  at  føre  en  så 
stor  krig  mere  end  nogle  ganske  få  må- 
neder. Da  han  var  færdig  med  sin  tale 
sagde  [ældste  Talmage]til  ham: , Jeg  vil- 
le ønske  at  jeg  kunne  tro  Dem,  doktor.' 
,Tror  De  ikke  på  mig?'  ,Nej,  jeg  gør  ik- 
ke.' ,Men  hvorfor  ikke?'  , Fordi  De  har 
udeladt  nogle  af  de  vigtigste  kendsger- 
ninger ved  Deres  problem.'  ,Og  hvad  er 
det  for  kendsgerninger?'  .Profeternes 
ord.  I  en  sag  der  angår  nationernes  eks- 
istens foretrækker  jeg  profeternes  ord 
fremfor  akademikernes,  selv  om  det 
også  er  en  så  fremragende  akademiker 
som  Dem.'"  [James  E.  Talmage,  Liaho- 
na,  5.  bind,  s.  677-79]. 

Den  kendsgerning  at  verden,  inden- 
for de  30  år  der  gik  efter  dr.  Jordans  for- 
udsigelse, gennemgik  to  verdenskrige 
og  at  vi  siden  hen  i  tre  årtier  har  set  kri- 
ge og  hørt  rygter  om  krige,  får  os  til  at 
tænke  på  de  ord  som  Herren  sagde 
gennem  Esajas'  mund:  „Dets  vis- 
mænds visdom  forgår,  de  kloges  klog- 
skab glipper.'"  [Es.  29:14]. 

Søskende,  hvis  vi  ønsker  fred,  så  må 
vi  gøre  op  med  os  selv  om  vi  vil  betale 
fredens  pris.  Således  lyder  Guds  ord  og 


Enok  og  hans  folk  byggede  den  hellige  by 
som  blev  optaget  til  Himmelen. 


det  er  den  slutning  man  må  drage  på 
baggrund  af  menneskehedens 
6. OOO-årige  historie. 

Selv  om  jeg  nok  synes  at  mange 
mennesker  på  jorden  i  vore  dage  er  så 
engagerede  i  kødets  gerninger  at  de  ik- 
ke betragter  dem  som  sådan  og  derfor 
ikke  har  tilstrækkelig  moralsk  mod  til  at 
betale  fredens  pris,  så  tror  jeg  stadig  at 
vi  ikke  som  Jonas  skal  ynkes  over  olie- 
planten, dersom  nogle  skulle  give  sig  i 
kast  med  at  anvende  de  principper  vi 
har  fået  af  Fredens  Prins  for  at  finde 
dens  herlige  belønninger.  Tværtimod 
bør  vi  glæde  os,  for  det  eneste  formål 
med  vort  livs  mission  er  at  forkynde 


fred.  Vi  bør  ikke  glæde  os  over  den 
kendsgerning  at  menneskenes  bestræ- 
belser på  at  opnå  fred  har  vist  sig  at  væ- 
re virkningsløse.  Jeg  fører  ikke  krig 
mod  deres  anstrengelser.  Mange  af 
dem  gør  deres  bedste  ud  fra  det  lys  de 
har.  Jeg  kan  dog  ikke  retfærdiggøre  at 
vi,  der  har  det  gengivne  Kristi  evangeli- 
ums klare  lys,  bruger  vort  liv  på  at  famle 
rundt  i  tågen  og  følge  et  flakkende  lys 
som  vi  ikke  er  sikre  på  og  som  spredes 
ved  menneskelig  visdom.  Vi  må  hellere 
bruge  vore  kræfter  på  at  sprede  det 
sande  lys  og  på  at  komme  ud  af  tågen 
hvor  de  mennesker  befinder  sig  som  ik- 
ke kan  få  øje  på  det  sande  lys. 

Skønt  vi  forsøger  at  belære  om  fre- 
dens evangelium,  opdager  vi  at  de  fle- 
ste mennesker  foretrækker  at  koncent- 
rere sig  om  andre  af  problemets  aspek- 
ter. Men  selv  om  dette  er  tilfældet  bør  vi 
ikke  leve  i  fortvivlelse  og  mørke.  Vi  bør 
nyde  livet  i  den  åbenbarede  sandheds 
lys.  Vi  må  holde  os  informerede  om 
hvad  Herren  har  sagt  om  fredens  pris. 

Jeg  er  taknemlig  for  at  mine  prøvel- 
sers dage  forekommer  i  denne  udde- 
ling hvor  sandhedens  åbenbarede  lys 
udstråler  i  al  sin  herlighed.  Jeg  kender 
ikke  noget  til  andre  perioder  som  jeg 
hellere  ville  leve  i.  Hvis  katastrofen 
sker,  som  Gud  har  forudset  det,  så  vil 
jorden  ikke  gå  i  opløsning  eller  blive 
ubeboelig,  alle  mennesker  på  jorden  vil 
heller  ikke  blive  tilintetgjort.  Det  der 
sker  er  blot  nogle  af  de  begivenheder 
som  profeterne  sagde  skulle  ske  på  vej- 
en til  det  herlige  tusindårsrige  hvor  der 
vil  herske  fuldkommen  fred.  Men  én 
ting  ved  jeg  —  og  det  kan  I  også  være 
sikre  på  —  at  retfærdigheden  vil  sejre  i 
den  sidste  ende,  mørkets  magter  vil 
blive  overvundet  og  freden  vil  indtræf- 
fe. 

Lad  os  da  som  et  samlet  folk  aflægge 
et  løfte  om  at  vi  i  vores  personlige  liv,  i 
vore  hjem,  i  vore  forretninger,  i  vores 
omgang  med  andre  mennesker  og  med 
hinanden  vil  anvende  det  gengivne  Je- 


su Kristi  evangeliums  principper.  Ån- 
dens frugter  bringer  og  etablerer  fred. 
Vi  kan  hver  især  have  fred  med  os  selv 
dersom  vi  er  villige  til  at  betale  prisen. 
□ 


Ideer  til  hjemmelærere 


Nogle  punkter 

der  kan  fremhæves. 

Du  kan  eventuelt  fremføre 
disse  punkter  under  dine  hjemme- 
lærerbesøg: 

1.  Fred  er  „harmoni  med  sig 
selv,  med  Gud  og  mennesker". 

Vi  er  nødt  til  at  have  Ånden  hos  os 
for  at  opnå  fred. 

2.  Fredens  pris  er  sejr  over  Sa- 
tan. Der  hvor  Satan  er  vil  der  aldrig 
kunne  blive  fred.  Det  er  endvidere 
umuligt  at  opnå  fredelig  sameksi- 
stens med  ham. 

3.  Somme  tider  nærer  vi  store 
og  velmenende  håb  —  ja  despera- 
te håb  —  til  menneskets  gerninger 
og  visdom.  Vi  som  har  det  åbenba- 
rede Kristi  evangeliums  klare  lys 
bør  dog  ikke  anvende  vort  liv  på  at 
følge  menneskelig  visdoms  flak- 
kende lys,  som  vi  ikke  ved  hvor  fø- 
rer os  hen.  Vi  bør  hellere  bruge  vo- 
re kræfter  på  at  sprede  det  sande 
lys. 


4.  Vi  kan  være  forsikrede  om  at 
retfærdigheden  i  den  sidste  ende 
vil  sejre.  Mørkets  magter  vil  blive 
overvundet  og  der  vil  herske  fred. 


Diskussionshjælp 

1.  Fortæl  dine  personlige  menin- 
ger og  dine  erfaringer  med  fredens 
pris.  Bed  familiens  medlemmer 
fremkomme  med  deres  meninger. 

2.  Findes  der  skriftsteder  eller 
citater  i  denne  artikel  som  familien 
kunne  læse  højt  og  drøfte? 

3.  Ville  du  få  mere  ud  af  samta- 
len hvis  du  før  besøget  taler  med 
husets  overhoved?  Har  du  et  bud- 
skab om  fred,  fra  kvorumslederen 
eller  biskoppen,  til  husets  overhov- 
ed? 

En  høflig 
overholdelse 
af  visdoms- 
ordet 


Hvordan  man  på  en  høflig 

måde  klarer  etiketteproblemet 

når  man  beværter  og  bliver 

beværtet  af  mennesker  med 

standarder  der  er  anderledes 

end  vore. 


Ældste  Robert  E.  Wells 

De  halvfjerds'  første  Kvorum 


Jeg  har  tilbragt  mange  år  i  omgang 
med  ikke-medlemmer,  og  har  således 
beværtet  og  er  blevet  beværtet  af  dem, 
derfor  sker  det  ofte  at  jeg  bliver  spurgt 
hvordan  et  medlem  af  kirken  bør  reage- 
re når  de  står  overfor  noget  som  går 
imod  standarderne,  specielt  i  forbindel- 
se med  visdomsordet.  Måske  kan  jeg 
bedst  besvare  dette  spørgsmål  ved  at 
fortælle  hvordan  jeg  i  visse  tilfælde  har 


klaret  problemet  og  nævne  nogle  af  de 
principper  jeg  har  lært  gennem  egen  er- 
faring. 

Lad  mig  først  behandle  de  problemer 
en  vært  kommer  ud  for  når  han  skal  be- 
værte venner  som  ikke  er  medlemmer. 

I  dag  forlanger  min  hustru  og  jeg  gan- 
ske enkelt  at  dem  der  besøger  vort 
hjem  overholder  visdomsordet.  Vi  har 
ingen  askebægre  og  vi  serverer  hver- 
ken kaffe  eller  spiritus.  Jeg  har  oven  i 
købet  bedt  mine  venner  om  ikke  at  ryge 
i  den  bil  jeg  kører  og  i  de  små  flyvema- 
skiner jeg  flyver.  Ingen  er  blevet  for- 
nærmet. Men  det  har  ikke  altid  været 
nemt.  Jeg  husker  da  vi  lige  var  blevet 
gift  at  det  endog  var  vanskeligt.  Jeg  var 
netop  kommet  hjem  fra  min  mission  og 
blevet  ansat  i  én  af  de  mest  anerkend- 
te, internationale  banker  i  verden.  De 
sendte  os  til  Sydamerika  hvor  det  for- 
ventedes at  vi  beværtede  bankens  ven- 
ner og  mange  rangspersoner.  I  disse  år 
lærte  jeg  noget  fundamentalt  om  for- 
skellige kulturer.  Hver  kultur  har  sine 
sociale  omgangsformer  og  ritualer 
hvorved  de  viser  gæstfrihed  og  at  gæ- 
sterne accepteres.  Nogle  af  disse  ritu- 
aler er  direkte  i  strid  med  visdomsor- 
det, mens  andre  ikke  er  det.  Vi  opdage- 
de at  både  værtsfolk  og  gæster  i  de  al- 
lerfleste situationer  på  en  tilfredsstil- 
lende måde  kunne  tilpasse  sig  sådanne 
selskabelige  ritualer,  og  kom  i  tanker 
om  noget  som  gjorde  at  vi  alligevel  kun- 
ne deltage  på  en  varmhjertet  og  oprig- 
tig måde  med  de  venner  som  deltog  i  ri- 
tualet. 

Der  er  f.eks.  den  ømtålelige  skik 
med  at  drikke  en  skål  i  champagne  af 
de  traditionelle  champagneglas.  Når 
jeg  var  gæsten,  så  bad  jeg  overtjeneren 
om  juice  i  stedet  for  champagne.  Det 
eneste  du  behøver  at  gøre  er  at  tale 


med  ham  straks  når  du  ankommer.  Lad 
være  med  at  vente  til  skålen  skal  ud- 
bringes, for  du  kan  ikke  bede  et  helt  sel- 
skab og  værten  om  at  vente  på  dig.  Et 
nik  til  overtjeneren  hjælper  ham  til  at 
huske  hvem  du  er.  Det  er  også  en  hjælp 
hvis  du  fortæller  hvor  du  står  dersom 
der  er  mange  mennesker.  Nårdeteren 
sidste  dages  hellig  der  er  vært  og  som 
skal  udbringe  en  skål,  så  er  problemet 
straks  mere  påfaldende.  Det  lykkedes 
mig  at  løse  problemet  den  allerførste 
gang  i  Paraguay  og  jeg  har  benyttet  den 
samme  metode  lige  siden.  Til  en  stor 
banket  måtte  jeg  udbringe  en  skål  for 
landets  præsident,  hans  ministre  og 
Paraguay,  der  var  vort  værtsland,  og 
jeg  besluttede  mig  til  at  gøre  det  i  vand. 
I  Paraguay  stod  én  af  bankens  kunder 
for  det  kommunale  vandsystem,  som 
for  første  gang  i  landets  historie  frem- 
bragte rent  og  ubesmittet  vand  med  en 
god  smag.  Da  tiden  var  inde  hævede 
jeg  mit  champagneglas  der  var  fyldt 
med  vand  og  sagde  til  hele  forsamlin- 
gen af  betydningsfulde  mennesker: 
„Jeg  ved  ikke  hvad  I  har  i  jeres  glas, 
men  i  mit  har  jeg  den  reneste  væske  — 
vand  fra  Asuncions  kommunale  vand- 
forsyning —  og  jeg  hævede  mit  glas  for 
at  udbringe  skålen  for  hans  excellence, 
præsidenten,  osv.,  osv."  Komplimen- 
ten var  oprigtigt  ment  og  den  virkede 
udmærket.  De  lo  og  der  var  ikke  en  ene- 
ste af  dem  der  nogen  sinde  glemte 
„Mormon-skålen". 

Som  værtsfolk  har  vi  to  forskellige 
måder.  I  fuld  enighed  med  banken  be- 
værter vi  folk  efter  „bankens  stil"  af  for- 
retningsgrunde  og  banken  betaler  reg- 
ningen —  tjenerne,  serveringen  osv. 
Men  ved  mange  lejligheder  kom  vore 
forretningsvenner  uventet  og  vi  invite- 
rede dem  så  til  middag.  Vi  sagde  gerne: 

„I  er  her  som  vore  venner,  derfor  vil  vi 
gerne  behandle  jer  som  vores  familie." 
Vi  serverede  det  samme  for  dem  som 
for  vores  familie  —  ingen  kaffe  og  in- 
gen drinks. 

På  andre  tidspunkter  når  det  var  en 
særlig  sammenkomst  vi  selv  afholdt, 
som  f.eks.  for  vore  slægtninge  eller  be- 
søgende kirkeledere  fra  Salt  Lake  City, 
så  fortalte  vi  i  forvejen  vore  gæster  at 
det  var  et  „mormon-selskab"  og  så  for- 
stod de  hvad  der  forventedes  af  dem. 
Hvis  nogen  røg  og  de  ganske  enkelt 
glemte  hvor  de  var,  så  ville  de  næsten 
altid  gå  udenfor  og  ryge  dersom  vi  gav 
dem  en  lille  påmindelse. 

Problemerne  er  anderledes  hvis 
man  er  vært  end  hvis  man  er  gæst  i  et 
ikke-medlems  hjem.  Det  er  meget  lette- 
re at  være  gæst.  Vore  værtsfolk  gør  alt 
hvad  de  kan  for  at  vi  skal  føle  os  godt  til- 
pas og  vi  forsøger  at  hjælpe  dem.  Vi  har 
opdaget  at  juice  er  bedre  end  mælk 
som  erstatning  for  kaffe.  Jeg  har  lagt 
mærke  til  at  når  vore  værtsfolk  spørger: 
„Kaffe?"  så  ønsker  de  i  virkeligheden  at 
vi  skal  føle  os  godt  tilpas  og  de  vil  med 
glæde  sørge  for  os  dersom  vi  svarer: 
„Nej  tak,  men  hardu  lidt  juice?"  Hvis  de 
ikke  har  juice,  så  forsikrer  vi  dem  gan- 
ske enkelt  om  at  vi  faktisk  ikke  trænger 
til  noget  som  helst.  Men  næste  gang  vi 
besøger  dem  har  de  altid  juice.  I  de  fle- 


Fotografier  af  Michael  M.  McConkie 

ste  lande  kan  man  nu  få  kornkaffe  eller 
urteteer  som  er  en  nem  erstatning  for 
kaffe  eller  te.  Jeg  har  somme  tider  be- 
nyttet mig  af  en  lignende  metode  når 
der  bydes  på  vin  til  en  formel  middag, 
idet  jeg  har  bedt  om  ugæret  druesaft  i 
stedet  for.  De  har  det  i  reglen  ikke  den 
første  gang,  men  den  næste  gang  har 
de  det.  Vi  opdagede  at  næsten  alle  ger- 
ne ville  smage  vores  druesaft  til  deres 
middag.  Vi  prøvede  på  ikke  at  gøre  en 
hemmelighed  ud  af  det.  Det  indgik  bare 
i  en  fornøjelig  middagskonversation. 

De  mennesker  som  har  inviteret  os 
til  selskaber  har  i  reglen  ringet  i  forvej- 
en for  at  spørge  hvilken  slags  juice  vi 
foretrækker,  og  om  der  er  andre  ting  vi 
ikke  spiser,  som  f.eks.  skinke,  eller  om 
vi  er  vegetarer.  Ved  hver  enkelt  lejlig- 
hed har  vi  altid  forklaret  hvad  visdoms- 
ordet  er,  og  det  har  i  reglen  været  en  let- 
telse for  dem  at  det  er  så  enkelt. 

Rygning  har  aldrig  været  et  problem. 
Folk  behøver  ikke  at  ryge  for  at  være 
selskabelige.  Der  findes  måske  nogle 
selskaber  hvor  der  er  en  etikette  om- 
kring tobak,  men  jeg  har  aldrig  oplevet 
en  sådan.  Ikke-rygning  har  været  et 
tegn  på  klogskab  i  de  internationale  sel- 
skabelige kredse  jeg  har  færdedes  i. 

Der  findes  dog  en  højere  skik  som 
kan  afstedkomme  et  lille  problem  der- 
som man  ikke  er  advaret  i  forvejen.  Det 

forekommer  i  de  meget  elegante  hjem 
hvor  man  får  serveret  den  britiske  high 
tea.  Det  foregår  efter  et  ritual  der  sæd- 
vanligvis er  reserveret  familiens  ind- 


Lad  os  tale  om  det 


Når  du  har  læst  „høflig  overhol- 
delse af  visdomsordet"  får  du  må- 
ske lyst  til  at  drøfte  følgende 
spørgsmål: 

1 .  Hvordan  påvirker  et  menne- 
skes indstilling  til  visdomsordet 
hans  eller  hendes  indstilling  til 
mennesker  som  ikke  har  de  sam- 
me standarder? 

2.  Hvilke  af  forfatterens  forslag 
synes  særlig  værdifulde  i  din  situa- 
tion? 

3.  Hvilke  andre  metoder  har  du 
opdaget  kan  anvendes  når  du  på 
en  høflig  måde  skal  lade  andre  vi- 
de hvordan  dine  standarder  er  i 
henhold  til  visdomsordet? 

4.  Under  hvilke  omstændigheder 
kunne  en  sidste  dages  hellig-vært 
passende  bede  sine  gæster  over- 
holde værtens  standarder?  Under 
hvilke  omstændigheder  kunne  det- 
te ikke  lade  sig  gøre? 

5.  Hvordan  kan  du,  ved  allerede 
nu  at  beslutte  dig  til  hvordan  du  vil 
reagere  på  sådanne  selskabelige 
situationer  som  forfatteren  beskriv- 
er, lettere  undgå  at  blive  flov  eller 
komme  i  vanskeligheder  når  du  be- 
finder dig  i  sådanne  situationer? 


erkreds  og  nære  venner.  Den  enorme 
formalitet  og  etiketten  ved  hele  denne 
skik  er  meget  imponerende  og  næsten 
symbolsk.  Testellet  er  af  Sterling  sølv 
med  ornamenter  og  somme  tider  flere 
hundrede  år  gammelt.  Kopper  og  un- 
derkopper er  af  det  ædleste,  importere- 
de benporcelæn.  Værtinden  har  sin 
egen  plads  og  der  vælges  en  æresvært- 
inde  som  skal  hjælpe  hende  med  at 
skænke  teen  af  tepotten  eller  varmt 
vand  på  teposerne  i  kopperne.  Værtin- 
den ser  på  dig  og  spørger:  „Et  eller  to 
stykker  sukker?"  Så  kunne  du  f.eks. 
svare:  „Ingen  af  delene  tak,  men  en  kop 
varm  citronte  ville  være  dejligt."  Det  er 
nemt  for  dem  at  hælde  lidt  kogende 
vand  over  en  skive  citron  som  man  næ- 
sten altid  kan  få,  og  så  kan  du  nyde  det 
sammen  med  de  lækre  kager  der  er  ar- 
rangeret fint  på  sølvfade  foran  dig.  Jeg 
har  erfaret  at  det  aldrig  har  været  nød- 
vendigt at  sige  nej  til  et  selskab  på 
grund  af  visdomsordet.  Hvis  der  ikke 
var  en  nem  udvej  eller  en  humoristisk 
udvej,  så  var  der  ikke  noget  galt  i  direk- 
te at  sige:  „Nej  tak."  Ingen  har  nogen 
sinde  sagt  andet  end:  „Er  der  noget  an- 
det jeg  kan  give  dig?" 

Jeg  har  aldrig  haft  årsag  til  at  føle 
mig  utilpas  eller  flov  over  at  holde  vis- 
domsordet. Jeg  har  aldrig  oplevet  en 
vært  eller  værtinde  som  ikke  har  været 
helt  interesseret  i  at  servere  nøjagtigt 
det  jeg  ønskede.  Der  har  aldrig  nogen 
som  har  betvivlet  vore  standarder.  Jeg 
erindrer  faktisk  ingen  selskabelig  lejlig- 
hed hvor  vi  ikke  er  blevet  bedt  om  at  for- 
tælle om  vores  religion,  og  i  de  fleste  til- 
fælde var  det  visdomsordet  der  indled- 
te samtalen.  Efter  min  opfattelse  har  vi 
altid  mødt  respekt  hos  vore  venner  og 
kolleger  på  grund  af  den  stilling  vi  ind- 
tog. □ 

Lad  os  få  vort  ægteskab 
til  at  fungere 


James  M.  Harper 


Der  sad  en  ung  dame  overfor  mig  og 
beskrev  noget  hun  syntes  var  et  håb- 
løst ægteskab.  Hun  var  blevet  tempel- 
viet for  kun  få  måneder  siden,  men  det 
ville  ikke  rigtigt  gå  for  hende.  Romantik- 
ken var  væk,  sagde  hun.  Hun  følte  sig 
ikke  længere  tiltrukket  af  sin  mand,  det 
var  forsvundet  i  de  daglige  ansvar  som 
livet  krævede.  Da  jeg  spurgte  hvorfor 
hendes  mand  ikke  var  med  hende,  sva- 
rede hun  at  han  ikke  syntes  der  var  no- 
get problem  i  deres  forhold.  „Han  er  vir- 
kelig sådan  et  godt  menneske,"  sagde 
hun,  „men  jeg  føler  mig  bare  ikke  for- 
pligtet overfor  ham  mere.  Jeg  elsker 
ham  ikke  mere." 


--—       — 

Siden  den  dag  har  jeg  tænkt  meget 
over  forpligtelsen  i  ægteskabet.  Frelse- 
ren belærte  om  princippet  med  at  for- 
pligte sig  i  sit  svar  til  farisæerne,  da  han 
sagde:  „Derfor  skal  en  mand  forlade 
sin  fader  og  moder  og  holde  sig  til  sin 
hustru  . . .  hvad  Gud  har  sammenføjet, 
må  et  menneske  ikke  adskille."  [Matt. 
1 9:5-6].  Ordene  holde  sig  til  er  ord  som 
har  stor  kraft  hvis  de  efterleves  omhyg- 
geligt. 

Kærlighed  er  en  nødvendighed  for  at 
man  kan  holde  sig  til  sin  ægtefælle.  „Du 
skal  elske  din  hustru  af  hele  dit  hjerte 
og  holde  dig  til  hende  og  ingen  anden," 
sagde  Herren.  [L&P  42:22].  Men  elske 
betyder  forskelligt  for  forskellige  men- 
nesker. For  nogle  er  at  elske  kun  følel- 
sesmæssig og  fysisk  tiltrækning  ledsa- 
get af  romantisk  idealisering.  For  dem 
omfatter  kærlighed  ikke  nødvendigvis 
det  vigtige  begreb  som  består  i  at  for- 
pligte sig  og  holde  sig  til.  For  andre  er 
kærlighed  den  stille,  vedvarende  følel- 
se som  udvikles  mellem  to  mennesker 
når  de  i  fællesskab  oplever  det  betyd- 
ningsfulde i  livet.  Begge  former  for  kær- 
lighed har  betydning.  De  bidrager  beg- 
ge til  et  godt  ægteskab.  Men  i  mange  til- 
fælde lægges  der  for  stor  vægt  på  den 
romantiske  kærlighed  mens  den  for- 
pligtelse der  fører  til  at  man  for  alvor 
holder  sig  til  hinanden,  mangler. 

Som  ung  missionær  i  den  Sydkore- 
anske republik  imponeredes  jeg  over 
hvor  gode  mange  af  koreanernes  ægte- 
skaber var.  Da  jeg  så  fik  at  vide  at  ægte- 
skaberne blev  arrangeret  af  forældre- 
ne, så  undrede  jeg  mig  over  hvordan  to 
mennesker  kunne  holde  sig  så  godt  til 
hinanden  uden  først  at  have  udviklet 
den  romantiske  kærlighed  til  hinanden. 
Da  jeg  på  dette  tidspunkt  havde  et  meg- 
et snævert  indblik  i  ægteskabets  for- 


pligtelser, mente  jeg  at  de  romantiske 
følelser  var  den  eneste  bindende  kraft. 

Men  jeg  lærte  nogle  grundprincipper 
om  forpligtet  kærlighed  da  jeg  betrag- 
tede disse  ægteskaber.  Jeg  opdagede 
at  når  to  mennesker  samarbejdede  for 
at  opbygge  et  hjem,  når  de  kæmpede 
for  at  skaffe  mad  til  deres  børn  og  for 
deres  sundhed  —  så  kom  kærligheden. 
Når  de  blev  ramt  af  sygdom  eller  mod- 
gang og  den  ene  ægtefælle  måtte  ofre 
sig  for  at  hjælpe  og  passe  den  anden  — 
så  lærte  de  at  elske  hinanden.  Når 
mand  og  hustru  sammen  oplever  ånde- 
lig og  følelsemæssig  fremgang,  så  vok- 
ser kærligheden.  Jeg  har  lært  at  kærlig- 
hed er  noget  der  kommer  i  ægteskabet 
når  ægtefællerne  udvikler  sig. 

Men  hvordan  kan  et  ægtepar  så  udvi- 
kle sig  til  at  forpligte  sig  overfor  hinan- 
den? 

1. 1  krisetider  føres  de  sammen 

Kriser  kan  skabe  et  solidt  ægteskab. 
Uheldigvis  betragter  nogle  ægtepar 
modgang  i  ægteskabet  som  en  und- 
skyldning til  at  flygte.  Alt  for  ofte  begyn- 
der de  at  give  hinanden  skylden  for  be- 
sværlighederne, fremfor  at  stole  på  hi- 
nanden for  at  få  kærlighed  og  støtte. 
Modgangen  i  livet  kan  blive  et  funda- 
ment hvor  forpligtet  kærlighed  kan  op- 
bygges. 

For  nylig  var  min  hustru  og  mine  børn 
meget  syge  af  en  usædvanlig  virusin- 
fektion. Jeg  velsignede  dem  og  bad  for 
dem.  Da  jeg  ikke  ønskede  at  udsætte 
andre  for  at  blive  smittet  af  deres  syg- 
dom arrangerede  jeg  det  således  at  jeg 
kunne  komme  hjem  og  passe  dem.  Det 
viste  sig  snart  at  det  jeg  gjorde  for  dem 
hjalp  dem  gennem  tre  ugers  sygdom  og 
blev  en  kraft  som  bandt  os  stærkt  til  hi- 


14 


*;s 


» 


nanden.  Sådanne  kampe  i  livet  vil  som- 
me tider  skille  ægtefællerne,  men  kri- 
ser kan  virke  som  en  oplæring  til  at  for- 
pligte sig.  Vi  udfører  ofte  sådanne  tje- 
nestegerninger fordi  vi  i  forvejen  har 
forpligtet  os,  men  i  mange  tilfælde  så 
udføres  tjenestegerningerne  før  man 
forpligter  sig.  Det  er  når  vi  gør  hinanden 
tjenester  at  vi  bliver  forpligtet  overfor 
hinanden. 

Det  ægteskabelige  forhold  kunne 
meget  vel  sammenlignes  med  at  dyrke 
sjældne,  smukke  blomster.  Man  sår 
frøet,  vander  det,  giver  det  gødning,  be- 
handler jorden  og  sørger  for  at  planten 
får  lys.  Hvis  der  sker  en  forstyrrelse  i 
den  fine  balance  mellem  disse  ting,  så 
kan  man  for  en  tid  forstyrre  den  smukke 
blomsts  udvikling  og  skønhed,  men 
hvis  man  arbejder  for  at  opnå  en  balan- 
ce i  den  nødvendige  pasning,  så  kan 
man  overvinde  problemet.  Man  vil  for- 
pligte sig  overfor  blomsten  mens  man 
passer  den  og  hjælper  den  til  at  udfolde 
sig  i  sin  største  skønhed. 

Præsident  Spencer  W.  Kimball  har 
talt  om  forholdet  mellem  ægteskabelig 
kærlighed  og  modgang:  „Et  ægteskab 
går  måske  ikke  altid  lige  let  og  uden 
uheld.  Men  der  kan  herske  stor  fred," 
har  han  lovet.  „Et  ægtepar  kommer  må- 
ske ud  for  fattigdom,  sygdom,  skuffel- 
ser, fejltagelser  og  måske  oven  i  købet 
død  indenfor  familien,  men  selv  dette 
vil  ikke  kunne  berøve  dem  deres  fred.  I 
ægteskabet  vil  man  opleve  succes  så 
længe  man  passer  på  ikke  at  blive  sel- 
visk. Vanskeligheder  og  problemer 
knytter  forældre  sammen  i  et  ubrydeligt 
fællesskab  hvis  de  er  fuldstændig  usel- 
viske. Under  depressionen  i  1930-erne 
i  Amerika  skete  der  et  drastisk  fald  i 
skilsmisseprocenten.  Fattigdom,  fejl- 
tagelser, skuffelser  var  med  til  at  binde 


forældrene  sammen.  Modgang  kan  gø- 
re de  forhold  solide  som  velstand  kan 
ødelægge."  [Marriage  and  Divorce,  s. 
19,  22.  Deseret  Book,  1976]. 

I  mit  eget  ægteskab  har  jeg  truffet  en 
meget  bevidst  beslutning  om  ikke  at  la- 
de kampe  udenfor  hjemmet  skille  mig 
fra  min  hustru.  Jeg  har  lært  at  hun,  ved 
siden  af  Herren,  er  min  største  støtte 
under  enhver  krise.  Hvis  jeg  tillader  min 
frygt  og  mine  irritationer  over  et  prob- 
lem at  skille  os,  så  har  jeg  udelukket  det 
menneske  som  ville  være  min  største 
hjælp  til  at  vende  den  kritiske  situation 
til  styrke. 

2.  Sæt  fælles  mål 

Selv  om  også  et  ægtepar  oplever  en 
hvis  adskillelse  imellem  sig,  så  kan  de 
ved  at  arbejde  på  at  nå  et  fælles  mål 
blive  knyttet  sammen  igen.  Alt  for  ofte 
understreger  ægtepar  de  negative  for- 
skelle imellem  sig.  Det  er  langt  vigtige- 
re at  lægge  vægt  på  fælles  ambitioner 
og  mål  og  at  arbejde  på  at  nå  dem. 

Dette  princip  lærte  jeg  som  leder  for 
drengespejderne  engang  hvor  jeg 
kæmpede  for  at  få  to  grupper  drenge  til 
at  ændre  deres  negative  indstillinger 
overfor  hinanden.  Da  jeg  havde  forsøgt 
adskillige  strategier  uden  held,  satte 
jeg  dem  i  en  situation  som  krævede  at 
de  skulle  samarbejde  for  at  overvinde 
en  forhindring.  De  enedes  om  at  nå  et 
fælles  mål  og  der  var  ikke  siden  konflik- 
ter mellem  de  to  grupper. 

For  nylig  hørte  jeg  et  ægtepar  bekla- 
ge sig  over  at  de  kun  havde  få  fælles  in- 
teresser. Hun  elskede  at  læse,  og  det 
gjorde  han  ikke.  Han  spillede  raquet- 
ball,  men  hendes  helbred  tillod  hende 
ikke  at  gøre  det.  Og  således  fortsatte 
deres  liste  over  forskelligheder.  Jeg 

spurgte  om  de  ikke  havde  bare  én  fæl- 
les interesse.  De  rystede  på  hovedet. 
Til  sidst  foreslog  jeg  dem  at  gå  til  kera- 
mik sammen.  Ingen  af  dem  havde  prøv- 
et sådan  noget  før,  så  derved  fik  de  en 
ny  fælles  interesse.  Det  virkede  utro- 
ligt. Mens  de  arbejdede  sammen  mod 
et  fælles  mål  fik  spændingen,  ved  at  ud- 
vikle sig  sammen,  dem  til  lidt  efter  lidt  at 
glemme  deres  forskelligheder. 


3.  Søg  udveje  for  at  styrke 
din  ægtefælle 

Det  ville  være  klogt  af  os  allesam- 
men ofte  at  stille  os  selv  følgende 
spørgsmål:  „Hvad  har  jeg  gjort  for  nylig 
for  at  min  ægtefælle  kan  få  bedre  følel- 
ser for  sig  selv?"  Hvis  vi  beslutter  os  til 
at  øge  hinandens  selvrespekt,  så  føler 
vi  os  meget  forpligtede  overfor  hinan- 

den.  Den  andens  evne  til  at  få  bedre  fø- 
lelser for  sig  selv  bliver  lige  så  vel  et  mål 
for  os.  Endvidere  må  vi  være  villige  til  at 
hjælpe  vores  ægtefælle  til  at  udvikle  sig 
på  et  hvilket  som  helst  område  de  måt- 
te ønske  sig.  Det  er  nødvendigt  at  ægte- 
fællerne opmuntrer  hinanden  til  at  nå 
deres  åndelige  mål,  til  at  udvikle  sig  in- 
tellektuelt og  til  at  være  i  fysisk  form. 
Det  er  vigtigt  at  vi  opmuntrer  dem  frem- 
for at  få  dem  til  at  miste  modet  ved  at 
hakke  på  dem  og  stille  krav.  Dersom  vi 
sætter  os  for  at  hjælpe  vores  ægtefælle 
til  at  udvikle  sig  indenfor  et  bestemt  om- 
råde, så  vil  denne  indstilling  medføre  at 
vi  forpligter  os  overfor  den  pågælden- 
de. 

En  sådan  opmuntring  betyder  også 
at  vi  udsøger  vor  ægtefælles  stærke  si- 
der fremfor  deres  svagheder.  En  af  de 
sikre  forskelle  man  opdager  ved  at  un- 
dersøge lykkelige  ægteskaber  i  forhold 
til  problemfyldte  ægteskaber  er  antal- 
let af  daglige,  positive  samtaler.  En  god 
regel  er  at  sørge  for  at  mindst  to  tredie- 
dele  af  vore  samtaler  med  ægtefællen, 
og  det  gælder  for  begge  parter,  er  be- 
hagelig, positiv  og  styrker  dem  begge. 
Problemer  må  tales  igennem  og  genne- 
marbejdes, men  det  virker  ikke  godt  på 
et  forhold  at  bruge  al  den  tid  man  har 
sammen  til  at  løse  problemer. 

4.  Lær  at  elske  dig  selv 

„Den,  som  elsker  sin  hustru,  elsker 
sig  selv.  Ingen  har  jo  nogen  sinde  hadet 
sit  eget  kød,  men  han  giver  det  føde  og 
har  omhu  for  det."  [Ef.  5:28-29].  Det  er 
yderst  vanskeligt  at  forpligte  sig  over- 
for sin  mand  eller  sin  hustru  dersom 
man  ikke  synes  man  har  noget  at  tilby- 
de. Og  ligesom  vi  ikke  udelukkende  må 
koncentrere  os  om  vores  ægtefælles 


svagheder,  således  børvi  også  bestræ- 
be os  på  at  meddele  os  positivt  til  os 
selv. 

Somme  tider  fører  vi  i  tankerne  nogle 
nedbrydende  samtaler  med  os  selv. 
Lytter  vi  til  disse  tanker  og  følelser  vi  får 
når  vi  ser  os  i  spejlet,  eller  når  vi  møder 
et  menneske  for  første  gang  eller  udfø- 
rer en  opgave,  kan  det  danne  grundla- 
get for  vores  kærlighed  til  os  selv.  Hvis 
vi  erstatter  de  negative  tanker  med  po- 
sitive kan  vi  øge  kærligheden  til  os  selv. 

Noget  andet  som  har  vist  sig  at  kun- 
ne gavne  mange  mennesker  er  at  fore- 
stille sig  selv  optræde  på  en  succesfuld 
og  positiv  måde. 

5.  Bestræb  dig  på  altid  at 
være  åben  for  en  ny 
forståelse  for  din  ægtefælle. 

Vi  har  aldrig  opdaget  alt  hvad  der  er 
at  opdage  om  hvem  som  helst.  Selv  om 
også  vi  er  viet  til  et  menneske  for  hele 
livet,  så  kan  dette  menneske  udvikle  sig 
og  forandre  sig.  Denne  kendsgerning 
gør  ægteskabet  spændende  —  det  er 
altid  pragtfuldt  at  opdage  noget  nyt  hos 
sin  ægtefælle,  dersom  man  søger  efter 
det.  En  ægtemand  forbløffedes  for  ny- 
lig over  den  indsigt  og  viden  hans  hu- 
stru havde  fået  om  politiske  kandidater. 
Hun  havde  studeret  sagen  og  analyse- 
ret hver  enkelt  kandidats  standpunkt. 
Han  fik  en  ny  respekt  for  hende  da  han 
forsøgte  at  lære  gennem  hendes  un- 
dersøgelser. Et  andet  ægtepar  tilbragte 
tiden  med  at  fortælle  hinanden  om  de 
bøger  de  hver  især  læste.  Manden  hav- 
de ikke  megen  tid  til  at  læse,  men  han 
nød  når  hans  hustru  fortalte  om  det  hun 
læste.  Det  dejligste  ved  det  hele  var  at 
han  lærte  en  hel  del  om  sin  hustrus  vær- 
dimålere og  meninger,  når  de  talte 

ammen.  Dette  holdt  deres  ægteskab  le- 
vende og  stimulerende. 

6.  Giv  dit  ægteskab  førsteprioriteten 

Nogle  forældre  knytter  sig  mere  til 
deres  børn  end  til  hinanden.  Det  sker 
oven  i  købet  at  børn  forsøger  at  få  den 
ene  af  forældrene  på  sin  side,  imod  den 
anden.  Når  dette  sker  er  det  ingen 
hjælp  for  hverken  børn  eller  forældre. 
På  samme  måde  kan  mennesker  og  ak- 
tiviteter udenfor  familien  have  et  stær- 
kere tag  i  os  end  vores  hustru  eller  vo- 
res ægtemand.  Arbejde,  fritid  og  ven- 
ner kan  virke  forstyrrende  på  den  ægte- 
skabelige forpligtelses  styrke.  Det  er 
vigtigt  at  vi  garderer  os  mod  dette  ved 
at  tilrettelægge  og  give  os  tid  til  at  tale 
med  hinanden  og  være  alene  sammen. 

7.  Gentag  begivenheder  der  er  sym- 
boler i  jeres  ægteskab 

Bryllupsdagene  er  betydningsfulde 
begivenheder  fordi  de  symboliserer 
den  ægteskabelige  forpligtelse.  Andre 
begivenheder  og  steder  som  har  forbin- 
delse med  ægteskabet  eller  forlovel- 
sestiden  kan  også  virke  symbolske. 
Gentagne  handlinger,  såsom  at  forære 
blomster,  skrive  sedler  eller  fejre  særli- 
ge begivenheder,  minder  ægteparret 
om  at  de  er  bundne  til  hinanden.  Nogle 
ægtepar  planlægger  en  tid  hvor  de 
overlader  børnene  til  en  kompetent  ba- 
bysitter i  en  weekend,  hvorpå  de  tager 
afsted.  Det  kan  virke  som  en  styrke  og 
hjælpe  dem  til  at  „holde  sig  til  hinan- 
den". 

Som  ganske  ung  blev  jeg  klar  over  at 
min  far  og  mor  elskede  hinanden  meget 
højt.  Det  blev  et  tydeligt  bevis  på  deres 
ægteskabs  bånd.   Deres  bryllupsdag 


blev  højtideligt  fejret.  Andre  tider  på 
året  kunne  man  se  andre  symboler  på 
at  de  fornyede  deres  ægteskabelige 
pligter.  Min  mors  ansigt,  når  min  far 
overrakte  hende  et  dusin  røde  roser, 
står  uudsletteligt  prentet  i  mit  sind.  Det 
var  et  symbol  som  fik  stor  påvirkning  i 
mit  liv,  og  mine  forældre  gentog  denne 
begivenhed  mange  gange  mens  jeg 
voksede  op. 

På  min  egen  bryllupsdag  valgte  vi  og- 
så roser  som  skulle  repræsentere  den- 
ne særlige  begivenhed  for  os.  Vi  har  på 
samme  måde  fortsat  en  tradition  der 
symboliserer  vores  forpligtelse,  et 
symbol  som  jeg  elskede  at  være  vidne 
til  hos  mine  forældre. 

8.  Gør  evangeliet  til  grundvolden 
i  jeres  ægteskab 

En  celestial  levevis  indebærer  en 
ægteskabelig  forpligtelse  som  aldrig 
får  ende.  Den  levevis  som  kommer  af  at 
efterleve  evangeliets  principper  resul- 
terer i  tjenestegerninger  og  barmhjer- 
tighed overfor  ægtefælle  og  familie. 
Når  en  mand  og  en  kvinde  bliver  viet  for 
tid  og  al  evighed,  har  de  afgjort  at  de  be- 
dre kan  opnå  åndelig  fremgang  sam- 
men end  hver  for  sig.  Et  tempelægte- 
skab giver  ingen  løfter  om  at  det  ægte- 
skabelige liv  bliver  uden  kampe,  men 
det  giver  mulighed  for  at  opnå  det  opti- 
male ved  at  forpligte  sig,  hvilket  ikke 
kan  opnås  på  nogen  anden  måde.  □ 


Bror  Harper  er  assisterende  professor  i 
ægteskabs-  og  familierådgivning  ved 
Brigham  Young  universitetet.  Han  er  far  ti! 
fire  børn  og  virker  som  højrådsmedlem  i 
BYU's  Tiende  Stav  i  Provo. 

MORMONDAGBOG 


DELTAGELSE 
Deres  budskab  bar  frugt 

J.  Elaine  Lattimore 


Illustreret  af  Scott  Snow 


Det  var  sidst  i  marts  1 977.  Jeg  havde 
travlt  med  at  komme  hjem  fra  mit  arbej- 
de som  skolelærer,  fordi  jeg  skulle  plan- 
te jordbær.  Himlen  virkede  mørk  og  il- 
devarslende eftersom  det  trak  op  til  tor- 
denvejr. Jeg  var  ivrig  efter  at  få  mine 
jordbærplanter  ud  af  køleskabet  og 
plantet  dem  i  den  varme  jord  før  torden- 
vejret brød  løs,  for  i  det  sydlige  Arizona 
bydes  regn  velkommen  som  en  kostbar 
gave.  Det  betød  også  at  jeg  ikke  behøv- 


ede at  vande  jordbærrene  når  jeg  hav- 
de plantet  dem,  for  det  kunne  jeg  over- 
lade til  naturen.  Mens  jeg  plantede  lyk- 
ønskede jeg  mig  selv  for  mit  held  og 
drømte  lykkeligt  om  lækre,  røde  bær 
som  kunne  høstes  engang  i  juni.  Men 
da  jeg  så  op  imod  himlen  blev  jeg  klar 
over  at  jeg  måtte  skynde  mig  hvis  jeg  ik- 
ke selv  skulle  vandes  sammen  med 
planterne.  Jeg  satte  farten  op,  svedte 
og  tørrede  mig  over  panden  med  min 

arm,  så  der  blev  en  lang  mudderstribe 
tværs  over  mit  ansigt.  Mit  tøj  var  jordet 
til,  og  jeg  lugtede  ligesom  den  fiskegød- 
ning jeg  brugte.  Lige  med  ét  blev  jeg 
klar  over  hvordan  jeg  så  ud  —  og  dufte- 
de —  da  jeg  fik  øje  på  to  små,  ældre  da- 
mer der  kom  gående  tværs  over  mar- 
ken hen  imod  mig  —  mine  besøgslære- 
rinder. 

Skønt  jeg  havde  været  passiv  i  kirken 
næsten  et  år,  så  havde  jeg  altid  givet 
besøgslærerinderne  lov  til  at  besøge 
mig.  Jeg  må  indrømme  at  jeg  ofte  syn- 
tes at  de  forstyrrede  mig,  for  selv  om  de 
altid  opførte  sig  venligt  og  høfligt  så 
mindede  alene  deres  tilstedeværelse 
mig  om  at  jeg  ikke  efterlevede  min  reli- 
gion. En  livstruende  sygdom  og  andre 
familieproblemer  havde  gjort  mig  bitter 
og  tilbageholdende  overfor  min  him- 
melske Fader,  og  det  var  umuligt  for 
mig  at  forklare  dem  disse  følelser. 

Når  jeg  tænker  tilbage,  så  tror  jeg  ik- 
ke at  jeg  løb  om  hjørner  med  dem,  de 
var  heller  aldrig  kritiske  eller  fordøm- 
mende. De  kom  trofast  hver  tredie  ons- 
dag, bar  deres  vidnesbyrd,  opmuntre- 
de mig,  roste  mit  barn  og  tit  havde  de 
hjemmebagt  brød  med  til  mig.  Jeg  var 
ofte  ligegyldig  overfor  dem,  men  det  af- 
skrækkede dem  aldrig  og  mine  bitre  be- 
mærkninger gik  upåagtet  hen.  De  kom 
måned  efter  måned,  det  slog  aldrig  fejl 
og  de  viste  mig  altid  deres  kærlighed. 

Men  i  dag  var  jeg  nødt  til  at  være  be- 
stemt. Jeg  besluttede  mig  til  at  fortælle 
dem  at  jeg  ikke  havde  tid  til  at  høre  på 
dem.  Men  det  fik  jeg  ingen  chance  for. 
Begge  mine  besøgslærerinder,  som 
var  klædt  i  deres  bedste  tøj  med  nylon- 
strømper og  det  hele,  lagde  sig  på  knæ 
i  jordbærbedet.  Jeg  stod  med  åben 
mund  da  søster  Batty  begyndte  at  op- 
læse månedens  budskab,  mens  søster 


Costner  begyndte  at  plante  jordbær 
ved  siden  af  mig. 

Jeg  fortsatte  også  med  at  plante  og 
det  varede  ikke  længe  før  vi  blev  ramt  af 
store,  tunge  regndråber  som  lavede 
små  fordybninger  i  den  støvede  jord. 
Men  vi  blev  ved  med  at  plante  og  søster 
Batty  fortsatte  med  at  læse.  Jeg  kan  ik- 
ke huske  hvordan  hendes  budskab  lød, 
men  jeg  var  taknemlig  fordi  det  regne- 
de kraftigt  nok  til  at  skjule  den  tåre- 
strøm derflød  ned  ad  mine  kinder  mens 
jeg  modtog  budskabet  —  ikke  i  ord  men 
i  gerninger  —  et  budskab  om  kærlig- 
hed, uselviskhed  og  hengivenhed.  Et 
budskab  som  bogstaveligt  ville  bære 
frugt. 

Efterhånden  fik  vi  sat  den  sidste  jord- 
bærplante i  jorden  og  da  var  vi  alle  gen- 
nemblødte. Jeg  bad  dem  indenfor  et 
øjeblik,  men  de  sagde  nej  tak  fordi  de 
stadig  havde  et  par  besøg  at  foretage, 
som  om  de  slet  ikke  var  våde.  Så  strøm- 
mede en  duft  af  nybagt  brød  ud  fra  bag- 
siden af  deres  bil  og  de  kørte  afsted 
mens  jeg  stod  tilbage  og  undrede  mig 
over  deres  ukuelige  åndelighed. 

Der  er  gået  mange  år  siden  den  tor- 
denvejrsdag  i  marts.  Disse  dejlige  sø- 
stre ved  det  ikke,  men  deres  usvække- 
de kærlighed  betød  et  mirakel  i  mit  liv. 
På  grund  af  deres  eksempel  lykkedes 
det  mig  at  slippe  af  med  min  bitterhed 
og  atter  søge  de  velsignelser  der  kom- 
mer ved  at  være  aktivt  medlem  i  kirken. 
Jeg  kan  ikke  spise  jordbær  eller  høre 
nogen  sige  „besøgslærerinder"  uden 
at  tænke  på  disse  kære  søstre  der  lå  på 
knæ  i  min  have.  Og  når  jeg  tænker  på 
mit  liv  kan  jeg  ikke  gøre  det  uden  at  tak- 
ke vor  himmelske  Fader  for  deres  tro- 
fasthed. □ 

J.  Elaine  Lattimore,  Greenwood,  Indiana 

ÆLDSTE  JOSEPH 
ANDERSON 


„Livet  er  dejligt 
på  grund  af  evangeliet" 

Breck  England 


ii:  ■:  *  ■  -■■;■: .     ■ 

Fotografier  af  Eldon  Linscfioten 


Generalkonferencen  i  april  1971 
blev  historisk,  da  generalautoriteterne 
samledes  i  Salt  Lake  Templet  for  at  for- 
berede den  højtidelige  forsamling  hvor 
Joseph  Fielding  Smith  skulle  oprethol- 
des som  kirkens  10.  præsident.  Da  Jo- 
seph Anderson  satte  sig  for  at  føre  refe- 
rat over  mødet  lagde  han  mærke  til  at 
præsident  Smith  var  den  4.  præsident  i 
kirken  som  han  havde  været  sekretær 
for  i  Det  øverste  Præsidentskab  —  en 
stilling  som  han  havde  haft  siden  1922. 
Han  betragtede  alle  brødrene  som  sine 
venner  og  de  holdt  til  gengæld  også 
meget  af  ham  —  det  var  kun  et  par  må- 
neder siden  at  de  havde  sunget:  „Til  lyk- 
ke til  dig"  for  at  hylde  ham  på  hans  80 
års  fødselsdag. 

De  brødre  som  var  samlet  til  dette 
møde  lyttede  forventningsfuldt  for  der 
skulle  besættes  en  række  tomme  plad- 
ser blandt  generalautoriteterne  ved 
den  konference  som  nærmede  sig.  Det 
øverste  Præsidentskab  kaldte  et  nyt 
medlem  til 

De  tolvs  Kvorum,  ældste  Boyd  K. 
Packer,  og  derefter  hørte  Joseph  til  sin 
forbløffelse  at  hans  eget  navn  blev 
nævnt.  Herren  kaldte  ham  til  at  virke 
som  assistent  for  De  tolvs  Kvorum. 
Han  kiggede  overrasket  op  og  spekule- 
rede på  om  han  havde  hørt  rigtigt.  Alle 
brødrene  så  på  ham  —  de  mænd  hvem 
han  havde  følt  det  som  en  ære  at  betje- 
ne —  og  han  blev  klar  over  at  han  fra  nu 
af  kunne  tælles  blandt  dem.  „Dervar  in- 
tet som  stod  mig  fjernere,"  sagde  han 
senere. 

For  ældste  Anderson  var  det  kronen 
på  hans  livsværk,  som  begyndte  den 

20.  november  1889.  Han  er  født  i  Salt 
Lake  City  i  Utah  og  er  den  yngste  af  1 1 
børn.  Som  barn  flyttede  Joseph  med  sin 
familie  til  Roy  i  Utah,  til  et  lille  landsby- 
samfund. Her  voksede  han  op  under  en 
meget  åndelig  mors  vejledning  —  Isa- 
bella Watson  Anderson.  Da  Joseph 
blev  født  ønskede  hun  at  opkalde  ham 
efter  profeten  Joseph  Smith,  og  med 
dette  i  tankerne  gik  hun  hen  til  kirken, 
men  hun  var  for  beskeden  og  nøjedes 
med  „Joseph". 

Den  lille  Josephs  far,  George  Ander- 
son, var  skotsk  emigrant,  han  var  tidli- 
gere minearbejder  og  blev  linievogter 
ved  jernbanen  som  krydsede  Weber 
County  i  Utah.  George  var  en  rolig,  or- 
dentlig og  ærlig  mand,  husker  ældste 
Anderson,  så  drengens  arv  byggede  på 
retskaffenhedens  og  ærbødighedens 
principper,  hvilket  blev  en  fordel  for 
ham  i  hans  karriere  som  kirkens  præsi- 
denters sekretær  og  fortrolige. 

Joseph,  der  var  tæt  på  pionertiden, 
lærte  også  tidligt  værdien  af  hårdt  ar- 
bejde og  at  klare  sig  selv.  Som  barn  ar- 
bejdede han  i  efterårsmånederne  på 
tomatkonservesfabrikken  i  Roy  i  Utah, 
men  det  meste  af  året  vogtede  han 
kvæg  og  måtte  være  oppe  hele  natten 
for  at  vande  på  familiens  gård.  Joseph 
blev  i  en  tidlig  alder  ekspert  som  cow- 
boy, han  havde  hunden  med  når  han 
red  på  sin  hest  uden  sadel.  Han  red  og- 
så om  kap  med  sine  venner  på  en  gam- 
mel pony.  Joseph  overlevede  mange 
styrt  fra  sin  pony,  og  som  1 3-årig  fik  han 
eksamen  fra  en  skole  hvor  der  kun  var 
én  klasse.  Han  blev  dygtig  til  at  skrive 
allerede  som  dreng,  og  virkede  som 
sekretær  i  sit  wards  primary. 

Joseph  havde  en  ældre  bror  og  en 
søster  som  kom  til  at  gå  på  Utah  univer- 
sitet i  Salt  Lake  City,  men  familien  var 


for  fattige  til  at  kunne  sende  flere  børn 
på  universitet,  så  Joseph  blev  indskre- 
vet på  Weber  Academy  [nu  Weber  Sta- 
te College],  i  nærheden  af  Ogden  i 
Utah.  På  denne  skole  blev  hans  rektor 
og  engelsklærer,  David  O.  McKay,  Jo- 
sephs store  ideal,  „han  var  en  anselig 
mand,  en  ærlig  mand,  med  en  stor  per- 
sonlighed". Han  opdragede  sine  elever 
ved  det  eksempel  han  selv  viste  i  sit  liv. 

Josephs  lærer  ønskede  ikke  at  Jo- 
sephs generthed  skulle  stå  ham  i  vejen, 
han  har  mere  end  én  gang  bedt  dren- 
gen om  at  bede  eller  skrive  på  tavlen 
foran  en  større  klasse  —  en  opgave 
han  mindes  med  en  stille  frygt.  Josephs 
tid  på  skolen,  med  David  O.  McKay  som 
lærer,  har  påvirket  resten  af  hans  liv. 
Han  studerede  engelsk  digtning  og  lær- 
te noget  af  den  skotske  digter,  Sir  Wal- 
ter Scotts  [1771 -1832]  „Lady  ofthe  La- 
ke" udenad.  Det  var  én  af  de  skotske 
klassikere  som  rektor  McKay  holdt 
meget  af  [han  var  nylig  vendt  hjem  fra 
en  mission  i  Skotland].  Josephs  kærlig- 
hed til  ord  og  hans  naturlige  talent  for  at 
stenografere  —  noget  han  havde  lært 
på  et  privat  kursus  —  fik  ham  senere 
ind  i  løbebanen  som  sekretær. 

På  sin  lærers  opfordring  tog  Joseph 
som  1 5-årig  arbejde  i  en  tømmerhandel 
i  Ogden.  [Han  fik  100  kroner  om  måne- 
den, hvilket  lige  kunne  dække  husleje 
og  mad].  Til  trods  for  sin  ungdom  havde 
han  lært  at  stenografere  efter  det  van- 
skelige Pitmansystem,  en  metode  som 
er  hurtig  og  som  bl.a.  består  af  ufor- 
bundne streger  og  geometriske  figurer. 
Det  var  yderst  vigtigt  for  ham  at  udvikle 
denne  færdighed  for  at  opnå  selvtillid 
og  han  besluttede  sig  til  at  blive  den 
bedste  til  at  stenografere,  dersom  det 
var  muligt. 

Joseph  var  klar  over  at  den  lønaftale 

På  tur  til  de  europæiske  missioner  i  1937:  Fra  venstre  til  højre:  Octave  Ursenbach,  europæisk 
missionspræsident;  Hugh  B.  Brown,  præsident  for  Den  engelske  Mission;  Joseph  Anderson, 
Richard  L.  Ly  man,  præsident  Heber  J.  Grant  og  søster  Ursenbach  til  højre. 


han  havde  i  tømmerhandlen  ikke  kunne 
hjælpe  ham  til  at  nå  sine  mål,  så  han  tog 
til  Salt  Lake  City  inden  han  var  fyldt  1 6 
år.  Forretningsmændene  i  Salt  Lake 
var  ikke  vant  til  at  se  teenagere  der  var 
eksperter  i  at  stenografere,  skrive  på 
maskine  og  udføre  kontorarbejde,  men 
det  varede  ikke  længe  før  det  lykkedes 
Joseph  at  blive  ansat  i  Det  forenede 
Vogn  og  Maskinkompagni  til  1 75  kroner 
om  måneden.  Han  fik  det  mest  ubeha- 
gelige arbejde  i  firmaet  —  han  skulle 
indkassere   penge   hos   kunder  som 


skyldte  firmaet  —  men  hans  beskedne 
og  kærlige  væsen  gjorde  at  han  fik  suc- 
ces, og  han  blev  sekretær  for  firmaets 
øverste  chef.  I  mellemtiden  blev  han 
meget  hurtigt  dygtigere  til  at  stenogra- 
fere, eftersom  hans  studse  men  venli- 
ge chef  begyndte  at  diktere  i  samme 
øjeblik  han  trådte  ind  på  kontoret.  Det 
venskabelige  forhold  mellem  chef  og 
ansat  var  mere  værd  end  alverdens  ste- 
nografiøvelser. 

Da  Joseph  havde  arbejdet  seks  år  i 
Salt  Lake  City  blev  han  kaldet  som  mis- 

sionær  i  den  schweiz-tyske  mission  og 
tog  afsted  i  oktober  1911.  Da  han  an- 
kom til  Zurich  blev  han  overvældet  af 
den  opgave  han  stod  overfor.  „Jeg  blev 
virkelig  meget  bekymret  da  jeg  sådisse 
lange  tyske  sætninger  ovenover  forret- 
ninger osv.,"  mindes  han.  „Jeg  speku- 
lerede på  om  jeg  nogen  sinde  ville  lære 
det  sprog."  Men  det  gik  ret  hurtigt,  tak- 
ket være  tungemålsgaven  —  sammen 
med  en  masse  bønner,  hårdt  arbejde, 
banken  på  døre  og  læsning  i  skrifterne. 
Hans  kammerat  lærte  ham  en  ny  sæt- 
ning hver  dag.  Først  lærte  han  at  sige: 
„Bitte,  lesen  Sie  dieses"  [vil  De  være 
venlig  at  læse  dette  her],  idet  han  over- 
rakte de  tyske  familier  nogle  brochurer. 
„Jeg  fik  flere  undersøgere  til  at  komme 
til  møderne  før  jeg  kunne  sproget  end 
bagefter,  tror  jeg,"  mindes  han. 

Ældste  Anderson  kom  hjem  fra  sin 
mission  i  maj  1914.  Det  varede  ikke 
længe  før  han  fandt  sig  en  ny  kamme- 
rat. Det  var  Norma  Ettie  Peterson,  dat- 
ter af  Hugo  D.  E.  Peterson,  som  var  re- 
daktør for  en  avis  i  Salt  Lake,  beregnet 
for  svenske  emigranter,  den  hed  Utah 
Posten.  „Hun  var  lys  og  jeg  var  mørk, 
og  jeg  syntes  hun  var  den  smukkeste 
pige  i  byen,"  siger  ældste  Anderson, 
som  begyndte  at  komme  sammen  med 
hende.  De  tog  ud  at  svømme  og  danse 
på  det  gamle,  berømte  feriested  ved 
Saltsøen.  De  blev  gift  den  11.  novem- 
ber 1 91 5  i  Salt  Lake  Templet.  Folk  i  Salt 
Lake  var  imponeret  af  det  tiltrækkende 
par:  Norma  Anderson  med  det  strålen- 
de lyse  hår  og  de  mørke  øjne  og  Joseph 
med  det  smukke,  sorte  overskæg.  Til 
deres  fryd  mindede  han  dem  om  den 
berømte,  engelske  filmstjerne  som  hed 
Ronald  Colman. 

For  at  forsørge  sin  nye  familie  tog  Jo- 
seph arbejde  i  handelsbanken,  som 


dengang  tilhørte  Utahs  brændselsel- 
skab, men  han  syntes  ikke  der  var  no- 
gen fremtid  i  dette  arbejde.  Han  ville 
gerne  have  noget  andet  at  bestille  end 
netop  at  stenografere,  siger  han,  men 
„jeg  gjorde  op  med  mig  selv  at  dersom 
jeg  skulle  stenografere  hele  mit  liv,  så 
ville  jeg  have  den  bedste  stilling  der  var 
af  den  slags". 

For  at  nå  dette  mål  arbejdede  Jo- 
seph en  lang  årrække  for  præsident  He- 
ber  J.  Grant  hvem  han  havde  lært  at 
kende  og  beundre  som  ung  mand  i  Salt 
Lakes  forretningsverden.  Det  var  ingen 
nem  opgave.  Præsident  Grant  talte 
som  et  fyrværkeri,  og  det  var  kun  få  sek- 
retærer det  var  lykkedes  at  stenografe- 
re hans  taler.  Joseph  satte  sig  ufortrø- 
dent i  forsamlingen,  mens  præsidenten 
en  søndag  holdt  tale  i  Tabernaklet  for  at 
notere  hans  bemærkninger.  Lidt  sene- 
re nedskrev  han  en  anden  af  præsident 
Grants  taler  som  han  holdt  i  Assembly 
Hall,  hvilket  han  gjorde  efter  opfordring 
fra  præsidenten  som  var  blevet  impo- 
neret af  det  referat  Joseph  tog  af  hans 
tidligere  tale.  „Han  satte  mig  sandelig 
på  mit  livs  prøve.  Han  talte  meget  hur- 
tigt." Han  kom  med  illustrationer,  histo- 
rier, vers,  citater,  og  det  gik  som  et  tær- 
skeværk. Bagefter  følte  Joseph  sig  en 
smule  nedslået,  men  han  blev  opmunt- 
ret af  sin  hustru  der  fik  ham  til  at  tage 
ind  på  biblioteket  og  kopiere  nogle  af  de 
citater  og  det  andet  som  præsidenten 
havde  henvist  til. 

Den  1 .  februar  1 922  blev  Joseph  An- 
derson privatsekretær  for  præsident 
Grant,  og  dette  var  indledningen  til  et 
nært  samarbejde  som  kom  til  at  vare  23 
år.  Den  solide,  imponerende  mand  som 
alle  kirkens  medlemmer  elskede,  blev 
Josephs  personlige  ven.  „Gavmild- 
hed," svarerældste  Anderson,  når  man 

spørger  hvilke  af  præsident  Grants 
egenskaber  han  bedst  husker.  „Jeg  før- 
te hans  regnskaber.  Jeg  ved  hvor  man- 
ge gange  han  hjalp  folk  i  nød,  han  betal- 
te endog  ud  af  sin  egen  lomme  termi- 
nen for  venner  som  havde  mistet  deres 
ægtefælle."  Præsident  Grant  var  altid 
parat  til  at  give.  Etteren  energisk  konfe- 
rencetale i  San  Diego  inviterede  præsi- 
denten Joseph  ud  at  spille  golf  sammen 
med  ham.  „Jeg  havde  aldrig  spillet  golf 
. . .  men  jeg  kunne  dårligt  sige  nej,"  er- 
indrede ældste  Anderson.  Præsidenten 
sørgede  for  en  undervisningstime  samt 
en  spand  golfbolde  til  at  øve  sig  med,  og 
så  spillede  de  en  række  huller.  Den  næ- 
ste dag  da  de  var  i  Los  Angeles  fik  præ- 
sident Grant  et  hjertetilfælde  som 
svækkede  ham.  På  vej  til  hospitalet  hvi- 
skede han:  „Joseph,  du  lavede  nogle 
mægtig  gode  slag  på  golfbanen  i  går." 
Jeg  sagde:  „Ja,  præsident,  jeg  er  ban- 
ge for  at  du  omvendte  mig.  Jeg  kommer 
til  at  få  fat  i  nogle  golfkøller  og  se  at 
komme  i  gang."  „Du  skal  ikke  bekymre 
dig  om  golfkøllerne"  sagde  han.  „Det 
skal  jeg  nok  tage  mig  af.  Jeg  skal  nok 
købe  dem." 

Heldigvis  kom  præsidenten  sig  så 
meget  at  han  levede  endnu  5  år,  selv 
om  han  stadig  var  i  stor  livsfare.  Da  han 
lå  i  sengen  insisterede  han  på  at  alle 
mennesker  der  skriftligt  eller  med 
blomster  havde  ønsket  ham  god  be- 
dring fik  en  takkeskrivelse,  og  selv  om 
han  knap  nok  kunne  bevæge  sin  hånd 
så  underskrev  han  ethvert  brev.  „Han 
var  det  bedste  menneske  på  jorden," 
siger  ældste  Anderson.  Et  par  dage  før 
sin  død  som  88-årig,  mødtes  præsident 
Grant  med  sin  trofaste  sekretær  for  sid- 
ste gang.  „Joseph,  har  jeg  nogen  sinde 
været  uvenlig  imod  dig?"  spurgte  han. 
Hans  sekretær  kunne  lykkeligvis  svare: 


/  hele  kirkens  historie  var 

Joseph  Anderson  kun  den 

anden  som  blev  sekretær  for 

Det  øverste  Præsidentskab. 


„Du  har  aldrig  sagt  et  uvenligt  ord  til 
mig."  1 1922  blev  George  F.  Gibbs  pen- 
sioneret som  sekretær  for  Det  øverste 
Præsidentskab  og  Joseph  overtog 
hans  plads.  I  hele  kirkens  historie  var 
Joseph  kun  den  anden  som  blev  sekre- 
tær for  Det  øverste  Præsidentskab. 
Han  sad  i  denne  stilling  i  næsten  50  år 
hvor  han  klarede  den  enorme  korre- 
spondance som  præsidenterne,  såvel 
som  Det  øverste  Præsidentskab,  hav- 
de. I  samme  tidsrum  virkede  han  i  22  år 
som  højrådsmedlem  i  Bonneville  sta- 
ven, som  rådgiver  i  33.  wards  biskops- 
råd  og  sad  i  forskellige  kvorumspræsi- 
dentskaber  både  i  33.  ward  og  i  Doug- 
las ward. 

Som  sekretær  for  Det  øverste  Præsi- 
dentskab fik  ældste  Anderson  et  nært 
forhold  til  rådgiverne.  Han  mindes  med 
glæde  den  omsorg  han  mødte  hos  præ- 
sident Charles  W.  Nibley,  der  var  råd- 
giver til  præsident  Grant.  Det  var  ikke 
altid  nemt  for  præsident  Grants  sekre- 
tær/chauffør at  følge  med  i  præsiden- 
tens tempo.  Præsident  Nibley  har  mere 
end  én  gang  foreslået:  „Heber,  synes 
du  ikke  vi  skulle  sende  Joseph  hjem,  så 
han  kan  være  sammen  med  sin  familie 
i  morgen?"  På  denne  måde  lykkedes 
det  ældste  Anderson  at  få  fri  en  wee- 
kend fra  tid  til  anden. 

Udover  sine  pligter  under  Det  øver- 
ste Præsidentskab  blev  Joseph  også 
sekretær  ved  generalkonferencen.  De 

første  år  stenograferede  han  konferen- 
cetalerne og  samlede  dem,  så  de  kun- 
ne udgives  i  den  officielle  konference- 
rapport. „Selv  efter  ...  vi  begyndte  at 
bruge  båndoptagere,  stenograferede 
jeg  dem."  Joseph  ønskede  ikke  at  et 
eneste  af  de  inspirerede  ord  gik  tabt  og 
han  nød  så  inderligt  sin  opgave.  Han 
nød  også  i  høj  grad  sit  arbejde  gennem 
de  mange  år  som  sekretær  for  Det 
øverste  Præsidentskab  og  De  tolvs 
Råd.  Joseph  lærte  at  respektere  og 
værdsætte  de  eksempler  som  genera- 
lautoriteter viste,  og  mange  af  disse 
mænd  blev  hans  personlige  venner. 
„De  er  ikke  middelmådige  mennesker, 
de  er  Herrens  storslåede  mænd,"  siger 
han,  og  han  elsker  dem  alle.  Det  er  med 
en  særlig  glæde  han  mindes  sine  første 
forbindelser  med  sådanne  mænd  som 
ældste  Rudger  Clawson,  tidligere  præ- 
sident for  De  tolvs  Kvorum  [1 857-1 943] 
samt  ældste  James  E.  Talmage,  tidlige- 
re apostel,  [1862-1933].  „Ældste  Tal- 
mage var  den  mest  tekniske  mand  i  ver- 
den med  hensyn  til  sprog,"  husker  han. 
„Han  var  højlærd,  medlem  af  The  Royal 
Society  of  Edinburgh  i  Skotland, 
[grundlagt  i  1 739]  samt  medlem  af  den 
rådgivende  bestyrelse  som  samlede  et 
amerikansk-engelsk  leksikon  —  Web- 
ster Dictionary." 

I  sine  sidste  år  var  ældste  Talmage 
lidt  fysisk  handicappet  og  Joseph  var 
med  til  at  bære  ham  op  ad  tempeltrap- 
perne når  han  skulle  til  møder.  Ældste 
Talmage  overnattede  mange  gange  på 
sit  kontor  fordi  det  var  vanskeligt  at  flyt- 
te ham  rundt:  „Han  bad  mig  ofte  om  at 
komme  ind  på  sit  kontor  og  tale  med 
ham  —  jeg  tror  han  var  lidt  ensom.  Hvis 
jeg  kom  lidt  sent  hjem  om  aftenen,  så 
vidste  min  hustru  at  jeg  var  sammen 
meddr.  Talmage." 


Måske  den  næreste  ven  ældste  An- 
derson har  haft  i  kirkens  høj  råd  var 
præsident  J.  Reuben  Clark  jun.,  rådgiv- 
er til  præsident  Heber  J.  Grant,  Joseph 
F.  Smith  og  David  O.  McKay.  „Der  gik 
sjældent  en  dag  uden  vi  var  sammen  i 
timevis,"  husker  han.  „Han  var  som  en 
far  for  mig  og  han  sagde  ofte  at  han  be- 
tragtede mig  som  sin  søn  . . .  der  kan 
hverken  skrives  eller  siges  for  meget 
om  denne  mands  storhed  og  godhed." 
Og  præsident  Clark  havde  til  gengæld 
den  samme  mening  om  Joseph:  „Jeg 
har  næsten  udtømt  hvad  der  er  af  su- 
perlativer som  jeg  kendte  til  i  min  for- 
søg på  at  fortælle  Joseph  hvor  stor  en 
pris  jeg  satte  på  hans  arbejde,"  bliver 
han  refereret  for  at  have  sagt. 

„Joseph  er  en  ydmyg  men  storslået 
sjæl ...  jeg  er  i  større  gæld  til  ham  end 
jeg  nogen  sinde  kan  betale  ham  i  dette 
liv,  så  jeg  må  vente  til  evigheden  med  at 
vise  ham  min  taknemlighed,  min  re- 
spekt og  min  kærlighed." 

Ældste  Andersons  mange  personli- 
ge oplevelser  med  brødrene  gennem 
årene  har  gjort  ham  vellidt.  Da  George 
Albert  Smith  blev  kirkens  præsident  i 
1945  blev  Joseph  bedt  om  at  forblive 
som  Det  øverste  Præsidentskabs  sek- 
retær. Joseph  rejste  vidt  omkring  med 
præsident  Smith  og  opdagede  at  han 
virkelig  var  en  „kærlig  mand".  Han  min- 
des hvordan  præsident  Smith  lagde  sin 
egen  overfrakke  på  en  sæk  tøj  som 
skulle  afskibes  til  de  hellige  i  Europa,  til 
dem  som  led  under  følgerne  af  den  an- 
den verdenskrig.  Ældste  Anderson 
mindes  at  han  var  sammen  med  ham 
da  han  besøgte  præsidenterne  for  De 
forenede  Stater  og  Mexico.  De  lod  den 
tidligere  præsident  for  De  forenede 
Stater  [Herbert  Hoover  1929-1933] 
vente  i  forkontoret  mens  præsident 

Fra  et  personligt  interview  afholdt 

med  ældste  David  B.  Haight  fra  De 

tolvs  Kvorum  af  Janet  Peterson 


„Min  bedstefar  blev  anmodet  om  at 
flytte  med  sin  familie  fra  Farmington  i 
Utah  til  Oakley  i  Idaho,  for  at  blive  den 
første  biskop  på  det  sted.  Brigham 
Young  mente  at  hvis  der  var  græs  og 
vand  og  mulighed  for  at  dyrke  fødeva- 
rer der,  så  ville  folk  flytte  dertil.  Jeg  blev 
født  i  en  lille  by  hvor  der  kun  boede  500 
mennesker.  Det  var  godt  for  mig. 

Senere  blev  min  far  også  biskop  i  Oa- 
kleys 1 .  ward.  Selv  om  han  døde  da  jeg 
var  otte  år  så  husker  jeg  ham  ganske  ty- 


deligt. Han  havde  den  lokale  bank.  Jeg 
elskede  at  tage  til  byen  og  gå  ind  i  ban- 
ken og  se  på  at  min  far  talte  med  folk 
ved  sit  skrivebord.  Jeg  kan  se  for  mig 
hvordan  min  far  hjalp  folk,  mens  jeg 
voksede  op.  Han  forstod  at  det  er  noget 
fundamentalt  i  evangeliet  at  hjælpe  an- 
dre. 

Jeg  blev  meget  stolt  da  min  far  blev 
senator  i  staten.  Han  var  den  eneste 
mormonbiskop  der  sad  i  Idahos  lovgiv- 
ende forsamling.  Når  nogen  spurgte 

mig  om  jeg  var  i  familie  med  biskop  Ha- 
ight  eller  senator  Haight  svarede  jeg 
stolt:  ,Jeg  er  hans  søn!' 

Min  mor  lærte  mig  at  det  er  vigtigt 
hver  dag  at  leve  et  godt  liv.  Hun  havde 
altid  en  ko  som  vi  børn  skulle  passe.  På 
den  måde  lærte  jeg  allerede  i  min  barn- 
dom at  disciplinere  mig,  fordi  koen  skul- 
le malkes  tidligt  hver  morgen  og  igen 
om  aftenen.  Mor  sørgede  altid  for  at  der 
var  noget  ekstra  mælk  som  jeg  skulle 
køre  med  til  forskellige  naboer. 

Vi  børn  lavede  vores  egen  morskab. 
Vi  legede  enkle  lege  som  ikke  krævede 
noget  dyrt  udstyr. 

Den  vigtigste  bygning  i  vores  by,  ud- 
over skolen,  var  vort  wards  kirkebyg- 
ning. Det  var  medlemmerne  som  skulle 
passe  bygningen  for  vi  havde  ingen  kir- 
kepedel. Vi  måtte  gøre  rent  og  feje  i  kir- 
kebygningen såvel  som  passe  grunden 
udenfor.  Vi  måtte  også  hente  kul  ind  og 


fyre  op  i  kakkelovnen.  Vi  var  stolte  af  at 
vi  kunne  få  lov  at  passe  Herrens  hus. 

Søndagen  i  mit  hjem  var  altid  speci- 
el. Så  vendte  vi  stolene  med  stoleryg- 
gene ind  mod  bordet  og  knælede  ned 
for  at  bede  familiebøn,  for  det  var  altid 
det  første  vi  gjorde  når  vi  kom  ind  i  spi- 
sestuen. 

Jeg  husker  at  vi  tog  op  i  bjergene  for 
at  fælde  vores  juletræ.  Vi  pyntede  det 
med  små  stearinlys  der  sad  i  nogle  små 
tinlyseholdere.  Så  udnævnte  vi  en 
brandkomité  i  familien,  den  skulle  pas- 
se på  at  der  ikke  gik  ild  i  træet.  Vi  børn 
fik  hver  en  julestrømpe  med  gaver  i.  Vi 
fik  selvfølgelig  den  særlige  julemiddag 
og  så  sang  vi  mens  min  søster  spillede 
klaver  og  jeg  spillede  violin. 

Jeg  fik  en  stærk  fornemmelse  af  at 
det  ikke  alene  var  vores  pligt  at  forkyn- 
de evangeliet  i  kirken  for  alle  slægter, 
stammer,  tungemål  og  folk,  men  at  det 


også  var  vores  pligt  at  fuldkommengø- 
re de  hellige.  Det  betyder  at  de  hellige 
skal  lære  at  holde  budene  og  efterleve 
de  hellige  ordinanser  der  fører  til  ophøj- 
else og  evigt  liv. 

Ethvert  barn  kan  begynde  at  lægge 
en  god  og  solid  grundvold  til  det  han  el- 
ler hun  ønsker  at  blive  og  således  be- 
gynde på  at  udføre  sit  livs  mission.  Når 
du  bliver  døbt  indgår  du  pagt  om  at  på- 
tage dig  Kristi  navn,  i  beslutningen  om 
at  du  vil  tjene  ham. 

Kære  unge  mennesker,  den  bedste 
tid  for  jer  at  lære  skrifterne  at  kende  er 
lige  nu.  Jeg  husker  de  historierfra  Bibe- 
len jeg  som  barn  læste  i  min  mors  lille, 
blå  bog.  Hun  lærte  mig  også  at  bede. 
Min  mor  var  dybt  interesseret  i  at  vi  lær- 
te at  tale  til  vor  himmelske  Fader. 

Vi  må  lære  at  elske  Herren  og  udvikle 
kærlighed  til  vore  medmennesker.  Frel- 
seren forstod  virkelig  hvad  kærlighed 


betyder.  Da  han  talte  til  farisæerne  som 
skændtes  om  alle  lovene,  sagde  en 
sagfører,  i  håb  om  at  fange  Jesus  i  en 
fælde:, Mester,  hvilket  bud  i  loven  er  det 
største?' 

Han  svarede  dem:  ,Du  skal  elske 
Herren  din  Gud  af  hele  dit  hjerte,  af  hele 
din  sjæl  og  hele  dit  sind. 

Dette  er  det  største  og  det  første 
bud. 

Der  er  et  andet,  som  er  dette  ligt:  du 
skal  elske  din  næste  som  dig  selv. 

På  disse  to  bud  hviler  hele  loven  og 
profeterne.'  [Matt.  22:36-40]. 

Jeg  tror  på  at  det  svar  Frelseren  gav 
den  lovkyndige  betyder  at  disse  to  bud 
er  de  vigtigste  af  dem  alle  for  os  at  for- 
stå og  efterleve. 

Husk  at  bede,  at  læse  i  skrifterne  og 
udvikle  et  godt  forhold  til  vor  Fader  i 
Himmelen,  og  sørg  derpå  for  at  elske 
alle  mennesker  og  holde  budene."  □ 


H.  Kent  Rappleye 


Det  var  som  om  den  skoleklokke  ald- 
rig ville  ringe.  Hvorfor  var  det  som  om 
den  dag  hvor  bedstefar  skulle  komme, 
altid  var  den  længste  dag  i  året?  Alma 
spekulerede:  Og  hvornår  vil  — 

Skoleklokkens  kimen  forstyrrede  Al- 
ma i  hans  tanker  og  han  løb  så  hurtigt 
han  kunne  ud  af  klasseværelset. 

„Alma,  tag  det  med  ro! "  råbte  Almas 
lærer  efter  ham. 

Men  Alma  hørte  hende  næsten  ikke. 
Han  skulle  bare  skynde  sig  hjem  i  dag. 
Bedstefar  kom  på  besøg. 

Alma  snublede  over  en  sten  på  grus- 
vejen og  faldt.  Hans  skolebøger  og  pa- 
pirer blev  spredt  ud  over  det  hele.  Han 
sprang  op  og  samlede  sine  bøger  og  pa- 
pirer i  en  stor  bunke,  hvorpå  han  fort- 
satte i  løb.  „Hvorfor  skal  alting  også  for- 
sinke mig  den  dag  bedstefar  kommer?" 
sagde  han  til  sig  selv. 

Da  Alma  løb  ind  i  køkkenet  hvor  hans 
mor  stod  og  bagte  brød,  løb  han  så  hur- 
tigt at  han  ikke  kunne  standse  og  ramle- 
de ind  i  køkkenbordet,  så  der  stod  en 
sky  at  mel  op  i  luften. 

„Alma!  Hvad  er  der  dog  galt  med 
dig?"  skændte  hans  mor,  og  tørrede  si- 
ne hænder  i  forklædet. 


„Jeg  er  bare  spændt  på  at  se  bedste- 
far," svarede  Alma.  „Hvor  er  han?" 

„Din  far  og  bedstefar  er  endnu  ikke 
kommet  hjem  fra  stationen.  Se  nu  at 
komme  ud  herfra  og  få  samlet  æggene 
ind." 

Alma  skyndte  sig  ud  i  hønsehuset  for 
at  samle  æg.  Han  var  så  stolt  over  at 
han  ikke  slog  et  eneste  æg  i  stykker  i 
dag  hvor  alt  andet  ellers  gik  skævt.  Men 
da  han  kom  ud  for  at  fodre  hønsene 
kom  han  til  at  læne  sig  for  langt  over 
tønden  med  korn,  så  den  væltede.  Alma 
forsøgte  at  skrabe  kornet  sammen  og 
putte  det  i  tønden  igen,  men  hønsene 
var  ivrige  efter  at  få  noget  at  den  spildte 
mad  og  var  straks  over  ham.  Det  var 
rædselsfuldt. 

Da  Alma  endelig  var  kommet  ud  af 
hønsehuset  løb  han  ind  igen  og  råbte: 
„Er  bedstefar  kommet?" 

„Ikke  endnu,"  svarede  hans  mor. 

Alma  satte  sig  på  en  gammel  træ- 
stub udenfor  køkkenvinduet  og  pillede 
hønsefjerene  af  sine  bukser.  „Hvorfor 
kom  bedstefar  heller  ikke  til  tiden?"  sur- 
mulede han. 

„Men  barn  dog!"  sagde  hans  mor. 
„Se  hellere  at  få  gjort  dit  arbejde  fær- 


digt  og  hold  op  med  at  bekymre  dig  om 
hvornår  bedstefar  kommer.  Han  kom- 
mer når  han  kommer." 

Alma  rejste  sig  op  og  sparkede  til 
nogle  brændenælder.  Han  kunne  ikke 
forstå  hvorfor  han  var  den  eneste  der 
glædede  sig  til  at  bedstefar  skulle  kom- 
me. 

Alma  gik  over  til  den  anden  side  af 
huset  og  samlede  en  spand  fuld  af  kar- 
toffelskræller og  gulerodstoppe  til  gri- 
sene. Da  Alma  kom  ind  i  grisestien 
brugte  han  alle  sine  kræfter  for  at  løfte 
spanden  op  over  rækværket  til  grisene, 
men  han  passede  ikke  på  hvor  han  sat- 
te sine  fødder.  Pludselig  gled  han  og 
faldt  ind  imod  rækværket.  Han  spildte 
noget  af  den  mærkelige  blanding  ned 
over  sig.  Alma  var  sikker  på  at  grisene 
lo  ad  ham. 

Alma  satte  spanden  til  side  og  gik  ind 
i  huset  igen.  Men  før  han  kunne  spørge 
efter  bedstefar  snusede  hans  mor  i  luf- 
ten og  stønnede:  „Alma,  var  det  absolut 
nødvendigt  at  lege  med  grisene?  Nu 


kommer  du  til  at  vaske  dig  og  tage  rent 
tøj  på  før  bedstefar  kommer." 

Alma  gik  ind  i  sit  værelse,  tog  sit 
snavsede  tøj  af  og  begyndte  at  vaske 
sig.  Han  stod  og  vaskede  sit  ansigt,  da 
han  hørte  sin  mor  råbe  goddag.  „Bed- 
stefar er  her! "  råbte  Alma  og  fik  sæbe  i 
øjnene.  „Av!"  hylede  han  og  skyndte 
sig  at  skylle  sæben  ud  af  øjnene.  Så 
snart  Alma  havde  taget  rent  tøj  på  løb 
han  ud  i  køkkenet.  Lige  idet  han  kom  ud 
i  køkkenet  hørte  han  sin  mor  sige:  „Jeg 
siger  dig,  far,  jeg  aner  ikke  hvad  der  går 
af  den  dreng  når  han  ved  at  du  skal 
komme.  Han  plager  hele  dagen  og 
spørger  hvornår  du  kommer,  og  han 
kan  ikke  gøre  noget  som  helst  uden  det 
går  galt." 

Alma  blev  rød  i  hovedet  og  ville  gem- 
me sig,  men  nu  kom  bedstefar  hen 
imod  ham.  „Nå  der  er  du,  Alma!  Hvor- 
dan har  mit  yndlingsbarnebarn  det?" 
„Det  var  ikke  min  mening  at  plage,  bed- 
stefar," sagde  Alma.  „Jeg  ville  bare  så- 
dan ønske  at  du  kom  noget  hurtigere." 

„Du  hørte  hvad  din  mor  sagde,  ik- 
ke?" spurgte  bedstefar. 

„Ja  men,  det  var  ikke  min  mening 
at,"  sagde  Alma,  „men  — " 

„Du  skal  ikke  være  ked  af  det,"  sag- 
de bedstefar.  „Kom  og  sæt  dig  her  ved 
siden  af  mig,  så  skal  jeg  fortælle  dig  en 

Illustreret  af  Charles  Shaw 


historie  som  lærte  mig  noget  om  at  pla- 
ge. 

„For  mange  år  siden  havde  jeg  et  job 
med  at  tælle  får  ude  på  sletterne  midt  i 
Utah.  En  dag  da  min  indianerven,  Hun- 
kup, og  jeg  skulle  ud  for  at  tælle  dyrene, 
så  glemte  vi  at  tage  vand  med  os.  Nu  er 
der  jo  meget,  meget  varmt  ude  på  slet- 
terne. Hvis  man  ikke  husker  at  tage 
vand  med,  så  er  man  nødt  til  at  vide 
hvor  vandhullerne  er,  ellers  dør  man." 

„Vidste  du  hvor  vandhullerne  var, 
bedstefar?"  spurgte  Alma. 

„Jeg  vidste  hvor  nogle  af  dem  var, 
men  vi  måtte  ride  tre  timer  for  at  kom- 
me til  det  nærmeste.  På  vejen  til  vand- 
hullerne blev  jeg  meget  tørstig.  Jeg 
vendte  mig  om  mod  Hunkup  og  spurg- 
te: , Hunkup,  er  du  ikke  tørstig?'  Han 
vendte  sig  imod  mig  og  svarede:  ,Nej, 
jeg  er  ikke  tørstig.' 

Vi  red  lidt  hurtigere  og  mine  læber 
blev  så  tørre  at  de  begyndte  at  revne. 
Jeg  vendte  mig  atter  om  imod  Hunkup 
og  spurgte:  , Hunkup,  er  du  ikke  tør- 


stig?' Han  svarede  igen:  ,Nej,  jeg  er  ik- 
ke tørstig.' 

Så  kunne  jeg  slet  ikke  tale  mere.  Det 
eneste  jeg  kunne  tænke  på  var  at  få  no- 
get vand.  Selv  vores  heste  var  så  tørsti- 
ge at  de  næsten  ikke  kunne  gå.  Omsi- 
der kom  vi  over  en  lille  høj  og  næsten  li- 
ge foran  os  lå  et  vandhul.  Hunkup  hop- 
pede lynhurtigt  ned  med  ansigtet  imod 
vandhullet  og  drak  som  om  han  ville 
drikke  det  hele.  Jeg  var  helt  paf  da  jeg 
lagde  mig  ved  siden  af  ham  og  gispede: 
, Hunkup,  jeg  synes  du  sagde  at  du  ikke 
var  tørstig!'  Hunkup  rettede  hovedet 
op,  så  på  mig  og  sagde:  ,Nu  er  jeg  tør- 
stig.' 

Ser  du,  Alma,  vi  kom  ikke  hurtigere  til 
vandhullet  fordi  vi  beklagede  os  over  at 
vi  var  tørstige." 

Alma  så  op  på  sin  bedstefar  og  lagde 
mærke  til  at  den  gamle  mand  havde  et 
smil  i  øjnene.  Næste  gang  bedstefar 
kommer,  tænkte  Alma,  så  vil  jeg  være 
lige  som  Hunkup.  Jeg  vil  ikke  ønske  at 
bedstefar  kommer  før  han  kommer.  □ 


Farv  mig  grøn, 
blå  eller  brun 

En  guldsmed  spiser  biller,  myg  og  andre 
flyvende  insekter.  Den  ligner  en  lille 
flyvemaskine  hvad  enten  den  flyver 
rundt  om  søen  eller  sidder  og  hviler  sig. 
Den  holder  altid  sine  vinger  udstrakt  og 
den  kan  ikke  gå  på  sine  ben. 


Roberta  L.  Fairali 

En  dag  da  Enos  var  på  jagt  i  skoven 
kom  han  i  tanker  om  noget  han  ofte  hav- 
de hørt  sin  far,  Jakob,  sige  om  evigt  liv 
og  de  helliges  glæde.  Han  indså  at  han 
gerne  ville  finde  noget  der  var  vigtigere 
end  de  dyr  han  hele  tiden  havde  jagtet. 
Enos  knælede  ned  i  ydmyg  bøn  og  be- 
kendte sine  synder.  Enos  opløftede  sin 
røst  til  Herren  og  bad  om  tilgivelse.  Da 
det  blev  nat  fortsatte  han  sin  inderlige 
bøn  til  Herren.  Enos  ønskede  fremfor 
alt  at  få  tilgivelse  for  sine  synder.  Mens 


Enos  fortsatte  med  at  anråbe  Herren  i 
bøn,  så  hørte  han  en  stemme  sige: 
„Enos,  dine  synder  er  dig  tilgivet,  og  du 
skal  blive  velsignet."  [Enos:5]. 

Enos  har  sikkert  været  meget  træt 
efter  de  mange  timer  han  havde  bedt  til 
Herren,  Og  alligevel  tænkte  han  ikke  på 
at  hvile  sig.  Han  tænkte  i  stedet  for  på 
sit  folk,  nephiteme,  og  endnu  engang 
udøste  han  sit  hjerte  til  Herren.  Denne 
gang  bad  han  for  nephiteme.  Da  Enos 
havde  bedt  længe  hørte  han  igen  Her- 


rens  røst  i  sit  sind.  Herren  forklarede  at 
nephiterne  ville  blive  velsignede  i  hen- 
hold til  deres  retfærdighed. 

Derpå  bad  Enos  for  sine  fjender,  la- 
maniterne,  som  var  blevet  meget  onde 
og  ugudelige.  Enos'  hjerte  var  fyldt  med 
kærlighed  og  bekymring  for  dem  skønt 
de  hele  tiden  forsøgte  at  tilintetgøre 
Enos'  folk. 

Herren  vidste  at  de  ønsker  Enos  hav- 
de i  sit  hjerte  var  retfærdige,  så  han 
sagde  til  Enos:  „Hvad  end  du  beder  mig 
om  i  tro,  troende,  at  du  skal  få  det  i  Kristi 
navn,  det  skal  du  få." 

Enos  var  også  bekymret  for  nephiter- 
nes  hellige  optegnelser.  Han  vidste  at 


lamaniterne  ønskede  at  tilintetgøre 
dem.  Han  bad  derfor  i  stor  tro  om  at  op- 
tegnelserne måtte  blive  bevaret  og 
komme  frem  til  lamaniterne  på  et  sene- 
re tidspunkt. 

Enos,  der  vidste  at  alt  hvad  Herren 
havde  sagt  til  ham  var  sandt,  fik  omsi- 
der fred,  og  fra  den  dag  gjorde  han  det 
bedste  han  kunne  for  at  gøre  Herrens 
gerninger.  Han  tilbragte  resten  af  sit  liv 
med  at  undervise  i  evangeliet  og  bære 
sit  vidnesbyrd.  Hans  fars  bønner  og  be- 
læringer havde  gjort  at  han  stod  Herren 
nær,  og  Enos  ønskede  at  dele  disse  sto- 
re velsignelser  med  andre.  □ 

Sidst  i  1940-erne  ledsagede  Joseph  Anderson  [yderst  til  højre]  præsident  George  Albert  Smith 
[i  midten]  på  et  besøg  hos  Mexicos  præsident.  Mens  de  var  der  mødtes  de  med  De  forenede 
Staters  præsident,  Herbert  Hoover  [ved  præsident  Smiths  venstre  side]. 


Smith  forklarede  præsident  Avila  Ca- 
macho  fra  Mexico  om  Mormons  Bog  og 
bar  sit  vidnesbyrd  for  ham. 

Efter  præsident  Smiths  død  virkede 
Joseph  i  19  år  under  præsident  David 
O.  McKays  ledelse.  Hans  barndomslæ- 
rer  var  nu  blevet  kirkens  leder.  Præsi- 
dent og  søster  Emma  Ray  Riggs  McKay 
viste  Joseph  det  samme  storslåede 
eksempel  på  kærlighed  til  hinanden  og 
til  evangeliet,  hvilket  blev  en  legende  i 
kirken.  „Han  var  altid  kærlig,  hensyns- 
fuld og  høflig,"  husker  han.  Da  profeten 
lå  for  døden  mindes  ældste  Anderson 
at  han  besøgte  præsidenten  i  hans  lej- 
lighed og  fandt  ham  på  sofaen  med  sin 
elskede  i  hånden.  Jeg  spurgte  søster 
McKay  hvordan  hun  havde  det,  og  hun 
sagde:  „Jeg  har  det  godt,  men  jeg  er  be- 
kymret for  min  kæreste."  Så  sagde  jeg: 
„Han  er  stadigvæk  din  kæreste,  ikke?" 
Hun  svarede  hurtig:  „Selvfølgelig  er 
han  det." 

Joseph  havde  stor  ærbødighed  for 


præsident  McKay  i  de  næsten  30  år  han 
arbejdede  for  ham,  og  han  kunne  mær- 
ke hvordan  der  blev  flere  og  flere  opga- 
ver i  kirken  mens  han  var  præsident.  I 
disse  år  hvor  kirken  gik  fremad  i  hele 
verden  søgte  Det  øverste  Præsident- 
skab ofte  Josephs  råd,  på  grund  af  hans 
lange  livserfaring.  Hans  gode  råd  og 
ekspertise  kom  lige  så  vel  forretnings- 
verdenen til  gode.  Når  Joseph  ikke  hav- 
de travlt  med  kirkens  anliggender  ar- 
bejdede han  i  Deseret  Books  di  regi- 
onsbestyrelse, i  hvilken  han  sad  som 
sekretær  og  kasserer  i  40  år.  I  sine  ar- 
kiver har  han  et  smukt  certifikat  som 
han  har  fået  fra  Encyclopedia  Britanica 
for  sin  artikel  om  kirken,  som  han  skrev 
som  talsmand  for  Det  øverste  Præsi- 
dentskab. Derudover  har  han  brugt  si- 
ne talenter  i  lederskabet  for  en  lille  suk- 
kerfabrik og  et  jernbanekompagni  hvor 
han  virkede  som  vicepræsident.  Hans 
arbejde  med  dette  og  hans  arbejde  i  kir- 
ken har  gjort  ham  fortjent  til  at  blive 

nævnt  i  bøger  som  Who  is  Who  in  Ame- 
rika, Whos  is  Who  in  Finance  and  Indu- 
stry  og  Who  is  Who  in  Religion. 

Snart  efter  at  ældste  Anderson  var 
kaldet  som  generalautoritet  fortsatte 
han  sit  livslange  arbejde  med  at  føre 
kirkens  optegnelser,  som  øverste  leder 
for  kirkens  historiske  afdeling.  Under 
hans  ledelse  blev  afdelingen  udvidet  til 
også  at  omfatte  store  undersøgelser 
såvel  som  et  omhyggeligt  organiseret 
opbevaringssted  for  de  enorme  samlin- 
ger som  kirken  har  arkiveret. 

I  1977  blev  ældste  Anderson  med- 
lem af  De  halvfjerds'  første  Kvorum,  og 
to  år  senere  gik  han  delvis  på  pension, 
som  emeritus  i  en  alder  af  90  år. 

Men  ældste  Anderson  er  kun  delvis 
pensioneret.  Nu  hvor  han  er  93  år  kom- 
mer han  stadig  regelmæssig  for  at  ar- 
bejde i  kirkens  kontorbygning.  Vægge- 
ne på  hans  kontor  er  nærmest  tapetse- 
ret med  billeder  af  kirkens  tidligere 
præsidenter  og  apostle  —  alle  under- 
skrevet med  kærlige  ord.  Hans  bogreo- 
ler er  fyldt  fra  gulv  til  loft  med  første  ud- 
gaver af  mange  klassikere  der  handler 
om  evangeliet,  bl.a.  hans  egne  erindrin- 
ger: Profeter  jeg  har  kendt,  som  blev 
udgivet  i  1973.  Som  han  sidder  der  af- 
slappet i  sin  kontorstol  virker  han  slank 
og  livskraftig  og  hans  vidnesbyrds  kraft 
er  uformindsket. 

„Livet  er  dejligt,"  synes  han,  „på 
grund  af  Jesu  Kristi  evangelium."  Han 
er  taknemlig  for  sit  gode  helbred  og  si- 
ger at  når  han  er  fri  for  sygdom,  så  er 
det  Herrens  fortjeneste  —  samt  moti- 
on. Han  svømmer  stadig  to  eller  tre 
gange  om  ugen,  en  vane  som  han  har 
haft  de  sidste  80  år,  og  han  går  lange  tu- 
re som  han  altid  har  gjort.  „Men  jeg  si- 
ger igen,  man  kan  ikke  forvente  at  Her- 
ren skal  gøre  det  hele.  Er  man  lydig  mod 


sundhedens  love  så  vil  man  få  det 
godt." 

Ingen  som  har  set  ældste  Anderson 
stå  på  talerstolen  er  i  tvivl  om  dette.  Når 
han  taler  knytter  han  sin  hånd  for  at  un- 
derstrege og  fremhæve,  og  hele  hans 
legeme  er  sprængfyldt  med  energi. 
Hans  vidnesbyrd  gør  at  hans  stemme 
får  magt  og  styrke. 

Han  er  klar  over  at  mange  af  hans  til- 
hørere har  brug  for  at  blive  opmuntret  i 
troen,  men  han  formaner  dem  kærligt. 
„Åh,  lad  være  med  at  negligere  evange- 
liets frelsende  magt,  så  I  helt  mister  liv- 
ets største  velsignelser."  Hans  inderli- 
ge anmodning  understreges  fordi  man 
kan  fornemme  at  han  er  én  af  os,  hvilket 
skyldes  den  varme  hvormed  han  for- 
mår at  bringe  sine  tilhørere  op  på  sit  niv- 
eau. Der  er  ingen  nedladenhed  i  hans 
stemme  —  kun  en  broderlig  iver  efter 
at  udsprede  den  glæde  han  føler  ved 
evangeliet. 

Til  trods  for  sine  store  erfaringer  hol- 
der han  på  at  han  blot  er  ganske  almin- 
delig. „Jeg  har  aldrig  været  biskop,  ald- 
rig præsideret  over  en  stav  eller  en  mis- 
sion," bemærker  han.  I  oktober  1970 
da  han  holdt  sin  første  tale  til  en  gene- 
ralkonference, præsenterede  han  sig 
selv  som  „ydmyg  på  grund  af . . .  mang- 
lende evner".  Han  kunne  dog  modtage 
sin  kaldelse  med  en  ophøjet  ro  fordi  han 
igennem  80  år  havde  lært  hvordan  man 
„betaler  prisen".  Ældste  Anderson  har 
fået  selvtillid  gennem  ét  af  evangeliets 
enkle  principper:  „Og  når  vi  opnår  en 
velsignelse  fra  Gud,  så  er  det  ved  lydig- 
hed mod  denne  lov,  ifølge  hvilket  den  er 
forjættet."  [L&P  130:21].  Han  under- 
streger hvor  afhængig  han  er  af  Her- 
ren, og  hvordan  han  hele  tiden  må  bede 
Herren  om  at  „kvalificere"  ham  til  ar- 
bejdet, men  han  har  ingen  illusioner  om 

at  Herren  gør  hele  arbejdet.  „Prisen  er 
at  vi  holder  budene,"  bekræfter  han. 
„Vi  kan  ikke  forvente  at  blive  ophøjet  i 
vor  himmelske  Faders  rige  ved  at  tinge 
om  prisen." 

I  de  år  der  er  gået  har  ældste  Ander- 
son været  et  levende  vidnesbyrd  om  at 
dette  princip  virker  effektivt.  Hans  vil- 
lighed til  at  betale  en  hvilken  som  helst 
pris  der  forlanges  for  Herrens  velsig- 
nelser, har  resulteret  i  et  liv  som  han 
har  kaldt  „med  gode  forbindelser"  og 
„dejlige  oplevelser".  Han  er  bekymret 
for  de  mange  der  vælger  at  leve  et  tomt 
liv  uden  evangeliets  „afslibende  livsfor- 
mål".  „Livet  er  stort  set  værdiløst  hvis 
ikke  det  bliver  holdt  sammen,  bliver  af- 
slebet og  tager  form  efter  nogle  store 
hensigter,"  har  han  brændende  fortalt 
nogle  venner  i  kirken.  „Og  der  findes  ik- 
ke noget  større  formål  end  at  hjælpe  si- 
ne medmennesker  såvel  som  sig  selv 
til  at  opnå  den  herlige  frelse  som  vor 
Herre  har  lovet  os." 

Hans  familie  er  måske  blevet  mest 
påvirket  af  hans  uselviske  energi.  Han 
elsker  billederne  af  sine  tre  smilende 
børn:  Bette,  Joseph  R.  og  Elaine,  som 
hænger  på  væggen  i  hans  kontor,  og 
han  nyder  sine  ti  børnebørn  og  25  olde- 
børn som  alle  kalder  ham  „Papa".  Sø- 
ster Anderson  har  i  20  år  været  leder  i 
GUF's  hovedbestyrelse,  og  hun  er  en 
„smuk  kvinde",  siger  hendes  mand.  Sø- 
ster Anderson  har  været  kronisk  syg  i 
flere  år  og  han  passer  hende  tålmodigt 
og  hengivent.  „Hun  er  en  meget  stærk 
og  elegant  kvinde,"  siger  hendes  børn 
som  en  hyldest  til  hende. 

Ældste  og  søster  Andersons  børn 
mindes  med  kærlighed  den  milde  at- 
mosfære deres  forældre  holdt  i  hjem- 
met: „Far  var  aldrig  ubøjelig,  men  altid 
sød  og  ydmyg,"  siger  den  ene  datter. 


» 


Lad  være  med  at  negligere 
evangeliets  frelsende 

magt,  så  I  helt  mister  livets 
største  velsignelser. 


n 


Den  anden  datter  husker  hvordan  hun 
på  et  deprimerende  tidspunkt  i  sit  liv 
modtog  et  opmuntrende  brev  fra  sin 
far,  og  hvordan  det  ændrede  hele  hen- 
des indstilling.  „Han  siger  aldrig  noget 
uvenligt  og  han  ved  hvad  han  skal  gøre 
for  at  vi  kan  have  det  morsomt  sam- 
men." Nu  hvor  han  er  i  halvfemserne 
kan  han  stadig  motionere  med  sine  bør- 
nebørn. 

Forretningsmand,  sekretær  for  præ- 
sidenter og  generalautoritet  i  Herrens 
kirke  —  det  er  kaldelser  der  har  været 
med  til  at  give  ældste  Joseph  Ander- 
sons liv  sit  særpræg.  Men  frem  for  alt  er 
han  en  gentleman,  han  brænder  for 
evangeliet  og  dets  formål,  han  er  usel- 
viskven med  alle  som  kender  ham.  Den 
britiske  premierminister  Benjamin  Dis- 
raeli [1804-1881]  skrev:  „Livet  er  en 
kampog  alderdommen  en  fortrydelse," 
men  for  ældste  Joseph  Anderson  er  der 
intet  at  fortryde.  Den  fattige  bonde- 
dreng som  red  over  Utahs  høje  i  Roy  for 
næsten  et  århundrede  siden  står  stadig 
iblandt  os  som  et  strålende  vidnesbyrd 
om  fredens  frugt,  der  kommer  af  at  han 
gennem  hele  sit  liv  har  helliget  det  i  sin 
Faders  formål,  og  som  et  vidnesbyrd 
om  at  evig  udvikling  er  evig  glæde.  □ 


Breck  England  er  high  school  lærer  og 
rådgiver  i  missionspræsidentskabet, 
Bountiful  Central  Stake  i  Utah, 

LYSET  FLYTTER 
SIG  ALDRIG 

Spencer  J.  Condie 


En  socialpsykologisk  undersøgelse 
indebar  et  interessant  eksperiment  der 
viste  hvor  meget  andres  bedømmelse 
påvirker  den  måde  vi  ser  tingene  på.  En 
psykolog  byggede  en  lille  maskine  med 
et  klart  lys  som  kunne  tændes,  således 
at  lyset  kom  som  et  skarpt  lyspunkt. 
Når  man  ser  et  lyspunkt  bryde  frem  i  et 
mørkt  lokale  ser  det  ud  som  om  lyset 
bevæger  sig,  selv  om  det  sted  lyset 
kommer  fra  står  fast  og  slet  ikke  bevæ- 
ger sig.  Dette  kaldes  den  selvbevægen- 
de  virkning  og  det  spiller  en  betydnings- 
fuld rolle  i  dette  eksperiment. 


Det  første  trin  i  eksperimentet  gik  ud 
på  at  et  menneske,  lad  os  kalde  ham 
Bill,  blev  ført  ind  i  et  mørkt  lokale  og  fik 
besked  på  at  bedømme  hvor  langt  det 
lyspunkt  bevægede  sig  hver  gang  han 
så  det  bryde  frem.  Han  bedømte  det  til 
at  være  to  centimeter  den  første  gang, 
tre  centimeter  den  anden  gang  og  fire 
centimeter  den  tredie  gang.  Efter  flere 
forsøg  holdt  han  fast  ved  tre  centimeter 
i  gennemsnit. 

Bill  blev  derefter  kaldt  ud  af  lokalet 
og  Susan  blev  bedt  om  at  sætte  sig  en 
meter  fra  lysmaskinen.  Hun  skulle  så 
nævne  sin  bedømmelse  hver  gang  hun 
så  lyset.  Den  første  gang  sagde  hun  tre 
centimeter,  den  anden  gang  to  centi- 
meter og  til  sidst  blev  hun  ved  med  at  si- 
ge omkring  en  centimeter. 

Da  hendes  bedømmelser  var  ned- 
skrevet blev  Bill  igen  kaldt  ind  i  lokalet 
sammen  med  Susan  og  de  fik  begge  be- 
sked på  at  nævne  hvad  hver  især  be- 
dømte, når  de  så  en  ny  række  lyspunk- 
ter. Efter  det  første  sagde  Bill:  „Tre  cen- 
timeter," og  Susan  bedømte  det  til  „en 
centimeter".  Ved  næste  forsøg  sagde 
Susan:  „Halvanden  centimeter,"  og 
Bill  svarede:  „Toenhalv  centimeter." 
Ved  flere  efterfølgende  forsøg  blev  de 
enige  om  at  lyset  bevægede  sig  to  cen- 
timeter hver  gang. 

I  første  omgang  er  dette  eksperi- 
ment måske  ret  almindeligt,  men  på 
mange  måder  er  det  højst  interessant. 
Lyset  bevæger  sig  aldrig.  Det  er  kun  vo- 
res begreber  om  lyset  der  ændrer  sig. 
Når  vi  er  sammen  med  andre  der  har  en 
anden  mening  end  os,  så  vil  deres  be- 
dømmelser ofte  påvirke  vort  syn  på  tin- 
gene, og  vi  vil  til  gengæld  påvirke  deres 
syn  på  verden. 

Det  er  kun  få  af  os  der  nogen  sinde 
opnår  at  deltage  i  et  eksperiment  hvor 
vi  kan  sige  vores  meninger,  men  det 
kræves  af  os  hver  dag  i  vort  liv  at  vi  fore- 
tage vigtige  bedømmelser  i  livets  labo- 
ratorium. Vi  har  somme  tider  tendens  til 
at  glemme  visse  vigtige,  evige  sandhe- 
der. For  eksempel:  „Kristi  Ånd  gives  al- 
le mennesker,  for  at  de  kan  kende  godt 
fra  ondt."  Han  har  forsikret  os  at  der- 
som vi  er  modtagelige  for  hans  Ånd  så 
vil  han  vise  os  „hvorledes  [vi]  bør  døm- 
me" [Moroni  7:16].  Frelseren  henviste 
også  til  sig  selv  som  „Verdens  lys;  den, 
som  følger  mig,  skal  aldrig  vandre  i 
mørke,  men  have  livets  lys"  [Joh.  8:12]. 
Dette  lys  bevæger  sig  aldrig,  og  hvis 
det  ser  ud  som  om  det  fjerner  sig  fra  os, 
så  er  det  os  der  fjerner  os.  Det  sker 
somme  tider  i  hverdagen,  som  i  det 
mørke  laboratorium,  at  vi  mister  udsy- 
net når  de  kendte  landemærker  står 
utydeligt.  Vi  tror  at  lyset  har  bevæget 
sig.  En  af  måderne  hvorpå  vi  bevæger 
os  bort  fra  Kristi  lys  er  når  vi  begynder 
at  sige:  „Det  er  ikke  så  dårligt  endda."  I 
ved  hvordan  det  er: 

„Jeg  bander  meget,  men  jeg  tager 
aldrig  Herrens  navn  forfængeligt." 

„Jeg  betaler  ikke  fuld  tiende,  men  jeg 
betaler  i  det  mindste  noget." 

„Jeg  har  været  i  biografen  og  set  et 
par  film  som  nok  er  lidt  umoralske,  men 
jeg  ser  aldrig  film  der  er  virkelig  dårli- 

ge. 

„Jo,  jeg  snyder  nok  i  skat,  men  ikke 
så  meget  som  andre  jeg  kender." 

„Jeg  betragter  det  ikke  som  sladder, 
når  jeg  blot  fortæller  sandheden." 

„Det  kan  godt  være  at  det  tøj  jeg  går 
i  ser  lidt  udflippet  ud,  men  så  skulle  du 
se  det  de  andre  i  skolen  har  på." 


Og  sagt  med  vor  kære  ven  Nephis 
ord:  „Således  bedrager  djævelen  deres 
sjæle  og  leder  dem  omhyggeligt  ned  til 
helvede."  [2  Ne.  28:21]. 

Og  selv  om  lyset  aldrig  bevæger  sig, 
så  er  det  således  at  jo  oftere  vi  kommer 
i  kontakt  med  det  unormale,  nedbry- 
dende og  uønskværdige  des  mere  nor- 
malt og  ønskværdigt  begynder  det  at 
forekomme  os.  Vi  bliver  mindre  modta- 
gelige for  den  stille,  sagte  røsts  tilskyn- 
delser. I  det  samme  storslåede  brev 
som  det  der  motiverede  den  unge  pro- 
fet Joseph  til  at  søge  Herren  i  bøn,  viser 
apostlen  Jakob  stor  indsigt  i  hvad  det  er 
der  sker: 

„Salig  den  mand,  som  holder  ud  i 
prøvelse;  thi  når  han  har  stået  sin 
prøve,  skal  han  få  den  livets  sejrskrans, 
som  Gud  har  lovet  dem,  der  elsker 
ham. 

Ingen  må  sige,  når  han  bliver  fristet: 
,Jeg  fristes  af  Gud;'  thi  Gud  kan  ikke  fri- 
stes af  noget  ondt,  og  selv  frister  han  in- 
gen; 

Men  enhver  fristes,  når  han  drages 
og  lokkes  af  sit  eget  begær; 

derefter,  når  begæret  har  undfanget, 
føder  det  synd,  og  når  synden  er  fuld- 
voksen, avler  den  død  . . . 

Aflæg  derfor  al  urenhed  og  alle  de 
mange  udslag  af  ondskab,  og  tag  med 
sagtmodighed  imod  det  ord,  som  er  ind- 
plantet i  jer,  og  som  har  magt  til  at  frelse 
jeressjæle."  [Jakobs  Brev  1:12-15, 21]. 

Og  I  unge,  ædle  af  fødsel,  I  har  kær- 
ligt fået  befaling  om  at  „forkynde  hans 
guddoms  kraft,  som  kaldte  jer  fra  mør- 
ket til  sit  underfulde  lys"  [1  Pet.  2:9]. 

Og  husk  så  at  lyset  aldrig  flytter  sig. 
□ 

SOM  DET  SØMMER  SIG 
FOR  HELLIGE 


Brent  Schindler 


I  modsætning  til  de  somre  jeg  var 
vant  til  i  det  sydlige  Idaho  i  De  forenede 
Stater  hvor  jeg  er  vokset  op,  var  den 
sommer  jeg  tilbragte  på  Awaji-øen  i  Ja- 
pan næsten  ikke  til  at  bære  med  al  den 
fugtighed.  Jeg  var  en  ung  missonær 
som  kæmpede  med  at  lære  det  japan- 
ske sprog  og  forstå  Japans  kultur.  Jeg 
opdagede  til  min  ærgrelse  under  de  før- 
ste måneder  i  den  japanske  sommersol 
at  jeg  nemt  blev  træt. 


Awaji-øen  er  en  lille  ø.  Den  ligger  ikke 
så  langt  fra  havnene  i  Kobe  og  Osaka. 
Den  største  by,  Somuto,  på  den  lille  ø  er 
fyldt  med  typisk  japanske  dufte,  lyde  og 
synsindtryk.  Kulturen  her  er  ikke  som 


34 


den  man  finder  i  nabobyerne  Osaka  og 
Kobe,  og  det  er  kun  minimalt  hvor  meg- 
en indflydelse  de  fjerntliggende  lande  i 
vesten  har  ydet  her.  Selv  om  øen  kan 
ses  fra  Osaka,  som  er  ét  af  de  større 
hovedområder  i  Japan,  så  ligger  den 
praktisk  talt  isoleret,  bortset  fra  speed- 
båden og  færgen  som  dagligt  kommer 
for  at  sove-øen  kan  have  forbindelse 
med  dens  nærmeste  naboer. 

Jeg  sad  i  morgenlyset  ved  mit  skrive- 
bord og  balancerede  forsigtigt  på  de  to 
bageste  ben  af  min  stol,  med  Lære  og 
Pagter  på  mit  skød.  Jeg  skulle  til  at  læse 
afsnit  1 05.  Jeg  lod  blikket  glide  henover 
de  første  to  vers,  men  standsede  ved 
vers  3.  Jeg  læste  det  igen:  „Men  se,  de 
har  ikke  lært  at  være  lydige  mod  det, 
som  jeg  forlangte  af  dem,  men  er  fulde 
af  al  slags  ondt,  giver  ikke  de  fattige  og 
lidende  af  deres  midler,  som  det  søm- 
mer sig  for  hellige."  Jeg  spekulerede 
på  hvad  der  egentlig  mentes  med  „som 
det  sømmer  sig  for  hellige",  mens  min 
opmærksomhed  ikke  længere  var  fan- 
get af  bogen.  Pludselig  fik  jeg  overba- 
lance og  jeg  nåede  lige  at  læne  mig 
fremefter  i  tide  til  at  undgå  at  falde  bag- 
læns. Det  ville  nok  ikke  have  været  så 
slemt  at  falde  bagover  på  tatamimåtten 
der  lå  på  gulvet  i  den  japanske  lejlighed, 
men  jeg  var  en  stolt,  ung  missionær,  og 
jeg  ville  ikke  bryde  mig  om  at  forstyrre 
min  seniorkammerat  ved  at  falde  oven- 
på ham  og  hans  sengemåtte  som  lå  bag 
mig.  Udenfor  hilste  en  munter  fårekyl- 
ling morgenlysets  stråler  godmorgen, 
mens  insekterne  i  nabolagets  rismar- 
ker frembragte  en  livlig  sommersere- 
nade. 

Da  min  kammerat  og  jeg  havde  spist 
morgenmad  begyndte  jeg  at  forberede 
den  præstedømmelektie  som  jeg  skulle 
give  senere  den  uge.  Jeg  begyndte 


langsomt  at  sige  sætningerne  højt.  Det 
var  forbløffende  så  meget  sværere  det 
var  at  udtale  det  japanske  sprog,  i  sam- 
menligning med  den  fart  jeg  med  stolt- 
hed noterede  jeg  kunne  klare  når  jeg 
nøjedes  med  at  sige  sætningerne  inde  i 
hovedet.  Fugtigheden  virkede  så  in- 
tenst at  jeg  næsten  ikke  kunne  huske 
de  ord  jeg  skulle  bruge  for  at  forklare 
det  aronske  præstedømmes  gengivel- 
se. Mens  jeg  omhyggeligt  forsøgte  at 
genkalde  mig  den  indviklede  sætnings 
opbygning,  hørte  jeg  at  døren  i  det  store 
japanske  hus,  som  vi  brugte  til  kirke- 
bygning, blev  åbnet  udefra.  Da  jeg  ikke 
kunne  høre  nogen  hilsen  fra  den  ubud- 
ne gæst  blev  jeg  klar  over  at  det  måtte 
være  bror  Shinooki.  Han  var  medlem  af 
kirken  og  døv,  og  han  var  kommet  på  ét 
af  sine  hyppige  besøg. 

Bror  Shinooki  var  en  lille,  tynd  mand 
som  kørte  sin  daglige  runde  på  sin  gam- 
le cykel.  Han  boede  i  en  lille,  beskeden 
hytte  for  enden  af  en  risikabel  og  stejl 
sti  som  snoede  sig  op  ad  et  lille,  ujævnt 
bjerg  udenfor  Sumoto.  Hans  ensomme 
liv  har  sikkert  gjort  ham  mere  ivrig  efter 
at  stifte  venskaber,  og  han  lod  sig  ikke 
kue  af  at  han  var  døv. 

Bror  Shinooki  havde  mødt  missionæ- 
rerne før  jeg  kom  til  Awaji  og  han  følte 
sig  tiltrukket  af  de  venlige,  kristne  ud- 
lændinge. Ved  hjælp  af  et  medlem  fra 
Osaki  som  kunne  tegnsprog  havde  bror 
Shinooki  lært  om  det  gengivne  evange- 
lium og  modtaget  dåbens  velsignelser. 
Skønt  mine  evner  til  at  kommunikere 
med  den  døve  var  mangelfulde,  så  nød 
jeg  mine  forsøg  på  at  kommunikere 
med  min  døve  ven.  Ved  hjælp  af  mimik, 
håndbevægelser  og  et  enkelt  billed- 
sprog lykkedes  det  os  i  en  forbløffende 
grad  at  udtrykke  os.  Men  eftersom  han 
ikke  kunne  kommunikere  ved  talens 

Som  det  sømmer  sig  for  hellige 


brug,  spekulerede  jeg  ofte  på  hvor  stort 
hans  vidnesbyrd  var  og  hvor  megen  for- 
ståelse om  evangeliets  principper  der 
lå  bag  hans  store,  varme  smil. 

Det  var  usædvanlig  varmt.  Da  vi  blev 
klar  over  at  vores  muligheder  for  at  stu- 
dere skrifterne  var  begrænsede  ved 
bror  Shinookis  glade  ankomst,  så  be- 
sluttede min  kammerat  og  jeg  at  vi  ville 
følges  med  ham  ned  til  en  forretning  i 
nabolaget  og  få  os  en  is,  så  vi  kunne  væ- 
re lidt  sammen  med  vores  døve  bror,  og 
samtidig  få  et  ekstra  skub  før  vi  trodse- 
de fugtigheden  på  øen  i  søgen  efter 
sjæle  som  var  parate  til  at  høre  vort  gla- 
de budskab.  Vi  gik  alle  tre  ned  og  købte 
os  en  is  og  søgte  ly  i  skyggen  af  et  sol- 
svedent træskur,  som  dog  gav  de  tre 
usædvanlige  gæster  en  smule  beskyt- 
telse. Isen  var  ikke  ovenud  lækker,  men 
den  var  billig  og  det  gjorde  den  uimod- 
ståelig. Hvis  vi  var  heldige  kunne  vi,  når 
vi  havde  spist  vores  is,  på  pinden  finde 
de  japanske  symboler  der  stod  for  „ata- 
ri",  og  det  betød  at  den  stolte  ejer  kun- 
ne bytte  pinden  for  endnu  en  is  uden  at 
skulle  betale  for  den.  Chancen  for  at  fin- 
de én  af  de  eftertragtede  pinde  virkede 
mere  og  mere  fristende  efterhånden 
som  temperaturen  steg.  Jeg  spiste  den 
frosne  substans  omkring  pinden,  som 
om  jeg  instinktivt  fulgte  et  ritual,  og  lod 
med  vilje  lidt  af  den  hvide  is  dække  det 
sted  hvor  der  sædvanligvis  stod  „ata- 
ri".  Den  sidste  vigtige  bid  var  altid  den 
der  oplyste  mig  om  hvorvidt  den  næste 
is  var  gratis  eller  om  jeg  skulle  betale 
den  af  mine  sparsomme  penge.  Idet  jeg 


tog  den  sidste,  betydningsfulde  bid  lod 
jeg  tungen  glide  ned  over  den  glatte 
pind.  Mine  øjne  kunne  kun  bekræfte  at 
pinden  virkelig  var  glat,  der  stod  ingen 
japanske  symboler  på  den.  Jeg  så  at 
min  kammerat  led  den  samme  skæbne, 
der  stod  heller  ingen  magiske  ord  på 
hans  nøgne  pind.  Til  vores  forbløffelse 
var  bror  Shinooki  heldigere  end  nogen 
af  os.  Symbolerne  for  „atari"  smykkede 
hans  tomme  ispind.  Først  så  min  kam- 
merat og  jeg  begærligt  på  pinden  som 
bror  Shinooki  holdt  i  hånden,  og  deref- 
ter sendte  vi  hinanden  et  blik  som  for  at 
trøste  hverandre. 

Vor  døve  ven  blev  lykkelig  da  han  af- 
slørede sin  skat.  Bror  Shinookis  ansigt 
strålede  og  han  smilede  til  min  kamme- 
rat og  mig.  Uden  at  tænke  sig  om  et 
eneste  sekund  hoppede  bror  Shinooki 
beslutsomt  med  sin  pind  i  hånden  ud  på 
den  smalle  vej  og  gav  den  kærkomne 
pind  til  en  dreng  som  dovent  kørte  forbi 
på  sin  cykel.  Det  var  som  om  vor  døve 
vens  smil  smittede,  for  drengens  ansigt 
lyste  op,  idet  han  greb  pinden  og  skynd- 
te sig  hen  i  forretningen  for  at  gøre  krav 
på  sin  lækre  ispind.  Bror  Shinooki  kom 
tilbage  til  sine  to  ydmyge  missionær- 
venner. Selv  om  vores  ven  ikke  ved  af 
det,  så  var  han  i  det  øjeblik  en  stor  læ- 
rer, han  havde  lært  os  om  ægte  usel- 
viskhed. Jeg  blev  tydeligt  klar  over  at 
bror  Shinooki  forstod  hvad  det  betød  at 
dele  ud  af  sine  midler  og  være  „som  det 
sømmer  sig  for  hellige"  [L&P  1 05:3].  Vi 
opdagede  at  selv  om  et  menneske  ikke 
kan  bære  sit  vidnesbyrd  i  ord,  så  er 
hans  evner  til  at  efterleve  det  usvæk- 
ket. Kommunikationens  barriere  smel- 
tede lige  så  stille  og  vi  kommunikerede 
alle  tre  fuldt  ud  i  det  øjeblik  —  et  øjeblik 
som  ikke  kan  beskrives  med  ord,  men 
kun  kan  forstås  med  hjertet.  □ 

Mormon  Tabernakelkoret  bliyer  ofte 
inviteret  til  at  synge  ved  særlige  lejlig- 
heder rundt  omkring  i  De  forenede  Sta- 
ter, blandt  andet  når  der  bliver  indsat  en 
ny  præsident.  Det  er  en  fast  regel  at 
den  der  leder  programmet  beder  koret 
synge  „Battlehymn  of  the  Republic" 
[Glory,  glory,  hallelujah]. 

Denne  fantastiske  salme  er  kompo- 
neret af  Julia  Ward  Howe  under  den 
amerikanske  borgerkrig  mellem  nord- 
og  sydstaterne  [1861-1865].  Hun  hav- 
de netop  besøgt  en  lejr  med  nordstats- 
soldater,   ganske  almindelige  mænd 


1         '         1 
der  havde  engageret  sig  i  en  sag  der  var 

større  end  dem  selv,  en  sag  der  overgik 
ufuldkomne  motiver  og  verdslige  ambi- 
tioner. Hun  lagde  et  kort  øjeblik  mærke 
til  hvilken  herlighed  der  kunne  trænge 
sig  gennem  de  smerter  og  den  hjerte- 
sorg som  forårsagedes  af  den  forfær- 
delige krig,  og  hun  skrev:  „Jeg  har  med 
mine  egne  øjne  set  Herrens  strålende 
komme  . . .  hans  sandhed  har  stadig 
fremgang." 

Hendes  strålende  visioner  inspirere- 
de folk  og  gav  dem  den  smule  ekstra 
mod  de  trængte  til  for  at  nå  deres  mål. 

Vi  trænger  alle  til  mod  for  at  nå  vore 
mål.  Vi  trænger  alle  sammen  til  at  se 
„Herrens  strålende  komme",  vi  har  alle 
sammen  brug  for  visioner  om  evighe- 
den. 

Sidste  dages  pionererne  har  sikkert 
vidst  hvad  evigheden  var.  Tænk  et  øje- 
blik på  hvad  det  i  virkeligheden  ville  si- 
ge at  være  pioner.  Tænk  på  hvordan  de 
hellige  blev  fordrevet  og  måtte  se  tilba- 
ge over  den  frosne  flod  på  deres  dejli- 
ge, varme  huse  i  Nauvoo.  Tænk  på 
hvordan  det  har  været  for  én  af  mine  ol- 
deforældres søstre  som  i  en  alder  af  5 
år  vandrede  fra  Winter  Quarters  i  Neb- 
raska til  den  store  Saltsødal  i  Utah. 
Forestil  dig  hvordan  det  må  have  været 
at  gå  bagved  en  vogn  eller  foran  en 
håndkærre  i  de  støvede  hjulspor.  Fore- 
stil dig  hvordan  det  måtte  være  at  til- 
bringe et  halvt  år  med  at  rejse  gennem 
støv  og  snavs.  Tænk  på  de  mødre  som 
fødte  børn  på  sletterne.  Tænk  på  den 
hjertesorg  det  måtte  være  at  gå  med  et 
barn  og  derpå  være  nødt  til  at  lægge 
dette  kostbare,  nyfødte  barn  i  en  grav 
og  dække  det  til  med  sten,  mens  de  bad 
til  at  ulvene  ikke  måtte  komme  og  spise 
det  lille  legeme. 

Hvad  mon  det  var  der  motiverede 
disse  mennesker  til  at  fortsætte  under 
sådanne  forhold?  Det  var  jo  ikke  noget 
de  skulle.  De  kunne  have  vendt  om.  Der 
var  mange  mennesker  som  sluttede 
fred  med  pøbelhoben  og  lod  være  med 
at  drage  vestpå.  Hvad  var  det  der  mo- 
tiverede de  trofaste  hellige  til  at  gøre 
som  de  gjorde?  Jeg  antager  at  de  hav- 
de set  Guds  herlige  rige.  Da  Brigham 
Young  så  Salt  Lake-dalen  var  den  ikke 
opfyldt  af  huse  og  kirker  og  templer  så- 
dan som  han  vidste  den  ville  blive  det 
en  dag.  Men  han  så  herligheden  for  sig, 
og  han  tvivlede  aldrig.  Og  han  var  ikke 


alene.  De  havde  alle  hver  på  deres  må- 
de forestillet  sig  Guds  riges  herlighed. 
Det  var  dette  som  fik  dem  til  at  vandre 
over  sletterne.  De  måtte  have  set  her- 
ligheden —  det  var  deres  visioner  eller 
vidnesbyrd. 

Et  andet  eksempel  som  betyder 
meget  for  mig  er  min  tipoldemors.  Hun 
voksede  op  i  et  hyggeligt  samfund  i 
England,  mellem  grønne  bakker.  Hen- 
des familie  var  ikke  velhavende,  men 
de  havde  det  godt  efter  den  tids  stan- 
darder. De  forlod  disse  forhold  for  at 
rejse  over  Atlanten  —  ikke  med  jetfly, 
eller  med  en  moderne  luksusliner.  De 
rejste  i  selskab  med  nogle  hellige.  Det 
lykkedes  dem  at  hyre  et  skib  i  Liverpool 
i  England.  Det  eneste  skib  de  kunne  få 
fat  i  var  ét  som  man  havde  tænkt  sig  at 
kassere.  Men  de  tryglede  ejeren  om  at 
leje  det  ud  til  dem  for  en  sidste  tur  over 
Atlanten.  Ejeren  tænkte:  „Ja,  det  har  en 
rimelig  chance  for  at  klare  en  rejse." 
De  fandt  en  kaptajn  og  en  besætning 
som  var  parat  til  at  sejle  det  gamle,  for- 
faldne skib. 

Da  de  havde  sejlet  på  havet  en  uges 
tid  blev  det  et  forfærdeligt  stormvejr,  og 
stormen  slog  ind  over  skibet. 

Kaptajnen  ønskede  ikke  at  en  masse 
panikslagne  passagerer  skulle  forstyr- 
re hans  besætning  under  de  forfærdeli- 
ge vejrforhold,  så  han  lukkede  ganske 
enkelt  lugerne  for  at  sikre  sig  at  passa- 
gererne blev  under  dækket.  Så  havde 
de  ingen  mulighed  for  at  komme  op. 

Nede  i  mørket  stod  de  helliges  kister 
med  husholdningsredskaber,  og  de  løs- 
nede sig  fra  de  reb  de  var  bundet  med 
og  rutsjede  fra  den  ene  side  af  kabinen 
til  den  anden,  derfor  turde  passagerer- 
ne ikke  stå  ud  af  deres  køjer  af  frygt  for 
at  få  deres  ben  knust  i  mørket.  De  hav- 
de taget  deres  kogegrejer  med  om- 

bord,  og  potter  og  pander  rutsjede  fra 
den  ene  side  til  den  anden,  og  lavede 
næsten  lige  så  megen  støj  som  de  små 
børn  der  skreg  af  rædsel  i  det  totale 
mørke  hele  natten. 

Da  stormen  holdt  inde  og  de  hellige 
igen  fik  lov  til  at  komme  op  på  dækket, 
holdt  de  omgående  en  andagt  hvor  de 
takkede  Herren  for  deres  redning.  Den 
gamle  kaptajn  var  imponeret.  Da  han 
havde  hørt  dem  synge  deres  salmer  og 
bede  deres  bønner,  sagde  han:  „I  må 
tilbede  en  Gud  der  har  en  hel  del  til 
overs  for  jer,  ellers  havde  I  ligget  på 
bunden  af  havet  her  til  morgen.  Skibet 
har  taget  vand  ind  hele  natten,  sømæn- 
dene stod  i  vand  til  knæene  og  pumpe- 
de på  livet  løs,  mens  det  gamle  skib  sej- 
lede videre  i  stormvejret." 

De  vidste  jo  alle  sammen  i  forvejen 
at  det  var  en  risiko  de  måtte  tage.  Hvor- 
for gjorde  de  det?  Hvorfor  gør  folk  så- 
dan noget?  Jeg  formoder  at  de  har  set 
Guds  riges  herlighed.  Jeg  har  mistanke 
om  at  der  er  en  masse  mennesker  som 
udøver  heltegerninger  bare  fordi  de 
måske  et  enkelt  øjeblik  har  set  betyd- 
ningen af  et  ideal. 

De  fleste  af  os  tilbringer  vort  liv  med 
helt  almindelige  dagligdags  gøremål  — 
med  at  gå  i  skole,  tage  til  og  fra  arbejde, 
gøre  rent,  vaske  tøj  og  alt  det  kedelige 
som  virker  meget  trist  og  gråt  og  glæ- 
desløst. Men  nu  og  da  er  der  nogle  men- 
nesker som  får  øje  på  hvad  der  virkelig 
sker,  og  det  inspirerer  dem  til  at  opnå 
overmenneskelige  restultater.  Det  er 
de  mennesker  vi  med  stor  beundring 
ser  tilbage  på  i  historien.  Det  er  sådan- 
ne mennesker  der  har  gjort  det  muligt 
for  os  at  nyde  evangeliets  velsignelser 
under  så  gode  forhold.  Vi  bør  være  dem 
evigt  taknemlig  for  dette. 

Jeg  håber  at  vi  allesammen  på  en  vis 


måde  kan  se  det  herlige  ved  Guds  rige. 
Der  er  forskellige  herligheder  som  vi 
kan  se,  men  de  afspejler  allesammen 
vor  himmelske  Faders  herlighed.  Som- 
me tider  får  vi  øje  på  herligheden  ved  at 
se  de  resultater  som  Guds  børn  opnår. 
Og  hvad  det  end  er  som  overbringes  el- 
ler modtages  af  det  menneskelige  sind 
eller  den  menneskehånd,  så  er  det  et 
vidnesbyrd  om  Skaberens  sind  og 
hånd.  Jeg  har  i  mit  arbejde  ved  NASA 
[The  National  Aeronautics  and  Space 
Administration]  mange  gange  set  en 
sådan  herlighed. 

Det  er  naturligvis  godt  at  se  de  men- 
neskelige bedrifter  i  perspektiv.  Vi  be- 
høver kun  at  se  op  på  nattehimlen  for  at 
få  øje  på  i  hvor  høj  grad  vor  Faders  ger- 

ninger  overgår  vore.  Jeg  har  faktisk  of- 
te set  vor  himmelske  Faders  herlighed 
i  det  smukke  som  han  har  skabt  for  os  i 
denne  verden. 

Jeg  flyver  ofte  til  og  fra  uddannelses- 
møder  og  øvelser  forskellige  steder 
indenfor  NASA.  For  at  gøre  det  får  jeg 
overdraget  et  T-38  jetfly  fra  NASA,  og 
så  flyver  jeg  som  led  i  min  uddannelse 
som  astronaut.  Jeg  tager  ofte  afsted  på 
arbejde  i  en  højde  af  1 4  000  meter,  i  kun 
lidt  under  lydens  hastighed.  I  14000 
meters  højde  er  der  ingen  ordinære 
flyvemaskiner!  Der  er  ingen  bjerge 
som  jeg  skal  undgå.  Jeg  elsker  at  læse 
i  Lære  og  Pagter  mens  jeg  flyver.  Ind 
imellem  er  vejret  klart  og  så  ser  jeg  et 
fantastisk  syn. 

På  én  af  mine  flyveture  kunne  jeg  se 
omkring  en  sjettedel  af  De  forenede 
Stater  på  én  gang,  og  det  er  en  impone- 
rende måde  at  se  sit  land  på.  I  den  høj- 
de kan  man  ikke  se  affaldet  der  ligger  i 
vejsiden.  Man  kan  ikke  høre  familier 
skændes.  Man  tænker  ikke  over  at  der 
er  skilsmisser,  diskriminering  og  fattig- 
dom dernede.  Det  er  et  smukt  syn.  Man 
ser  verden  som  Herren  skabte  den. 

Jeg  fløj  langs  De  forenede  Staters 
østkyst  en  aften  i  14000  meters  højde. 
Det  havde  været  et  forfærdeligt  torden- 
vejr og  luften  var  renset,  så  den  var 
fuldstændig  klar.  Hele  kysten  lignede  et 
stykke  sort  fløjl  der  var  overdrysset 
med  en  håndfuld  diamanter. 

Men  det  vi  ser  i  vor  himmelske  Fa- 
ders børns  tilværelse  er  måske  endnu 
mere  fortryllende  end  naturens  undere. 
Jeg  var  med  til  den  højtidelige  forsam- 
ling da  præsident  Harold  B.  Lee  blev  op- 
retholdt som  kirkens  nye  præsident. 
Jeg  fik  en  åndelig  åbenbaring  om  at 
denne  mand  var  en  profet,  nøjagtigt 
som  Abraham  eller  Isak  eller  Peter  var. 


Sådanne  små  åbenbaringer  kan  hjælpe 
os  til  at  udføre  en  masse  hjemmelærer- 
arbejde  og  andre  opgaver  i  kirken  som 
ikke  er  særlig  imponerende. 

Jeg  gik  for  det  meste  til  NASAs  mø- 
der i  Binghamton  i  New  York,  hvor  der 
findes  rummodeller  som  vi  bruger  til 
øvelsesflyvning,  og  her  besøgte  jeg  en 
lille  forladt  by  som  hedder  Harmony  i 
Pennsylvania.  Der  i  nærheden  ligger 
Susquehanna-floden.  Langs  floden  er 
der  områder  hvor  der  ikke  findes  et 
eneste  hus  eller  en  jernbane  eller  en  te- 
lefonpæl. Der  er  ikke  nogen  som  helst 
antydning  af  at  der  ser  anderledes  ud 
nu  end  dengang  Joseph  Smith  og  Oliver 
Cowdery  så  det.  Man  kan  gå  langs 
flodbredden  og  sige:  „I  hvilken  af  disse 
indsøer  var  det  mon  at  Johannes  Døber 
viste  brødrene  hvordan  de  skulle  døbe 
hinanden?  I  hvilken  af  disse  små  bakker 
eller  i  hvilken  lund  viste  Peter,  Jakob  og 
Johannes  sig  for  disse  brødre  og  over- 
drog dem  det  melkisedekske  præste- 
dømme?" Så  er  det  man  fornemmer  en 
lille  smule  af  den  ånd  som  var  til  stede 
ved  disse  forunderlige  begivenheder. 

Jeg  har  også  besøgt  Adam-ondi- 
Ahman  i  det  vestlige  Missouri.  Her  fik 
jeg  den  samme  vision  om  herligheden. 
Profetierne  siger  at  der  en  dag  skal  af- 
holdes et  helt  specielt  møde  der.  Adam 
vil  præsidere  over  det.  Han  vil  bede  om 
rapporter  fra  de  forskellige  uddelinger. 
Så  vil  Frelseren  vise  sig  og  Adam  vil 
overdrage  ham  et  tusindårsrige.  Men 
det  bliver  et  lukket  møde.  Der  vil  formo- 
dentlig kun  være  nogle  få  udvalgte  præ- 
stedømmeledere som  kender  til  det. 
Men  det  gør  et  stort  indtryk  at  befinde 
sig  i  dette  område. 

Det  er  ikke  alle  mennesker  der  har  vi- 
sioner om  Guds  riges  herlighed.  I  slut- 
ningen af  sidste  århundrede  var  der 


40 


f.eks.  en  religionsleder,  mr.  Wright,  i 
Elkhart  i  Indiana.  Han  fik  besøg  af  en 
mand  der  hed  professor  Kelly.  Profes- 
sor Kelly  var  en  lokal  lærer  som  forsøg- 
te at  samle  penge  ind  til  forskning  ind- 
enfor teknik,  og  han  ønskede  mr. 
Wrights  støtte.  Han  sagde  at  hvis  men- 
nesker ville  koncentrere  sig  om  industri 
og  teknik,  så  ville  de  kunne  udrette  det 
mest  utrolige  og  hæve  deres  levestan- 
dard. Han  beskrev  noget  af  det  han 
mente  kunne  udrettes.  Han  sagde  bl.a. 
at  menneskene  kunne  forlænge  deres 
levetid.  De  kunne  bygge  huse  med  be- 
kvemmeligheder man  ikke  før  havde 
hørt  om.  Menneskene  kunne  måske 
oven  i  købet  en  dag  komme  til  at  flyve 
som  en  fugl. 

Mr.  Wright  svarede:  „Det  er  en  ugu- 
delig tanke!  Jeg  har  ikke  i  sinde  at  støt- 
te den  sag.  Gå  hjem  og  bed  om  tilgivel- 
se. At  antyde  noget  sådant  som  at  men- 
nesket skulle  kunne  flyve  som  en  fugl 
det  er  at  trodse  Guds  vilje! " 

Mr.  Wright  havde  to  sønner  —  Wil- 
bur  og  Orville  som  fik  deres  visioner  om 
evigheden  da  de  i  1903  fløj  den  første 
flyvemaskine  der  var  tungere  end  luf- 
ten og  gik  ved  motorkraft. 

Det  er  ikke  altid  at  folk  ser  Guds  riges 
herlighed.  Og  somme  tider  ser  de  noget 
som  er  en  forfalskning  af  herligheden. 
De  spilder  deres  liv  med  at  søge  efter 
de  syv  guldbyer  eller  ungdommens  kil- 
de. De  søger  det  urealistiske.  De  søger 
narreguldet  [jernpynt]  frem  for  det  æg- 
te. 

Lad  os  håbe  på  at  vi  kan  se  den  san- 
de Guds  herlighed  og  fange  den  ægte 
Ånd.  Jeres  generation,  og  jeg  håber  og- 
så at  min  generation,  vil  kunne  leve  så 
vi  ser  Frelserens  andet  komme.  I  vil 
måske  opleve  prøvelser  der  får  pione- 
rernes vandring  over  sletterne  eller  en 


rejse  over  Atlanten  i  et  faldefærdigt 
skib  til  at  virke  ophøjet.  I  får  måske  brug 
forvisionerom  Guds  riges  herlighed  for 
at  finde  støtte  på  sådanne  tidspunkter. 
Hvis  I  gør  dette  —  hvis  I  har  set  evange- 
liets herlighed,  Kristi  andet  komme,  tu- 
sindårsriget, det  celestiale  rige  i  et  syn 
—  så  kan  det  støtte  jer  på  jeres  vand- 
ring over  jeres  sletter  mens  støvet  blæ- 
ser jer  i  ansigtet.  Måske  skal  I  begrave 
jeres  børn  på  sletterne  eller  hvad  nu  je- 
res udfordringer  måtte  blive.  I  vil  få 
prøvelser  således  som  enhver  genera- 
tion har  haft  prøvelser.  I  får  måske  flere 
prøvelser  end  de  fleste  andre  generati- 
oner. Så  får  I  brug  for  at  se  Guds  riges 
herlighed,  for  at  finde  støtte  i  sådanne 
stunder.  □ 


Bror  Lind  er  astronaut  i  U.S.  National 
Aeronautics  and  Space  Administration.  Det 
er  berammet  at  hans  første  flyvetur  i  rummet 
skal  finde  sted  i  september,  1984. 

FREMAD 

HERRENS 

STRIDSMÆND 


Første  del 


Jack  Weyland 


Vi  kan  ikke  alle  sammen  komme  på 
Brigham  Young  universitetet  —  i  det 
mindste  ikke  når  man  er  nybagt  student 
og  kun  bor  24  km  fra  en  lignende  skole, 
tænkte  Mark  da  han  gik  ind  for  at  sætte 
sig  på  sin  plads  i  det  store  klasselokale 
i  statsskolens  første  undervisningsti- 
me. 

Han  så  på  de  60  andre  fremmede 
som  også  havde  besluttet  sig  til  at  læse 
sociologi.  Mange  af  dem  var  også  ny- 
bagte studenter  der  slog  op  i  deres  no- 
tatbog for  første  gang. 

Han  så  sig  omkring  for  at  finde  ud  af 
om  der  var  andre  medlemmer  af  kirken. 
Så  vidt  han  kunne  se  var  han  den  ene- 
ste sidste  dages  hellig  i  skolen.  To  ræk- 
ker foran  ham  sad  en  pige  som  han  blev 
opmærksom  på.  Det  var  ikke  hendes 
lange  hår  der  faldt  blødt  ned  over  hen- 
des skuldre  eller  hendes  høje  kindben 
der  fangede  hans  øjne.  Hun  læste  i  Bi- 
belen. 

Læreren,  dr.  Guthrie,  kom  ind  i  klas- 
seværelset. Han  havde  sweater  på  og  i 
hånden  havde  han  en  gammel  pibe, 


som  han  omhyggeligt  stoppede  mens 
han  ventede  på  at  skoleklokken  skulle 
ringe.  Han  så  ud  til  at  være  omkring  30 
år.  Marks  vejleder  havde  fortalt  ham  at 
dr.  Guthrie  var  én  af  de  populæreste  læ- 
rere på  skolen.  Han  havde  de  sidste  tre 
år  vundet  en  belønning  for  sin  undervis- 
ning. 

Dr.  Guthrie  begyndte  klassen  med  at 
fortælle  at  han  havde  tømmermænd 
fordi  han  havde  drukket  lidt  for  meget  til 
et  selskab  aftenen  før,  men  at  han  alli- 
gevel ville  forsøge  at  give  en  lektie.  Han 
begyndte  med  en  vittighed. 

Mark  så  sig  omkring  og  så  på  de  an- 
dre i  klassen.  De  fleste  af  dem  så  ud  til 
at  være  glade  for  at  få  en  lærer  der  var 
„menneskelig". 

Dr.  Guthrie  talte  fem  minutter  mere 
om  hvad  der  krævedes  til  dette  kursus, 
hvorpå  han  fortalte  en  anden  vittighed 
der  sluttede  med  en  lang  række  eder. 

Klassen  lo  for  at  vise  deres  godken- 
delse. 

Pigen  foran  Mark  rakte  hånden  op. 

„Ja?"  sagde  dr.  Guthrie. 

Hun  rejste  sig  med  Bibelen  i  hånden. 
Hun  stod  værdigt  og  sagde  ganske  ro- 
ligt: „Jeg  er  kristen,  dr.  Guthrie,  og  jeg 
tror  på  at  Bibelen  er  Guds  ord.  I  Bibelen 
kan  vi  lære  at  det  er  syndigt  at  tage  Her- 
rens navn  forfængeligt." 

Mark  stirrede  på  denne  smukke  pige 
som  ikke  brugte  make-up,  og  som  hav- 
de mod  nok  til  for  øjnene  af  60  menne- 
sker at  erklære  sine  standarder.  I  sam- 
me øjeblik  syntes  han  det  var  synd  for 
hende,  for  han  vidste  hvordan  resten  af 
klassen  ville  reagere.  Dr.  Guthrie  så 
omhyggeligt  på  hende  et  øjeblik,  mens 
han  spekulerede  over  om  han  skulle  yd- 
myge hende  foran  klassen  eller  lade 
være. 

„Hvad  hedder  du?" 


i  -     1    %■ 

„Sara  Taylor." 

„O.K.,  Sara,  tak  skal  du  have.  Jeg  vil 
prøve  at  holde  styr  på  mit  sprog." 

Dr.  Guthrie  så  et  øjeblik  på  sine  nota- 
ter, så  kiggede  han  op  med  et  skævt 
smil  og  sagde:  „Sara  har  netop  fejet 
halvdelen  af  min  lektie  overbord." 

Jeg  er  fritænker  og 
alle  de  henvisninger 
du  kommer  med  fra 

Bibelen  har  ingen 
betydning  for  mig 


11 


Latteren  rullede  gennem  det  store 
klasselokale. 

„Ved  I  hvad?  —  Jeg  har  fire  vittighe- 
der som  jeg  ikke  kan  fortælle  i  dag,  men 
hvis  nogen  ønsker  at  høre  dem,"  sagde 
han  med  en  skadefro  latter,  „så  kom 
hen  til  mig  efter  klassetiden,  så  skal  jeg 
hviske  dem  til  jer." 

„Du  kan  jo  bare  sende  hende  uden- 
for, når  du  ønsker  at  fortælle  en  vittig- 
hed," foreslog  én  af  eleverne. 

„Jeg  er  bange  for  at  hun  kommer  til 
at  stå  udenfor  hele  tiden,"  spøgte  dr. 
Guthrie. 

Da  klassen  var  slut  og  de  øvrige  blev 
for  at  høre  vittighederne,  fulgtes  Mark 
med  Sara  ud  i  hallen. 

„Sara?"  råbte  han  efter  hende. 

„Ja?"  sagde  hun  og  vendte  sig  imod 
ham. 

„Jeg  er  enig  med  dig  i  hvad  du  sagde 
om  Bibelen." 

„Er  du?  Det  hørte  jeg  ikke  noget  til  i 
klassen."  Hun  vendte  sig  hurtigt  om  og 
gik. 

Da  Mark  kørte  hjem  den  aften  gen- 
nemgik han  i  tankerne  denne  første 
klassetime  og  forestillede  sig  at  det  var 
ham  der  havde  rejst  sig,  således  som 
Sara  gjorde.  Men  han  vidste  at  han  ikke 
kunne  have  gjort  det. 

Under  kørslen  mindedes  han  hvor 
ulykkelig  han  var  da  han  gik  i  en  lille 


landsbyskoles  første  klasse,  og  han 
genoplevede  panisk  hvordan  han  for- 
søgte at  besvare  en  lærers  spørgsmål, 
men  stammede  så  forfærdeligt  at  lære- 
ren til  sidst  måtte  spørge  en  anden.  De 
andre  drenge  havde  i  skolegården  det 
år  forsøgt  at  efterabe  ham  dag  efter 
dag,  indtil  han  til  sidst  slet  ikke  gik  ud  i 
frikvartererne. 

Efter  det  første  år  flyttede  de  til  en 
større  by  og  en  professionel  talepæda- 
gog havde  omhyggeligt  hjulpet  ham 
over  problemet,  men  han  havde  stadig 
de  følelsesmæssige  ar.  Han  kunne  ikke 
tale  til  en  større  gruppe. 

Den  næste  time  begyndte  med  at  dr. 
Guthrie  omhyggeligt  passede  på  sit 
sprog.  Mark  måtte  indrømme  at  han  var 
en  dygtig  lærer  og  at  han  kun  brugte  vit- 
tighederne som  en  adspredelse  til  at 
holde  eleverne  vågne. 

Da  halvdelen  af  timen  var  gået  blev 
han  klar  over  at  eleverne  begyndte  at 
blive  trætte  af  sociology  og  så  fortalte 
han  en  vittighed  i  et  meget  dårligt 
sprog.  En  flok  unge  mænd  der  sad  på 
sidste  række  brølede  af  latter. 

Sara  rakte  igen  hånden  op. 

Dr.  Guthrie  så  hende  og  sagde  gri- 
nende: „Oh,  jeg  har  været  en  slem 
dreng.  Ja,  Sara." 

H  un  rejste  sig  atter  og  sagde  med  en 
rolig  stemme:  „I  Bibelen  kan  du  læse  at 
hor  er  synd." 

„Det  kan  godt  være,  Sara.  Men  jeg 
tror  ikke  på  Bibelen.  Jeg  er  fritænker  og 
alle  de  henvisninger  du  kommer  med 
fra  Bibelen  har  ingen  betydning  for  mig. 
Jeg  er  mere  interesseret  i  det  der  kan 
ses  og  bevises.  Vær  venlig  at  begrænse 
dine  udtalelser  til  det  der  har  intellektu- 
el værdi." 

Hun  satte  sig.  Mon  det  bliver  dr. 
Guthrie  der  taber?  tænkte  Mark. 

,Du  har  narret  mig, " 

sagde  hun,  idet  hun 

vendte  sig  raskt  omkring 

og  forlod  bygningen. 


Efter  timen  standsede  Mark  riende 
ude  i  hallen. 

„Vil  du  have  et  stykke  wienerbrød  og 
et  glas  mælk?"„Hvorfor  det?" 

„Fordi  jeg  gerne  vil  tale  med  dig." 

De  gik  ned  i  elevernes  cafeterie  og 
fandt  et  bord  i  en  krog. 

„Sara,  jeg  beundrer  dig  for  dit  mod." 

For  første  gang  virkede  hun  afslap- 
pet, da  hun  blev  klar  over  at  han  ikke  var 
ude  på  at  argumentere  med  hende. 

„Jeg  ved  godt  at  jeg  ikke  klarede  det 
særlig  godt,  men  jeg  er  nødt  til  at  sige 
noget.  Jeg  kan  bare  ikke  lade  ham  an- 
gribe alt  hvad  der  er  mig  kært." 

Så  forfatte  hun:  „I  dag  før  timen  kom 
en  pige  hen  til  mig  og  sagde  at  hun  ikke 
håbede  at  jeg  var  ude  efter  de  bedste 
karakterer  i  klassen.  Jeg  spurgte  hende 
om  det  var  fordi  hun  ønskede  gode  ka- 
rakterer at  hun  ikke  havde  sagt  noget  i 
klassen,  og  hun  svarede:  ,Ja  selvfølge- 
lig, jeg  er  parat  til  at  tro  hvad  som  helst 
han  ønsker  jeg  skal  tro,  bare  for  at  få 
den  bedste  karakter.'" 

„Åh,"  sagde  Mark  og  følte  at  den  hi- 
storie var  en  lille  irettesættelse  til  ham. 

„Hvorfor  sagde  du  ikke  noget?" 
spurgte  hun  så  blidt  som  hun  kunne. 

Han  så  hende  ind  i  øjnene  som  for  at 
finde  ud  af  om  han  kunne  betro  sig  til 
hende.  Hun  virkede  ikke  særlig  arro- 
gant. 


„Jeg  er  bange,"  svarede  han  ærligt. 

„Enhver  vil  være  nervøs,  det  er  da 
naturligt." 

„Nej,  det  er  ikke  kun  det.  Men  da  jeg 
var  dreng  havde  jeg  en  talefejl.  Jeg 
overvandt  den,  men  jeg  er  stadigvæk 
bange  for  at  de  skal  le  ad  mig." 

„2.  Mosebog,  kapitel  4,  vers  10,  11 
og  12,"  svarede  hun  og  lo. 

„Hvad  er  det?"  spurgte  han. 

„Her,  jeg  skriver  henvisningen  ned  til 
dig,  så  kan  du  slå  det  op  senere."  Hun 
skrev  henvisningen  på  en  serviet  og 
gav  ham  den.  Han  puttede  den  i  sin  teg- 
nebog. 

„Er  du  kristen?"  spurgte  hun. 

„Ja,"  sagde  han  og  spekulerede  på, 
hvor  meget  mere  han  skulle  fortælle 
hende. 

„Du  kommer  til  afvise  deten  dag.  Je- 
sus vil  hjælpe  dig." 

Han  spekulerede  på  hvorfor  denne 
pige,  der  kun  havde  en  brøkdel  af  den 
kendskab  til  Frelseren  fra  skrifterne 
som  han  havde,  var  så  meget  bedre  til 
at  vise  ham  sin  kærlighed. 

„Vil  du  hjælpe  mig?"  spurgte  han 
hende. 

„Ja,  naturligvis." 

„Dr.  Guthrie  kender  sine  sager,  men 
ser  du,  måske  ville  det  virke  mere  effek- 
tivt hvis  vi  kunne  møde  ham  på  hans 
eget  område  —  .intellektuel  værdi'. 
Min  søndagsskolelærer  er  jurist  og  ar- 
bejder med  retssager.  Han  ved  hvor- 
dan man  skal  fremstille  en  sag  for  en  ju- 
ry. Jeg  er  sikker  på  at  han  vil  hjælpe  os. 
Vil  du  følges  med  mig  hen  i  min  søn- 
dagsskole?" 

„Hvad  er  det  for  en  kirke?"  spurgte 
hun. 

„Det  er  Jesu  Kristi  Kirke  af  Sidste 
Dages  Hellige.  Den  vi  kommer  i  ligger 
24  km  herfra.  Jeg  kunne  ringe  til  dig  og 

så  kunne  vi  følges  ad  derhen  i  min  bil." 
Han  hentede  hende  søndag  morgen 
klokken  7.30,  så  han  kunne  komme  til 
sit  præstedømmemøde.  Hun  deltog  i 
hjælpeforeningens  søndagsmøde.  Ef- 
ter klassen  så  han  hende  komme  ud  af 
klasselokalet.  Hun  var  meget  oprevet. 
„Hvad  er  der  galt?"  spurgte  han. 

„Kør  mig  hjem  eller  også  går  jeg." 

„Hvorfor?" 

„Det  er  jo  mormonkirken." 

„Ja,  det  kaldes  den  også." 

„Er  du  mormon?" 

„Ja." 

„Du  har  narret  mig,"  sagde  hun,  idet 
hun  vendte  sig  raskt  omkring  og  forlod 
bygningen. 

Han  løb  efter  hende.  „Hvor  skal  du 
hen?"  spurgte  han. 

„Tilbage  til  skolen."  Hun  stoppede 
op  og  rettede  en  beskyldning  imod 
ham:  „Du  er  jo  ikke  kristen." 

„Hvordan  kan  du  sige  det?  Mon  ikke 
en  kirke  der  er  opkaldt  efter  Frelseren 
er  kristen?" 

„Hvad  så  med  Mormons  Bog?"  sag- 
de hun.  „Det  er  jo  jeres  Bibel,  er  det  ik- 
ke?" 

Hun  vendte  sig  og  løb  fra  ham.  Han 
løb  efter  hende.  Halvvejen  hen  til  den 
næste  sidevej  satte  hun  farten  ned  til 
en  rask  spadseren.  Hun  ville  ikke  have 
at  han  skulle  gå  ved  siden  af  hende,  så 
hun  sørgede  hele  tiden  for  at  han  var  et 
par  skridt  bag  hende. 

Da  de  var  nået  et  par  sidegader  læn- 
gere hen,  standsede  en  familie  Mark 
kendte  og  spurgte  om  han  havde  brug 
for  hjælp.  Han  bad  dem  fortælle  hans 
forældre  at  han  kom  senere  hjem.  Men 
før  de  kørte  videre  spurgte  han  om  han 
kunne  låne  en  Mormons  Bog  af  dem. 
De  lånte  ham  villigt  en  bog.  Han  måtte 
løbe  for  at  nå  hen  til  Sara.  På  dette  tids- 


punkt var  de  nået  udenfor  den  lille  by  og 
gik  langs  en  vej  der  gik  ud  til  den  hoved- 
vej som  førte  til  skolen. 

„Sara,  du  kan  da  ikke  gå  24  kilome- 
ter!" 

„Det  skal  du  få  at  se." 

„Sara,  hør  nu  på  mig.  Nu  skal  jeg  læ- 
se noget  for  dig  fra  Mormons  Bog." 
Hun  gik  hurtigere,  men  Mark  holdt  sig 
tæt  nok  bagved  hende  til  at  hun  kunne 

høre  ham: for  at  overbevise  jøder 

og  ikke-jøder  om,  at  Jesus  er  Kristus, 
den  evige  Gud,  som  åbenbarer  sig  for 
alle  folk. .." 

„Har  du  flere  koner?"  bed  hun  ham 
af. 

„Jeg  har  ikke  en  eneste,  og  hvis  alle 
kvinder  er  lige  så  urimelige  som  du  er 
så  tror  jeg  at  jeg  må  holde  mig  til  det." 

Hun  blev  ved  med  at  gå. 

Et  par  minutter  senere  forsøgte  han 
igen.  „Sara,  nu  skal  jeg  læse  noget  om 
Frelseren  for  dig.  Vidste  du  at  han  be- 
søgte folk  i  den  nye  verden  efter  sin  op- 
standelse?" 

Intet  svar. 

Mark  begyndte  at  læse  højt  fra  3  Ne- 
phi,  kapitel  1 1 .  Idet  han  begyndte,  satte 
hun  atter  farten  op  i  et  forsøg  på  at  nå 
udenfor  hans  stemmes  rækkevidde. 

Det  var  vanskeligt  for  ham  både  at 
læse  og  se  hvor  han  gik.  En  gang  faldt 
han,  men  han  rejste  sig  hurtigt  op  og 
fortsatte. 

Efter  et  par  sider  satte  hun  farten 
ned. 

Han  læste  højt  for  hende  lige  til  slut- 
ningen af  3  Nephi.  Det  tog  to  timer. 

Til  sidst  stoppede  hun  og  vendte  sig 
om.  „  Det  du  har  læst  her,  er  det  alt  sam- 
men fra  Mormons  Bog?" 

„Ja." 

Hun  gik  hen  imod  ham.  Så  gik  hun 
forbi  ham  og  blev  stående  et  øjeblik,  og 

så  fortsatte  hun,  men  denne  gang  tilba- 
ge mod  byen. 

„Hvor  skal  du  hen?"  råbte  han  efter 
hende. 

„Tilbage  til  Jesu  Kristi  Kirke  af  Sidste 
Dages  Hellige." 

„Sara?"  råbte  han  efter  hende. 

„Hvad  er  der?"  spurgte  hun  uden  at 
standse  op. 

„Jeg  går  med  dig." 

Hun  stoppede  op  og  vendte  sig.  Det 
var  første  gang  han  så  hende  smile  den 
morgen. 

Da  de  nåede  byen  var  det  andet  ward 
netop  begyndt  deres  nadvermøde.  Han 
ledsagede  hende  hen  på  anden  række. 

Det  var  faste-  og  vidnesbyrdmøde, 
og  ét  af  den  slags  møder  man  håber 
aldrig  får  ende.  Han  så  på  et  tidspunkt 
hen  på  Sara  og  lagde  mærke  til  at  tårer- 
ne strømmede  ned  ad  hendes  kinder. 

Efter  mødet  kørte  de  hjem  til  bror 
Packard,  som  var  jurist  og  Marks  søn- 
dagsskolelærer. Han  lovede  at  hjælpe 
dem  med  en  debat  om  de  begreber  som 
dr.  Guthrie  havde  fremlagt.  De  blev  så 
længe  at  de  blev  inviteret  til  middag. 
Mens  Sara  hjalp  søster  Packard  i  køk- 
kenet ringede  Mark  hjem  til  sine  foræld- 
re og  forklarede  dem  hvad  der  var  sket. 
Han  ringede  også  til  to  missionærer  og 
arrangerede  et  tidspunkt  hvor  Sara 
kunne  få  missionærlektierne. 

Ugen  efter  forberedte  Mark  og  Sara 
hvordan  de  kunne  drøfte  dr.  Guthries 
meninger  med  ham.  En  dag  tilbragte  de 
adskillige  timer  på  biblioteket  hvor  de 
tog  notater  fra  rapporter  som  kunne 
støtte  deres  indstilling  til  kyskhed,  fami- 
lielivet og  narkotikamisbrug.  De  fyldte 
deres  notater  i  en  skotøjsæske.  Om 
torsdagen  mødtes  de  med  bror  Pac- 
kard som  hjalp  dem.  Fredag  aften  fik 
Sara  sin  første  lektie. 


Lørdag  morgen  tog  Mark  Sara  med 
en  tur  ud  i  de  bjerge  som  ligger  i  nærhe- 
den af  skolen.  Hun  havde  aldrig  klatret 
i  bjerge  før,  så  han  valgte  en  nem  vej. 
Det  var  friskt  vejr  og  bladene  på  aspet- 
ræerne i  dalen  var  begyndt  at  få  forskel- 
lige gyldne  farver.  De  tav  begge  to 
mens  de  klatrerde  i  klipperne  og  talte 
kun  når  det  var  nødvendigt,  nærmest 
for  at  virke  så  lidt  forstyrrende  på  det 
smukke  omkring  dem  som  muligt. 

Omsider  nåede  de  toppen  og  satte 
sig  ned.  Han  trak  to  æbler  frem  af  sin  lil- 
le rygsæk.  De  spiste  langsomt  æbler- 
ne, mens  de  så  morgenen  forvandle  sig 
til  dag. 

Hun  så  virkelig  godt  ud,  tænkte  han 
ved  sig  selv.  Når  Sara  i  skolen  sad  ved 
siden  af  en  anden  pige  der  brugte 
make-up,  så  hun  meget  almindelig  ud, 
men  her  hvor  enkelhed  betegner  skøn- 
hed, så  hun  godt  ud. 

„I  aftes  vågnede  jeg  op  og  begyndte 
at  græde,"  sagde  hun  lige  så  stille. 

„Hvorfor?" 

„Det  er  det  problem  jeg  står  overfor, 
hvad  nu,  hvis  det  du  lærer  mig  er 
sandt?" 

„Det  er  det." 

„Mark,  det  kan  ikke  være  rigtigt.  Så 
ville  Gud  have  fortalt  det  til  flere  menne- 
sker. Hvor  mange  sidste  dages  hellige 
er  der?" 

„Fem  millioner." 

„Og  disse  fem  millioner  har  ret, 
mens  alle  andre  har  uret?" 

„Præstedømmet  er  gengivet." 

„Jeg  ved  godt  at  det  er  det  du  tror 
på.' 

„Hvad  er  der  så  galt?"  spurgte  han 
hende. 

„Hvad  er  det  egentlig  der  bekymrer 
dig?" 

„O.K.,  jeg  skal  sige  dig  det.  Min  mor. 

„Hvad  nu  med  min  mor? 

Skal  hun  fordømmes 
fordi  hun  aldrig  har  hørt 

om  Joseph  Smith?" 


Hele  sidste  nat  lå  jeg  og  spekulerede  på 
min  mor.  Hun  er  død." 

„Det  gør  mig  ondt." 

„Også  mig,"  sagde  hun  og  kæmpede 
for  at  holde  tårerne  tilbage.  Mens  hun 
sad  og  prøvede  at  samle  sig  sammen 
tog  hun  et  lille,  gyldent  blad  op  fra  jor- 
den og  undersøgte  det. 

„Min  mor  var  et  godt  menneske,  min 
far  og  mor  var  hengivne  kristne.  Men 
det  var  jeg  ikke.  Da  jeg  var  1 4  år  gjorde 
jeg  oprør  imod  dem.  Jeg  gjorde  alt  hvad 
jeg  kunne  for  at  såre  dem.  Da  jeg  var  1 7 
løb  jeg  hjemmefra.  Jeg  tog  til  Californi- 
en og  boede  sammen  med  nogle  andre 
piger  som  også  var  løbet  hjemmefra. 
Jeg  var  ret  flippet. 

En  dag  tog  jeg  sammen  med  én  af  de 
andre  piger  hen  for  at  høre  en  præst  ta- 
le. Vi  tog  nærmest  derhen  for  sjov,  men 
da  han  talte  blev  mit  hjerte  blødgjort  og 
al  min  bitterhed  forlod  mig.  Jeg  afgav  et 
løfte  om  at  hellige  hele  mit  liv  til  Jesus. 
Så  snart  jeg  havde  sparet  penge  nok  op 
ville  jeg  tage  en  bus  hjem. 

Hele  vejen  hjem  i  bussen  tænkte  jeg 
på  hvor  glade  min  mor  og  far  ville  blive, 
når  de  så  at  jeg  endelig  havde  accepte- 
ret Jesus  som  min  Frelser.  Da  jeg  kom 
hjem  opdagede  jeg  at  min  mor  var  død 
fire  uger  før.  Hun  så  aldrig  at  jeg  var  ble- 
vet kristen.  Familien  blev  aldrig  fore- 
net." 


Hun  gav  slip  på  bladet  og  lod  det  fal- 
de til  jorden.  „Hvad  nu  med  min  mor? 
Skal  hun  fordømmes  fordi  hun  aldrig 
har  hørt  om  Joseph  Smith?" 

Han  tog  fat  i  sin  Bibel  samt  sin  tre-i- 
én  —  Mormons  Bog,  Lære  og  Pagter  og 
Den  kostelige  Perle. 

„  Har  du  svaret?"  spurgte  hun  og  blev 
overrasket  da  hun  så  han  smilede. 

„Det  smukkeste  svar  i  verden,"  sag- 
de han  og  slog  op  i  Den  kostelige  Perle. 

Om  eftermiddagen  fandt  de  en  sti  i 
skoven  og  gik  ad  den  i  lang  tid.  De  talte 
om  mange  ting,  både  store  og  små, 
men  en  gang  mens  de  spadserede 
vendte  hun  sig  om  imod  ham  og  spurg- 
te om  de  ikke  godt  kunne  tale  om  Frel- 
seren, og  det  var  som  om  de  to  menne- 
sker gik  sammen  og  vekslede  nyheder 
om  en  kær  ven  som  de  ikke  havde  set  i 
lang  tid.  De  fortalte  hver  især  om  min- 
der og  oplevelser  de  havde  haft  med 
denne  ven.  Sara  fortalte  om  hans  missi- 
on med  at  bringe  frelse  til  verden  og 
hans  kærlighed,  selv  til  syndere.  Mark 
fortalte  om  hvordan  han  viste  sig  for  Jo- 
seph Smith  og  andre  profeter  og  at  han 
talte  til  en  profet  i  vore  dage.  Da  han 
sagde  farvel  til  hende  ved  skolen  sagde 
hun:  „Mark,  jeg  er  nødt  til  at  fortælle 
min  far  at  jeg  lærer  om  SDH-kirken.  Det 
skylder  jeg  ham." 

Søndag  aften  fik  hun  sin  anden  missi- 
onærlektie. 

Tirsdag  aften  hentede  Mark  hende 
ved  biblioteket  da  det  lukkede  og  de 
kørte  hen  til  et  cafeteria  på  hovedvejen 
for  at  få  lidt  at  spise.  Hun  virkede  meget 
stille  og  lidt  anspændt  mens  han  kørte. 

Da  serveringsdamen  kom  for  at 
spørge  hvad  de  ønskede  skyndte  Sara 
sig  at  sige:  „Jeg  vil  gerne  have  en  kop 
kaffe."  □ 

[Fortsættes  næste  måned] 

Fællesskab 

og  kommunikation 

Vidnesbyrdets  magt 


Margaret  Hoopes 


For  et  par  år  siden  kom  én  som  ikke 
var  medlem  af  kirken  til  Brigham  Young 
universitetet  for  at  arbejde  på  sin  dok- 
torgrad. Hun  blev  interesseret  i  de  sid- 
ste dages  helliges  levevis  og  brugte  en 
masse  af  sin  tid  på  at  lægge  mærke  til 
kirkens  medlemmer.  Det  mest  impone- 
rende hun  oplevede,  sagde  hun  til  mig, 
var  når  hun  deltog  i  et  møde  for  studen- 
terne hvor  én  af  generalautoriteterne 
talte.  „Jeg  har  aldrig  været  et  sted  hvor 
så  mange  mennesker  troede  på  det 
samme,"  fortalte  hun.  „Jeg  kunne  for- 
nemme noget  som  jeg  aldrig  før  havde 
oplevet.  Jeg  kunne  føle  kraften  i  deres 
tro." 

Jeg  kender  imidlertid  en  anden  kvin- 
de som  er  aktivt  medlem  af  kirken.  For 
hende  var  vidnesbyrdmøderne  en  lidel- 
se. De  gjorde  hende  nervøs  og  irriteret 
og  ved  slutningen  af  et  sådant  møde  var 
hun  deprimeret.  Vi  blev  senere  klar 
over  at  forklaringen  på  dette  lå  i  hendes 
personlige  tilværelse,  og  det  var  grun- 


den til  at  den  koncentrerede,  åndelige 
kraft  i  disse  møder  fik  hende  til  at  føle 
sig  yderst  utilpas. 

Og  så  er  der  det  jeg  selv  har  oplevet, 
som  mange  af  kirkens  medlemmer  for- 
modentlig også  har  oplevet.  På  et  be- 
stemt tidspunkt  i  mit  liv  syntes  jeg  at  al- 
ting gik  galt  for  mig  —  ikke  blot  ånde- 
ligt, men  socialt,  professionelt  og  per- 
sonligt. Jeg  forsøgte  at  blive  en  super- 
lærer, superrådgiver,  superadministra- 
tor, og  intet  af  det  lykkedes  særlig  godt 
for  mig.  Jeg  blev  såret  og  udmattet  og 
jo  mere  jeg  forsøgte  jo  værre  gik  det. 
Jeg  kunne  mærke  det  på  mine  bønner, 
når  jeg  bad  var  det  som  om  der  kom  en 
tyk  mur  imellem  mig  og  Ånden,  indtil 
selve  tanken  om  at  forsøge  at  bryde 
den  ned  var  udmattende.  Så  skete  det, 
som  det  så  ofte  før  er  sket,  det  var  et 
vidnesbyrdmøde  der  reddede  mit  ånde- 
lige liv.  Da  jeg  kom  ind  i  kirken  følte  jeg 
mig  stadig  isoleret,  følelseskold  og 
træt.  Men  jeg  havde  tilstrækkelig  selv- 

disciplin  til  at  lytte.  Jeg  hørte  hvordan 
folk  bar  vidnesbyrd  om  at  deres  bønner 
var  blevet  besvaret.  Jeg  hørte  folk  for- 
tælle at  de  vidste  at  Herren  elskede 
dem.  Jeg  hørte  folk  sige  at  de  vidste  at 
Kristus  var  en  realitet  som  arbejdede  i 
deres  liv.  Og  jeg  mærkede  hvordan  iso- 
lationen smeltede  omkring  mig.  Jeg  gik 
derfra  i  harmoni  med  deres  vidnesbyrd 
og  det  rørte  mit  eget  vidnesbyrd. 

I  alle  disse  tilfælde  var  det  centrale 
selve  vidnesbyrdets  magt,  en  samlet, 
åndelig  magt  som  er  kernen  i  ethvert 
vidnesbyrdmøde  hvor  Helligånden  ertil 
stede.  Jeg  tror  at  denne  magt  eller  kraft 
kommer  ud  fra  det  løfte  som  Herren 
gav  sine  disciple:  „Thi  vor  to  eller  tre  er 
forsamlede  om  mit  navn,  der  er  jeg  midt 
iblandt  dem."  [Matt.  18:20]. 

Som  sidste  dages  hellig  forstår  jeg 
hvilken  indflydelse  Helligånden  har  på 
en  gruppe  mennesker  der  bærer  vid- 
nesbyrd for  hinanden.  Som  professio- 
nel rådgiver  kan  jeg  pege  på  noget  i  vid- 
nesbyrdet i  sig  selv  som  får  denne  gode 
kraft  til  at  virke. 

For  det  første  føler  folk  sig  trygge  til 
et  godt  vidnesbyrdmøde,  de  føler  sig  af- 
holdt og  de  føler  en  gensidig  tillid.  Min 
erfaring  som  rådgiver  har  vist  mig  at 
når  folk  har  sådanne  følelser  for  andre 
i  lokalet,  så  sker  der  noget  ekstraordi- 
nært. Så  kan  de  udforske  deres  egne  fø- 
lelser mere  dybt  og  opfatte  dem  mere 
nøjagtigt.  De  er  i  stand  til  mere  åbent  at 
fortælle  om  sådanne  opdagelser.  Og 
det  vigtigste  af  det  hele,  de  lærer  hurti- 
gere. Når  det  drejer  sig  om  rådgivning 
bliver  opdagelserne  i  reglen  rettet  mod 
en  kundskab  om  en  selv.  Til  vidnesbyrd- 
møderne lærer  man  desuden  om  sit  evi- 
ge jeg  i  forbindelse  med  evangeliets 
plan. 

For  det  andet  skaber  vidnesbyrdmø- 


der fællesskab  med  næsten  fremmede 
mennesker  —  mennesker  som  måske 
kun  kender  hinanden  af  udseende  eller 
fordi  de  har  hørt  dem  sige  noget.  Eth- 
vert personligt  vidnesbyrd  bidrager  til 
et  åndeligt  fællesskab  i  lokalet,  hvad 
enten  det  bæres  eller  næres  i  hjertet. 
Dette  i  sig  selv  gør  det  anderledes  end 
andre  gruppemøder,  hvor  stilheden 
måske  betragtes  som  noget  usikkert  el- 
ler endda  fjendtligt.  Til  et  vidnesbyrd- 
møde virker  tavsheden  som  en  støtte, 
for  alle  som  lytter  og  deltager  i  Ånden. 
Udvekslingen  af  fælles  værdier  og  øn- 
sket om  at  forpligte  sig  giver  styrke  og 
varme. 

Vidnesbyrd  giver  Helligånden  en  mu- 
lighed for  at  vidne  for  os  om  at  de  oplys- 
ninger der  overbringes  er  sande.  De 
hjælper  os  til  at  se  vores  forbindelse 
med  hinanden  og  med  Gud  og  til  at  føle 
os  ansvarlige  for  vore  søskende.  De 
hjælper  os  også  til  at  motivere  os  til  at 
være  værdige  til  dette  broderfælles- 
skab og  søsterfællesskab,  når  vi  giver 
udtryk  for  vore  personlige  svagheder 
og  hvordan  vi  ønsker  at  leve  et  rent  liv. 
Vi  længes  efter  at  være  mere  med  i  fæl- 
lesskabet, fordi  vi  kan  fornemme  at  vi 
hører  til  i  dette  åndelige  fællesskab. 
Jeg  har  sjældent  følt  mig  mere  motive- 
ret til  at  omvende  mig  end  når  jeg  har 
hørt  folk  i  mit  ward  bære  ydmyge  vid- 
nesbyrd om  den  hjælp  de  har  modtaget 
til  at  løse  deres  problemer  og  den  kær- 
lighed de  føler  for  Frelseren  og  hele  for- 
samlingen. I  den  sidste  ende  vil  oplevel- 
ser som  disse  styrke  vort  ønske  om  at 
opnå  det  fulde  fællelsskab  som  vi  for- 
nemmer når  vi  er  forenede  med  vor 
himmelske  Fader. 

Jeg  husker  hvordan  en  veninde  for- 
talte mig  om  de  to  ward  hun  holdt  mest 
af.  I  begge  tilfælde  begyndte  hendes 

stærke  tilhørsforhold  til  wardet  under 
det  første  vidnesbyrdmøde  hun  deltog  i 
der.  Det  første  ward  var  et  studenter- 
ward  i  Seattle  i  Washington.  Alle  var  li- 
ge vendt  hjem  fra  sommerferie.  En  af 
pigerne  der  bar  vidnesbyrd  havde  un- 
dersøgt kirken  om  foråret,  så  var  hun 
taget  hjem  og  blevet  døbt  der.  Da  hun 
talte  om  sin  dåb  og  bar  sit  vidnesbyrd 
for  de  tilstedeværende  gik  en  bølge  af 
glæde  gennem  hele  forsamlingen.  Jeg 
vidste  ikke  engang  hvad  hun  hed,  men 
jeg  blev  opløftet  og  følte  den  samme 
glæde.  Da  nogle  af  de  senere  talere  for- 
talte om  deres  kærlighed  til  hende,  følte 
jeg  den  samme  kærlige  udstråling. 

Det  andet  ward  var  i  Salt  Lake  City, 
hvor  jeg  hørte  nogle  diakoner  undskyl- 
de noget  forkert  de  havde  gjort,  hvorpå 
deres  lærere  og  biskoprådet  udtrykte 
tillid  til  dem  og  viste  dem  deres  påskøn- 
nelse. Hele  wardet  var  interesseret  i 
disse  drenge.  „Det  er  meget  mor- 
somt," tilføjede  hun  tænksomt,  „jeg  var 
fremmed,  men  jeg  følte  mig  som  én  af 
dem." 

Når  et  menneske  bærer  sit  vidnes- 
byrd, så  får  han  eller  hun  ny  styrke  og 
åndelig  kraft.  Jeg  tror  at  dette  sker  fordi 
man  skal  finde  ord  til  at  give  udtryk  for 
sin  tro,  og  på  den  måde  bliver  de  mere 
virkelige  for  os.  Når  du  fortæller  én  eller 
anden  hvor  stor  pris  du  sætter  på  dine 
forældre,  så  vil  dette  automatisk  for- 
stærke disse  følelser.  Og  når  du  gen- 
nemtænker hvad  du  kan  sige,  så  sætter 
du  begreberne  i  fokus.  Jeg  har  somme 
tider  mødt  mennesker  som  virkelig  hav- 
de brug  for  at  give  udtryk  for  positive  fø- 
lelser i  ord,  for  at  Helligånden  kunne  er- 
klære dem  for  gyldige.  Det  kan  blive  én 
af  de  mest  oplivende  oplevelser  du  får  i 
dit  liv  at  fornemme  vidnesbyrdet  om  at 
det  du  siger  virkelig  er  sandt.  Når  man 


fremsætter  sit  vidnesbyrd  offentligt  vil 
man  derfor  ofte  få  en  betydelig  indsigt  i 
evangeliet. 

Vi  har  brug  for  den  tid  der  går  til  vid- 
nesbyrdmøder fordi  det  tager  tid  at  ud- 
vikle stærke,  åndelige  følelser.  Når  vi 
taler  om  vore  følelser  vil  vi  rette  vores 
opmærksomhed  imod  dem  længe  nok 
til  at  vi  kan  se  hvor  vigtige  de  er  for  os. 
Når  vi  gentagne  gange  bærer  vort  vid- 
nesbyrd vil  det  betyde  at  det  vi  ved  og 
føler  lettere  kommer  op  til  overfladen 
og  bliver  en  bevidst  del  af  os. 

Ud  over  at  vi  lærer  noget  om  os  selv, 
så  lærer  vi  også  noget  om  andre.  Jeg 
husker  en  laurbærpigeleder  som  var 
meget  mismodig  fordi  hendes  piger  vir- 
kede så  apatiske  og  tankeløse  i  deres 
indstilling.  Men  til  et  vidnesbyrdmøde 
bar  tre  eller  fire  af  dem  oprigtigt  deres 
vidnesbyrd  om  Frelserens  betydning  i 
deres  liv.  Det  ændrede  den  negative 
indstilling  denne  lærer  havde  dannet 
sig.  Jeg  kan  huske  et  andet  vidnesbyrd- 
møde for  et  par  måneder  siden  hvor  en 
søster,  som  jeg  ikke  kender  særlig 
godt,  fortalte  hvordan  hun  havde  over- 
vundet et  personligt  problem  og  takke- 
de Herren  fordi  han  havde  vist  hende 
hjælpekilderne  så  hun  kunne  gøre  det. 
Jeg  forstod  hvad  hun  sagde  og  jeg  fik  et 
stærkt  ønske  om  at  lære  hende  bedre  at 
kende.  Hvis  jeg  ikke  havde  genkendt 
dette  åndelige  slægtskab  vi  havde,  så 
var  jeg  formodentlig  ikke  blevet  klar 
over  hvor  rigt  et  venskab  med  hende 
kunne  blive. 

Alle  disse  kendsgerninger  hjælper 
os  til  at  bedømme  hvilken  kraft  der  lig- 
ger i  vidnesbyrdmøderne.  Jeg  husker 
at  jeg  har  læst  en  tale  som  præsident 
Spencer  W.  Kimball  har  holdt  til  nogle 
missionærer,  mens  han  var  medlem  af 
De  tolvs  Råd. 

Han  talte  om  hvor  vigtigt  det  er  at  bære 
sit  vidnesbyrd  og  sagde: 

„Se,  disse  vidnesbyrd  som  vi  bærer 
er  ikke  noget  fremmedartet  eller  aparte 
som  kun  vi  gør.  Det  er  noget  fundamen- 
talt i  kirken  . . .  Jeg  husker  at  jeg  som 
barn  bar  mit  vidnesbyrd  i  primary  og 
søndagsskolen.  Det  er  noget  grund- 
læggende. Det  er  vigtigt . . .  Der  er  kriti- 
kere som  siger  at  det  er  dumt  at  lade 
små  børn  bære  deres  vidnesbyrd  og  at 
de  ikke  kan  vide  at  kirken  er  sand.  De- 
res kundskab  er  utvivlsomt  begrænset. 
Men  de  kan  have  følelser,  og  vidnes- 
byrd er  følelser,  ikke  bare  en  række 
kendsgerninger.  Vidnesbyrd  kommer 
fra  hjertet.  Og  som  sådan  bliver  de  no- 
get fundamentalt  . . .  Alle  i  kirken  har 
vidnesbyrd.  Når  vi  samler  en  gruppe 
missionspræsidenter  så  bærer  vi  vort 
vidnesbyrd,  og  næsten  hvor  som  helst 
en  lille  gruppe  medlemmer  kommer 
sammen,  formelt  eller  uformelt,  så  bæ- 
rer de  deres  vidnesbyrd. 

Vi  i  De  tolvs  Råd  bærer  vidnesbyrd 
derhjemme.  Vi  afholder  vidnesbyrdmø- 
der hvert  kvartal.  Vi  tolv,  eller  så  mange 
af  os  som  ikke  bor  alt  for  langt  fra  kir- 
kens hovedkvarter,  tager  til  templet  tid- 
ligt om  morgenen  ...  op  til  vort  lokale 
på  fjerde  sal.  I  dette  lokale  står  12  læ- 
derbetrukne stole.  De  er  meget  gamle. 
Jeg  tror  at  der  har  siddet  apostle  på 
dem  i  mindst  et  halvt  århundrede.  Læ- 
deret er  slidt,  men  de  gamle  stole  er 
stadig  gode  at  sidde  i.  De  står  i  en  halv- 
cirkel. Vi  har  vores  sekretær  med.  Præ- 
sident Joseph  Fielding  Smith  [der  den- 
gang var  præsident  for  De  Tolv]  sidder 
ved  den  ene  ende  og  det  yngste  med- 
lem sidder  ved  den  anden.  Vi  sidder  i 
hesteskoform.  Vi  synger.  Bror  Harold 
B.  Lee  spiller  orgel  eller  også  leder  han 
sangen,  mens  jeg  spiller  orgel.  Vi  har  et 


lille  orgel  som  vi  pumper  med  fødderne. 
Vi  beder  meget  oprigtigt  om  Herrens 
Ånd  vil  være  med  os,  og  så  hører  vi  til 
mindste  detalje  referaterne  fra  vort  sid- 
ste møde.  Det  tager  omkring  1 5  eller  20 
minutter  at  læse  referatet  [og  det]  er 
betagende.  Så  hører  vi  igen  de  vidnes- 
byrd vi  hørte  brødrene  bære  for  tre  må- 
neder siden. 

Så  rejser  præsident  Smith  sig  i  reg- 
len op  med  sine  bøger  i  hånden  og  åb- 
ner skriftens  ord  for  os,  jeg  tror  næsten 
som  Herren  gjorde  for  de  to  mænd  der 
var  på  vej  til  Emmaus  . . . 

Vi  har  fastet,  de  to  af  os  administre- 
rer nadveren  og  deler  den  om  til  hinan- 
den. Og  så  begynder  vidnesbyrderne. 
Vi  er  kun  os  tolv  og  vi  bruger  tre  af  f  i  re  ti- 
mer til  at  bære  vidnesbyrd  for  hinan- 
den. Jeg  nævner  det  for  at  I  kan  vide  at 
det  er  noget  fundamentalt  [at  bære 
vidnesbyrd]  og  at  det  er  en  vigtig  del  af 
kirkens  program.  Hvis  de  tolv  har  brug 
for  at  bære  vidnesbyrd  for  hinanden  og 
udtrykke  deres  taknemlighed  til  Her- 
ren, så  har  missionærerne  også  brug 
for  det,  for  at  få  støtte,  blive  opløftet  og 
inspireret  af  dem,  og  for  at  holde  deres 
ild  brændende.  Vi  synger  igen,  og  beder 
og  så  går  vi  i  gang  med  vores  almindeli- 
ge pligter. 

Vi  har  også  et  andet  vidnesbyrdmø- 
de  hvert  halve  år,  det  er  om  torsdagen 
før  generalkonferencen.  Alle  genera- 
lautoriteterne er  til  stede ...  i  Det  øver- 
ste Præsidentskabs  og  De  Tolvs  lokale 
i  templet.  Øverst  i  lokalet  står  en  stol 
hvor  præsidenten  sidder.  Der  sidder 
aldrig  nogen  anden  i  den  stol,  undtagen 
Herrens  profet.  Skønt  hans  rådgivere 
leder  mødet  når  han  ikke  er  der,  så  sid- 
der de  altid  på  deres  egne  stole  . . . 

Nadveren  bliver  administreret  af  to 
af  brødrene,  [vi  har  fastet]  det  er  gerne 

to  af  De  Tolv.  Så  bærer  vi  vore  vidnes- 
byrd. Patriarken,  én  fra  biskoprådet,  én 
fra  De  halvfjerds'  Råd  ...  én  eller  flere 
af  De  Tolv  og  alle  tre  fra  præsidentska- 
bet, bærer  deres  vidnesbyrd.  Det  er  en 
herlig  oplevelse  når  vore  vidnesbyrd  af- 
rundes af  Herrens  profets  vidnesbyrd. 
At  høre  ham  stå  der  og  sige:  ,Jeg  ved  at 
det  er  sandt.  Jeg  ved  at  Herren  svarer. 
Han  har  åbenbaret  sit  sind  og  sin  vilje  til 
os.'  Så  siger  jeg  at  det  er  noget  man  hu 


sker.  Jeg  nævner  dette  for  at  I  ikke  skal 
tro  at  det  er  noget  ubetydeligt  eller  en 
tilfældighed  at  vi  bærer  vidnesbyrd  . . . 
det  hører  med  til  kirkens  program.  Det 
er  noget  magtfuldt  og  stort ...  det  er  or- 
ganisationens og  kirkens  livsblod." 
[The  Berlin  Spirit,  januar  1962]. 

Det  er  ikke  alle  vidnesbyrdmøder  der 
er  lige  store  oplevelser  for  alle  de  tilste- 
deværende. Vi  har  formodentlig  alle 
været  til  nogle  hvor  vi  slet  ikke  har  væ- 

ret  i  harmoni.  Lad  mig  nævne  et  par 
problemer  der  somme  tider  kan  mind- 
ske Åndens  indflydelse  på  vort  liv.  Det 
ene  er  når  vi  taler  om  vore  vidnesbyrd 
[„Jeg  har  et  vidnesbyrd"]  fremfor  virke- 
lig at  bære  sit  vidnesbyrd  [„Jeg  ved  at 
Kristus  lever"].  Det  kan  også  hjælpe  os 
at  fortælle  hvorfor  V\  ved  det.  Vi  kan  for- 
tælle om  nogle  af  de  særlige  ting  der  er 
sket  for  os  og  som  har  givet  os  kund- 
skab. 

Det  andet  problem  er  distraktion. 
Jeg  har  hørt  unge  forældre  der  har  for- 
søgt at  opdrage  på  fire  sultne  børn,  som 
sagde  at  de  ikke  vidste  hvad  de  skulle 
her  efter.  Til  trods  for  denne  udfordring 
mener  jeg  bestemt  at  de  bør  være  der. 
Jeg  tror  at  Helligåndens  gave  virker 
„omkring"  dem,  selv  om  de  ikke  i  det 
øjeblik  er  i  stand  til  at  give  deres  bidrag. 

Og  selv  om  vi  ikke  får  de  bedste  ople- 
velser til  ethvert  vidnesbyrdmøde,  så 
bør  vi  stadig  være  til  stede.  Der  har  væ- 
ret tidspunkter  i  mit  liv  hvor  jeg  ikke  selv 
har  været  åndelig  stærk,  men  jeg  er  ble- 
vet styrket  gennem  andres  tro.  Dette  er 
tilfældet  for  voksne  på  tidspunkter  hvor 
de  er  åndeligt  svage,  og  det  gælder 
børn  som  endnu  ikke  er  åndeligt  mod- 
ne. Da  jeg  tog  på  mission  var  jeg  endnu 
ikke  færdig  med  at  læse  Mormons  Bog, 
men  jeg  kunne  ikke  nægte  at  den  var 
sand.  Sådanne  stærke  vidnesbyrd  var 
båret  for  mig  og  omkring  mig  at  jeg  vid- 
ste at  den  var  sand.  Jeg  har  aldrig  kun- 
net nægte  det.  Denne  kundskab  har 
givet  mig  åndelig  fornyelse  når  jeg  har 
haft  brug  for  det. 

Men  hvis  vidnesbyrdmødet  ikke  vir- 
ker fuldt  ud  tilfredsstillende  og  opbyg- 
gende, så  lad  mig  foreslå  noget  som 
har  hjulpet  mig.  Fremfor  alt,  vær  til  ste- 
de. Uanset  hvordan  du  føler  dig,  hvis  du 
er  i  stand  til  at  bevæge  dig,  så  tag  af- 


sted. For  det  andet,  forbered  dig  på  op- 
levelsen. Fast  og  bed.  Fast  rigtigt,  du 
skal  ikke  bare  nøjes  med  at  afholde  dig 
fra  at  spise  og  drikke,  men  du  skal  kon- 
centrere alle  dine  mentale  kræfter  om 
Frelseren.  Nyd  det  kendte  ved  at  gå  til 
det  gamle  kendte  sted  på  det  gamle 
kendte  tidspunkt.  Der  er  en  stor  kraft  i 
gentagelser.  Forsøg  bevidst  at  bidrage 
til  den  ærbødige  atmosfære  i  kirkebyg- 
ningen og  forsamlingen.  Syng  de  kend- 
te sange  i  kærlighed  og  opmærksomt. 
Lyt  til  bønnerne.  Alt  dette  gør  dig  op- 
mærksom på  dine  egne  følelser  og 
hjælper  dig  til  at  være  modtagelig  for 
Frelserens  påvirkning.  Når  så  vidnes- 
byrdene bliver  båret  må  du  acceptere 
de  talendes  styrke  og  tro.  Sørg  for  at  ta- 
ge evangeliets  kraft  til  dig  og  benyt  den 
i  dine  gøremål.  Bliv  styrket  i  sind  og 
ånd.  Vi  har  ret  til  at  modtage  en  sådan 
styrke. 

Jeg  kan  huske  nogle  vidnesbyrdmø- 
der hvor  Ånden  har  været  til  stede  med 
stor  kraft.  Jeg  har  haft  nogle  ganske 
særlige  oplevelser  i  forbindelse  med 
møder  i  meget  små  forsamlinger  i  mis- 
sionsmarken  i  England  —  møder  hvor 
alle  medlemmerne  havde  et  vidnes- 
byrd og  hungrede  efter  at  dele  det.  Den 
renhed  og  den  glæde  som  disse  men- 
nesker følte  fornemmer  jeg  atter  hver 
gang  jeg  deltager  i  vidnesbyrdmøder, 
og  så  får  jeg  en  formodning  om  hvordan 
det  må  være  at  være  i  Frelserens  nær- 
hed. Sådanne  oplevelser  har  fået  mig  til 
at  tro  på  Frelserens  løfte  om  at  han  er  til 
stede  når  vi  samles  i  hans  navn.  □ 


Margaret  H.  Hoopes  er  børne-  og 
familiepsykolog  og  professor  i 
familievidenskab  ved  Brigham  Young 
universitetet. 

SIDSTE  NYT 


Ældste  Mark  E.  Petersen  død 


Den  16.  januar  afholdtes  en  begravelses- 
højtidelighed  i  Tabernaklet,  for  ældste 
Mark  E.  Petersen  fra  De  tolv  Apostles  kvo- 
rum,  som  døde  på  et  hospital  i  Salt  Lake 
City,  d.  11.  januar,  i  en  alder  af  83  år. 

Ældste  Petersen  døde  af  en  langvarig 
kræftsygdom.  Skønt  han  havde  gennem- 
gået behandlinger,  og  havde  været  indlagt 
på  hospital  flere  gange  i  de  sidste  måneder, 
var  han  stadig  en  elskværdig,  mild  mand, 
med  et  varmt  hjerte  og  et  venligt  smil.  På 
trods  af  sine  problemer  med  helbredet  fort- 
satte han  med  at  udføre  sine  pligter  i  kir- 
ken, og  dyrke  sine  personlige  interesser. 
Den  dag  han  døde,  var  man  i  færd  med  at 
forberede  hans  seneste  bog  til  udgivelse. 
Den  skulle  være  begyndelsen  til  en  serie 
bøger  om  Mormons  Bog. 


Ældste  Mark  E.  Petersen  havde  været 
medlem  af  De  tolv  Apostles  kvorum  siden 
april  1944. 

I  de  efterfølgende  år  rejste  han  gentagne 
gange  overalt  i  verden  og  assisterede  i  kir- 
kens ledelse.  Han  arbejdede  som  leder  for 
kirkens  PR-progr ammer  i  mange  år.  Han 
oprettede  mange  besøgscentre  i  forskellige 
dele  af  verden.  Han  organiserede  dem  som 
en  undervisningshjælp  for  missionærerne, 
som  bringer  besøgende  og  venner  hen  for 
at  se  udstillingerne. 

Han  tjente  i  mange  år  som  medlem  af  kir- 
kens komité  for  militærpersoners  forhold 
og  som  medlem  og  rådgiver  til  kirkens  mu- 
sikkomité. I  mere  end  20  år  var  han  råd- 
giver for  den  verdensomspændende  hjæl- 
peforening. 

Han  førte  tilsyn  med  de  helliges  arbejde  i 
Vesteuropa  i  mere  end  6  år.  Hans  område 
omfattede  hele  Vesteuropa,  samt  Sydafri- 
ka. I  denne  periode  virkede  han  i  området 
omkring  Middelhavet  og  besøgte  medlem- 
mer af  kirken  på  de  forskellige  amerikanske 
baser. 

Ældste  Petersen  var  journalist  det  meste 
af  sit  liv,  og  han  fungerede  i  mange  leder- 
stillinger i  den  kirkeejede  avis,  Deseret 
News,  som  han  blev  senere  øverste  leder 
og  præsident  for.  Han  arbejdede  i  mere  end 
50  år  ved  denne  forlagsvirksomhed,  som 
ud  over  en  daglig  avis  også  omfattede  et 
stort  trykkeri. 

Han  skrev  mere  end  20  bøger  og  trakta- 
ter, herunder  nogle  af  de  traktater,  som 
idag  bruges  af  missionærerne  overalt  i  ver- 
den. Hans  hustru,  den  afdøde  Emma  Marr 
Petersen,  skrev  selv  mere  end  12  bøger  for 
børn  og  unge. 

Han  overleves  af  to  døtre,  tre  børnebørn, 
to  oldebørn,  en  bror  og  to  søstre. 


